ANSAS BRUOŽIS 


MAZOSIOS bIGTUVOS MOKYKLOS 
| 
KIšTUJIŲ KOWA D Glhtoalos KAkBOS 


REDAGAVO 
VINCAS VILEIšIS 


DIDž. IR MAž. LIETUVOS KULTŪR. BENDRADARBIAVIMO S-G0S 
FINANSŲ M-JOS TARNAUTOJŲ SKYRIAUS LEIDINYS 
——————————————————— 


KAUNAS * * * * * * * * * * * * 1935 


Išspausdinta 2000. egz. 

Nuo leidėjų 


Čia patiekiamas Anso Bruožio darbas buvo išspausdintas A. B. 
Klaipėdiškio slapyvardžiu 1923 m. „Miūsų Žinyno“ 10—13 Nr. Kaipo 
tilpęs specialiniame žurnale jis betgi plačiai visuomenei buvo ma- 
žai težinomas, o dabar, ypač Maž. Lietuvos gyventojams, ir sunkiai 
prieinamas. Jis betgi labai puikiai atvaizduoja vieną iš įdomiausių 
Maž. Lietuvos istorijos dalių. Norėdami tad padaryti tą darbą mūsų 
visuomenei, ir ypač klaipėdiškiams, lengviau prieinamu, pasiryžome, 
— su A. Bruožio testamento vykdytojo sutikimu, — išleisti jį atski- 
ra knygele. 

Perspausdindami jį išleidėme kaipo nereikšmingus gale pridė- 
tus Vyr. Klaipėdos Krašto Komisaro 1922 m. rugpiūčio mėn. 25 d. 
paliepimą apie tikybinį kūdikių auklėjimą ir Klaipėdos Krašto pra- 
džios mokyklų tuometinius pamokų tvarkaraščius. Šiaip viskas liko 
nepakeista. Pataisyta tik pastebėtos korektūros klaidos. Kalba ir 
terminai taisyta tik tiek, kiek buvo būtinai reikalinga minties 
aiškumui. 

Visą šį redagavimo darbą atliko, A. Bruožio biograliją parūpi- 
tenka nuoširdi padėka. Beto dėkojame p. J. Astrauskui, kuris p. V. 
Vileišiui padėjo korektūras taisyti. 


Leidėjai. 


Turinio rodyklė 
Ansas Brūožia:.: fianai A 


Įžanga 

Aukštosios mokyklos 

Lietuvių-gimnazija' 5-5 2 A S 
Žemutinės mokyklos 

Lietuvių kova dėl gimtosios kalbos . 


Lietuvių kalbos teisės Prūsijos respublikoj 


Lietuvių kalbos teisės Santarvės atskirtame Klaipėdos krašte . 


Ansas Bruožis 


Gyvenimas. Ansas Bruožis (metrikuose Ansas Bruszis) gimė 
1876 m. lapkričio mėn, 10 d. Martynų kaime (vokiškai anksčiau bu- 
vo vadinamas Kaitinnen Jahn, dabar Martinsdorf) Trušelių valsčiu- 
je, Klaipėdos parapijoje iš tėvo Martyno Bruožio gimusio 1829 m. ir 


A 


Ansas Bruožis 


18 motinos Anikės Buksnavičiutės (Annicke Buksnowiez) gimusios 
tame pačiame kaime 1834 m. Jo gimtinė buvo grynai lietuviška, Mar- 
tynų kaime 1890 m. virš 909/o visų gyventojų buvo lietuviai, o 1905 
m. visame Trušelių valsčiuje gyventojai su gimtąja lietuvių kalba 
sudarė 78,39/0. Nuo mažens A. Bruožis buvo fiziškai nesveikas — 
kuprotas ir šlubas. Tas vertė jį pasirinkti kokį nors fiziškai lengvesnį 
darbą. Baigęs pradžios mokyklą stojo mokytis raidžių rinkėjo ama- 

to M. Jankaus spaustuvėje Bitėnuose. Vėliau kaip rinkėjas dirbo 
Tilžėje. 1905 m. gavęs iš brolio Jurgio savo dalį (3000 markių) buvo 
isisteigęs Klaipėdoje popierio ir knygų parduotuvę. 1906 m. pava- 
sarį persikėlė į Didž. Lietuvą, kur dirbo Vilniaus ir Kauno spaustu- 
vėse. Netrukus prieš karą persikėlė į Klaipėdą, kur dirbo „Lituani- 
jos“ spaustuvėje ir buvo faktinuoju „Apžvalgos“ redaktoriumi. Ka- 
rui baigiantis buvo Miaž. Lietuvos Tautos Tarybos generaliniu sek- 
retorium, o prancūzų valdymo laiku tarnavo Lietuvos atstovybėje 
Klaipėdoje. Klaipėdos kraštui prisijungus prie Didž. Lietuvos tarna- 
vo Gubernatūroje pasų skyriaus vedėju. Sveikatai pataisyti 1924 m. 
vasarą gydėsi Kemerių kurorte Latvijoje, o 1925 m. vasarą gydėsi 
Čekoslovakijoje. 1928 m. vasarą susilpnėjus sveikatai išėjo į pensi- 
ją, kuria tačiau neilgai tesinaudojo ir mirė 1928 m. gruodžio mėn. 27 
dieną. 

A. Bruožis taupiai gyvendamas paliko gyvo kapitalo per 30.000 
litų, iš kurių įsteigė fondą lietuviškiems raštams leisti. Bene bus tik 
pirmas tos rūšies palikimas mūsų gyvenime, Savo jau 1916 m, suda- 
rytame testamente rašo: „Patvirtinu, kad savo broliui Jurgiui Bruo- 
žiui ir gentims nepalieku savo turtų. Visų savo turtų paveldėtoju 
įstatau rašytoją Vydūną iš Tilžės, su tuo uždaviniu, kad mano tur- 
tas būtų naudojamas lietuviškiems dailiosios raštijos ir lietuvių ži- 
nijos raštams leisti. Visi raštai turi būti lietuvių kalba rašyti ir lietu- 
vių kalboje leidžiami, Pinigai, kurie iš to susieis, turi būti taip tvar- 
komi, kad minimiems tikslams pagaliau pastotų nepragaištingas fon- 
das, valdomas tam tyčia sutvertos įstaigos. Kad tas fondas toli atei- 
tyje veikiamas išplistų ir po mano veldėtojo mirties, bus jo paties 
rūpesnis. Nepastatau nei vieno, kurs jį galėtų versti pildyti šį testa- 
mentą. Vienok noriu, kad tasai būtų tuojau po mano mirties viena- 
me labiau skaitomame lietuvių laikraštyje skelbiamas i; kad kas ant- 
rus metus būtų tokiu jau būdu viešai pranešama, kokie raštai mano 
turtu leidžiami“ (V. G. „Ansas Bruožis“. Trimitas, 1929 m. 7 Nr.). Jo 
didelis knygynas teko „Aukuro“ dr-jos knygynui Klaipėdoje (Palan- 
gos g-vė 33). 

Visuomeninis veikimas. A. Bruožis išaugęs lietuviškoje apylin- 
kėje ir pakliuvęs į Bitėnus ir Tilžę, pro kuriuos tada praėjo didžiu- 
mą lietuviškosios literatūros, veikiai persiėmė lietuviškojo judėjimo 
siekimais. Ima dalyvauti to meto lietuviškoje Maž. Lietuvos spaudo- 
je, o 1900 — 1901 m. rašosi jau M. Jankaus leidžiamos „Saulėtekos“ 
atsakančiu rėdytoju. Svarbiausias jo darbas betgi buvo „Prūsų lie- 
tuvių susivienijimo“ įsteigimas. Apie tai jis pats „Prūsų Lietuvių Bal- 
se" 1920 m. 230 Nr. rašė sekančiai: „Buvo tai 1901 m. Mūsų Lietuvo- 

je gyveno tuokart tūlos kultūringos draugijos — Giedotojų Draugija, 
Birutė, Lietuvaičių Šviesos Draugija, Žvaigždė ir t. t. Užmaniau jas 
vienan bendran ryšin sujungti. Pritarus ir ponui Jankui tam užmany- 
mui prasidėjo darbas. Rados pritariančių ir prieštaraujančių. Ypač 
daug prirašė Pašyšių Butkeraitis „Konservatyvų Draugystės Laiš- 
ke“. Bet „Naujojoj“ buvo visi priešininkų kirčiai atmušti. Pradėjom 
veikti. Apvažiavom bendrai su draugais Lapinu ir Kr. Uredačiu be- 
maž visą Maž. Lietuvą. Kartas nuo karto prisidėjo ir Jankus, vėliau 
ir kiti draugai. Pavasarį 1906 m. man Didž. Lietuvon persikėlus ir 
draugui Lapinui kitais darbais užimtam esant darbas sustojo“. Prūsų 
lietuvių susivienijimas 1901 — 1906 m. plačiai galėjo išvystyti savo 
veikimą tik dėka Anso Bruožio, Susivienijimo leidžiamieji leidiniai 
(„Bendraitė“, „Senutė“) buvo prirašomi beveik vieno Bruožio. Bruo- 
žio energiją ir gabumus matyt įvertino ir vokietininkai ir, rodos, bu- 
vo pasiryžę kaip nors įtraukti į savo eiles, bile tik neturėti jo savo 
priešininku. Todėl „Lietuwiszkos Zeitungos“ (dabartinio „„Memeler 
Dampiboot'o“ priedo) leidėjas Sieberias 1907 m. kvietė jį eiti to laik- 
raščio redaktoriaus pareigas siūlydamas gana geras materialines są- 
lygas (žiūr. Sieberto 1907.III.8 d. laišką Bruožiui, kuris randasi jo 
archyve). Bet Bruožis to pasiūlymo nepriėmė, 


Sugrįžęs iš Didž. Lietuvos jis vėl įsitraukia į to meto Maž, Lie- 
tuvos lietuvių visuomeninį veikimą. Susivienijimui dėl įvairių intri- 
gų beveik visai suirus jis dabar rūpinasi jaunuomenės organizavimu. 
Daugiausia jo rūpesniu buvo įsteigta Jaunųjų Draugija „Santara“, st 
kuria jis visą laiką nenutraukė ryšių ir pokariniais laikais prisidėjo 
prie jos atgaivinimo ir buvo žymausias jos veikėjas ir rėmėjas (Plg. K. 
Paura „Dar apie mūsų Ansą Bruožį'. Lietuvos Keleivis, 1929 m. 4 
Nr.). 

Raštai. Tačiau didžiausią vagą A. Bruožis išvarė Maž. Lietuvos 
lietuviškosios raštijos dirvoje. A. Bruožis puikiai suprato, kad bet 
kurios tautos atgimimas tik tada bus sėkmingas, kada jis bus istoriš- 
kai pagrįstas, kada tautos jaunimui bus parodyta, kaip jų tėvai už 
savo tautos reikalus kovojo. Ir A. Bruožis pirmas imasi šio darbo. Su 
nepaprastu pasiryžimu ir atidumu jis renka faktus iš Maž. Lietuvos 
lietuvių kultūrinio gyvenimo ir skelbia juos ar tai atskirose brošiū- 
rėlėse ar periodiniuose leidiniuose. Pirmą tokį savo darbą A. B. 
Kiaipėdiškio slapyvardžiu išleido 1905 m, Tai buvo — „Birutė“, Dvi- 
dešimtmetinių sukaktuvių atminimui. Prekė 20 Pig. Tilžėje 1905 m. 
spausdinta pas Otto v. Mauderodę — 39 pusl. gotiškomis raidėmis 
su vyčiu ant viršelio. Šioje knygelėje paliesta ne tik minėtos drau- 
gijos veikimas, bet pirmą kartą padaryta visos Maž. Lietuvos istoriš- 


ž 


Iai politiška apžvalga. Sekančiais metais vėl A. B. Klaipėdiškio sla- 
pyvardžiu išleido—Prusu Lietuwei. Peržvalga lietuwiszku Peticijonu, 
Deputacijonu bey polytiszku weikimu.  Deszimtmetiniu Sukaktuwiu 
Atminimui Lietuwiszkos Skyrimo Draugystės Klaipėdos bey Szilokar- 
cziamos Walscziaus. Preke 40 Peningiu. 1906. Uzdetojis M. Kaitinis, 
Luzen. — 80 pusl. gotiškomis raidėmis. 1913 m. vėl tuo pačiu sla- 
pyvardžiu išleidžia — Prūsų lietuvių knygų, kalendorių ir laikraščių 
apžvalga. „Birutės“ leidinys. Tilžė, 1913 m. — 88 pusl. Sekan- 
čiais metais tuo pačiu slapyvardžiu „Draugijoje“ išspausdina — Prūsų 
lietuvių laikraščiai — 16 pusl, kuris buvo ir atskira knygele išleis- 
tas. 1920 m. Prabočių Aniuko slapyvardžiu išleidžia — Mažosios 
Lietuvos buvusieji rašytojai ir žymesnieji lietuvių kalbos mylėtojai. 
Tilžė, 1920 — 128 pusl. Šiai knygelei jis rinko papildymus lygi pat 
savo mirties. Papildymūose, kurie yra jo archyve, ši knygelė beveik 
dvigubai praplėsta. Daug naujų lietuvybės mylėtojų iškelta, o apie 
paminėtus daug naujų žinių surinkta. 1922—1923 m, A. B, Klaipė- 
diškio slapyvardžiu „Mūsų Žinyne“ išspausdina du savo plačius 
straipsnius: „Mažosios Lietuvos politikos veidrodis“, kuris yra kai- 
po atspaudas atskira knygele išleistas (Karo mokslo skyriaus leidi- 
nys. Kaunas, 1923; 182-4-6 pusl.) ir „Mažosios Lietuvos mokyklos 
ir lietuvių kova dėl gimtosios kalbos“, kuris čia perspausdinamas 
-atskira knygele. Po jo mirties Vydūnas išleido jo parašytą knygelę 
— Mažoji Lietuva. Jos amžių įvykiai. Klaipėda, 1929. — 42 pusl. 


Šitie A. Bruožio darbai žymiai paskatino Maž. Lietuvos lietuvių 
atgijimą. Mūsų literatūroje šiais raštais jis pasistatė sau amžiną pa- 
minklą, nes visi, kas domėsis Maž. Lietuvos praeitimi, kas tyrinės 
ją, tam šie A. Bruožio raštai bus ne tik kelrodžiu, bet ir svarbiausiu 
šaltiniu, nes tiek daug medžiagos, kiek jos patiekia A. Bruožis, vargu 
ar kam bepavyks surinkti, 

A. Bruožis domėjosi ir savo krašto tautosaka. Būdamas Vil- 
niuje išleido. Pakalniškio slapyvardžiu — Klaipėdiškių dainos. Su- 
rinko Jons Pakalniškis. Išleido A. Bruožis. Vilnius, 1908. M. Kuk- 
tos spaustuvė. Kaina 30 kap. — 108-4-IV pusl. Tai yra 122 liaudies 
dainos iš kurių tik 89 regis bus paties Bruožio užrašytos, nes prie 
kitų pažymėta A. Bakšo, F. Norkaus, M. Viliumiutės ir B. Buksnavi- 
čiutės pavardės. Turbūt tas dainas jie bus ir užrašę. 1924 m, A. B. 
Klaipėdiškio slapyvardžiu išleido — Vadovėlis po Klaipėdos krašta 
ir žemaičių bei prūsų paribius. Klaipėda, 1924 — 88 pusl. su žemė- 
lapiu. Atskira knygele dar yra išėjęs jo parašytas rašinėlis Ties- 
tario slapyvardžiu — Apsvaigina gėrimai, Pasekmės ir jų apkariavi- 
mas. Tilžė, 1905. — 20 pusl. gotiškomis raidėmis. Rankraščiuose 

po jo mirties, be Vydūno išleistos knygelės „Mažoji Lietuva“ dar yra 
„Pasaulkaris ir lietuviai“ (38 lapai) ir gana didelis rinkinėlis „Iš mūsų 
botanikos“, 

Tiek apie jo raštus, kurie ar buvo išleisti ar numatyti išspaus- 
dinti atskiromis knygelėmis Nemažiau jis bus prirašęs ir periodi- 
niuose leidiniuose, nes buvo uolus beveik visų to meto Maž. Lietu- 
vos lietuvių laikraščių bendradarbis. Visus jo straipsnius sužymėti 
šiuo metu neturėjau galimybės. „Aukuro“ draugijos knygyne (II e 
18 ir II e 19) betgi užėjau paties A, Bruožio sudarytą jo straipsnių 
rinkinėlį dviejuose tomeliuose užvardintą „Vakaro valandos“. Tai 
yra gražiai suklijuotos ir įrištos įvairių laikraščių iškarpos su jo 
straipsniais daugiausia iš 1919—1926 metų. Atrodo, kad jis bus 
norėjęs tą rinkinėlį išspausdinti. Pirmame jo tome yra 142 pusl., 
antrame 164 pusl. Prie rinkinio pridėtas jo paties eilėraštis — 
įvadas, kur tarp kit ko rašo; 


„Slapyvardžiais dangstydavaus 
Lyg mūsų būtų daug labai, 
Bet reikiant nerangstydavaus 
Su priešais ir kovoti viešai“, 


Šiame rinkiny yra šie didesni straipsniai: „Lietuvių draugijos 
Maž. Lietuvoj“ — 45 pusl; „Erkus Monte (Piersono apysakaitės iš 
senprūsių laikų vertimas)'!) — 22 pusl.; šie abu straipsniai pasira- 
šyti A. B. Klaipėdiškio slapyvardžiu. Toliau — „Lietuvių tautiškos 
kultūros ypatybės“ — 20 pusl.; „Prūsų lietuvių naminių švenčių pa- 
pročiai 17 šimt.“ — 17 pusl; „Sygiriedas Ostermeyeris (čia jis pa- 
teikia šiaip jau retai besutinkamos 1817 m. S. Ostermeyerio knygu- 
tės, apie nežmoniškumų sumanymų lietuvių kalbą išnaikinti, žymios 
dalies vertimą)“ — 30 pusl.; šie trys straipsniai pasirašyti Lazdaičio 
slapyvardžiu. Ir daug kitų. Iš šio rinkinio matome, kad jis be minėtų 
rašėsi dar šiais slapyvardžiais: Lietuvis proletaras, Dyguldagis, Ja- 
nis Kaitinis, Pakeleivis, Rinkėjas, Pušaitis, Kriauszis, Draugbrolis, 
Martiniškis, Žuvis ir įvairiais inicialais. 


Panaudoti šaltiniai: 
1) Anso Bruožio archyvas pas p. J. Stiklorių Klaipėdoje, Lie- 


pojaus g. 20. Tai yra pora bylų su jo asmens dokumentais ir šiaip 


*') E. Jogomastas šį straipsnelį išleido. atskira knygele „Erkus Monte 
arba kryžiokai Prūsuose ir Lietuvoje“. Vertė Lazdaitis. Prūsų lietuvinin- 
kų knygynėlio Nr. 11. Tilžė, 1929, 27 p. 


reikalų raštais ir daugumas jo išspausdintų raštų originalai bei ne- 
spausdintų dalykų rankraščiai. 

2) J. St: „A. B. Klaipėdiškis — Prabočių Anūkas (Ansas Bruo- 
žis)“. Lietuvos Keleivis, 1929 m., 2 Nr. 

3) J. P.: „A. Bruožio laidotuvės“, Lietuvos Keleivis. 1929 m., 
3 Nr. 

4) K. Paura: „Dar apie mūsų Ansą Bruožį“. Lietuvos Keleivis, 
1929 m., 4 Nr. 

5) Augustinas Janulaitis: „Ansas Bruožis“. Lietuvos Aidas. 
1929 m., 9 Nr. 

6) Vaclovas Biržiška: „Ansas Bruožis“. Bibliografijos Žinios. 
1928 m., 6 Nr. 

7) V. G.: „Ansas Bruožis“. Trimitas. 1929 m., 7 Nr. 

8) J. Stiklorius: „Keletas žymesnių, iš Maž. Lietuvos kilusių, 
žmonių“. Lietuvos Aidas. 1934 m., 107 Nr. 


Vincas Vileišis. 

Senovės raštuose skaitome, jog mūsų protėviai buvę kultūroj 
gerokai pakopę. Bet atsibasčius kryžiuočiams ir pradėjus visas se- 
novės ypatybes naikinti, pranyko mūsų probočių kultūra. O kry- 
žiuočių tikslas juk ir nebuvo žmones šviesti! Nes, jų nuomone ne- 
privalėjo, „jų brolijos nemokyti broliai nieko mokytis!!...“  Plėšimu, 
žudymu užsiimant juk ir nebuvo laiko švietimui... 

Laikai mainėsi. Sunyko kryžiuočių galybė. 1525 m. panaikino 
kryžiuočių didmistras Albrecht v. Anspach kryžiuočių broliją ir, 
priėmęs Liuterio skelbiamą tikybos mokslą, padarė, pritariant Lie- 
tuvos Didžiajam Kunigaikščiui ir Lenkijos karaliui Zigmantui, Rytų 
Prūsus pasauline kunigaikštija Lietuvos ir Lenkijos globoje. 

Rytų Prūsuose pradėjo šviesi diena aušti. Ir lietuvių padangė 
pradėjo švisti.“ Albrechtas švietė žmones. Jis steigė mokyklas ir 
spausdino raštus. Jo pradėtą darbą dirbo pradžioje ir jo įpėdiniai, 
bet vėliau šis darbas buvo naudojamas lietuvių naikinimui. 

Šis/raštelis nori trumpai parodyti Mažosios Lietuvos aukštųjų 
ir pradedamųjų mokyklų stovį ir lietuvių kovą dėl gimtosios kalbos. 
Pirmą kartą dalis šio raštelio buvo išspausdinta 1906 m. knygelėj 
„Prūsų Lietuviai“. Dabar paduodu jį padidinęs ir naujos medžiagos 
pridėjęs. Autorius, 


Aukštosios mokyklos 


Pirmoji aukštoji mokykla (partikular) buvo 1541 metų Karaliau- 
čiuje įsteigta. 1544 m. buvo ši mokykla pakeista universitu. Rug- 
piūčio 17 d. 1544 m. buvo universito pašventimas. Prie universito 
buvo tuomet tik 11 profesorių. Kad tų laikų mokymas daug kuo 
skyrėsi nuo šiandieninio, galima iš to suprasti, kad medicinos pro- 
iesorius ne vien studentus mokė, bet ir vaistinėje pasikalbėjimo va- 
landas turėjo. Be to, gamtos moksle buvo Aristotelio mokslui pri- 
tariama, kurs tvirtino, būk gyviai gali ir be sėklos apsivaisinti, iš 
“ žemės atsirasti. Tūlas vėlesnių laikų profesorius dar mokė, kad iš 
dangaus kūno persimainymo galįs maras atsirasti ir, kad velnias 
galįs žmoguje stebūklus daryti!). 


i) Dr. Paul Stettiner: „Aus der Geschichte der Albertina“ (1544—1894), 
12 pusl. 

Dar blogesnę gydytojų padėtį tais laikais parodo šis atsitiki- 
mas!). 1538 m. Ragainėj apsigyvenęs gydytojas prašė kunigaikščio 
Albrechto, kad jis jam veltui suteiktų gyvenimą, leistų smuklę ati- 
daryti ir jo galvijus su kunigaikščio galvijais vienoj ganykloj ganyti. 
Gyvenimas tapo suteiktas, bet už tai turėjo gydytojas 1 markę me- 
tams vieton nuošimčių mokėti. Be to turėjo dar vieną dieną savaitėj 
(nuo Mykolo iki Velykų) pilyje supiltus javus maišyti, už tai gavo 
valgyti ir gerti, kaip kiti darbininkai. Smuklė atidaryti ir galvijai 
ganyti nebuvo leista, 

Ne vien mokslininkų gyvenimas skyrės anuomet nuo šiandieni- 
nio gyvenimo, bet ir priėmimas į aukštąsias mokyklas atliekamas 
buvo senoviškais papročiais?), Įsirašant į universitą vieną paskirtą 
dieną jaunieji studentai, vadinami beani (geltonsnapiai arba bachan- 
tai), juokingai apsitaisę turėjo atvykti pas tam tyčia parinktą univer- 
sito valdininką. Po kelių kalbinimų paėmęs dešrą valdininkas pra- 
dėdavo atėjusius naujokus gainioti po kambarį. 

Dešra buvo padirbta iš smėlio ir sėlynų. Tada buvo juokingi 
klausimai statomi: „Ar turėjai motiną“? Jei jaunikaitis atsiliepdavo 
„taip“, tai gaudavo kirsti su dešra ir jam buvo paaiškinta, kad mo- 
tina „jį“ turėjusi. Tas tęsėsi geroką valandėlę. Po to uždėdavo stu- 
dentams ragus ant galvos ir tuosius vėl kirviu numušus, įkišdavo 
jiems didijį bachantų dantį į burną, kurį taip pat netrukus ištrauk- 
davo. Po to sekė plaukų kirpimas, ausų valymas ir nagų piaustymas, 
Tai atlikus Atkiaodėvė studentams minėtas dešras ir jie galėjo „kvo- 
tėją“ apleisti. Tada iškilmingai pasirėdę nueidavo studentai pas de- 
kaną, kurs juos pasveikinęs, paaiškindavo jiems įvykusią apeigą. 
Čia pat būsimieji Albertinos sūnūs būdavo druska vaišinami; nes 
druska gardina valgį, taip pat kaip mokslas gyvenimą. Po to deka- 
nas pildavo studentams ant galvos vyno ir kvotimai pasibaigdavo, 
Tada buvo studentai rektoriaus įrašomi į moksleivių skaičių. 

Kad Karaliaučiaus universitu galėtų ir nepasiturintieji naudotis 
ir, išsimokę savo žmones šviesti, Albrechtas kelis moksleivius savo 
lėšomis mokindavo. Moksleiviai gavo veltui gyvenimą ir išlaikymą, 
kiti ir aptaisą. Iš viso kunigaikščio lėšomis buvo mokomi 28 moks- 
leiviai: 12 vokiečių, 8 lietuviai?) ir 8 lenkai. Šitie moksleiviai turėjo 
pasižadėti, kad mokslus pabaigę neapleis tėvynės, bet tarp saviškių 
liks. Savo pažadą jie turėdavo šia priesaika laiduoti:), 

Aš siekiu ir Dievas yra mano liudytojas, jog aš pirma visų daiktų 
apsiimu Dievo karaliją ir jo tiesą visa jėga ir stropumu išsimokyti, aš 
noriu mokytis tikros krikščionių tikybos, nenoriu niekados apleisti su- 
sirinkimų ir paskaitų, kad iš manęs reikalaujamas pareigas galėčiau iš- 
pildyti. O kadangi Prūsijos Aukščiausias Kunigaikštis man maloniai 
padeda mokytis, tai nenoriu be rektoriaus leidimo ir senato pritarimo 
niekados iš Prūsų pasišalinti. 

1548 m. balandžio 5 d. Karaliaučiaus universito filosofijos sky- 
riuje buvo pirmas paaukštinimas. Tuokart filosofams buvo sutei- 


1) „Neue Preusz. Prov. BL“, 1848 m. VI sąsiuv. 464 pusl. 

*) Dr. Paul. Stettiner. „Aus der Geschichte der Albertina“, 28 pusl. 

*) Dr. M. Toeppen: „Historisch - comparative Geographie von Preus- 
sen“, 34 pusl. 

+) Alexander Horn: „Culturbilder aus Ostpreussen“, 24 pusl. 

kiamas magistro laipsnis. Tarp tų, kurie šitą laipsnį gavo, buvo 
ir mūsų raštijos tėvas Martynas Mažvydas. Bet pirmas paaukšti- 
nimas trijuose vyresniuose skyriuose (teologijos, medicinos, teisių) 
įvyko tik 1640 m., kuriame dalyvavo ir kunigaikštis Georg Vilhelm 
su sūnumi. Toj iškilmėj buvo pagerbtas ne vien Prūsų juodasis ir 
Brandenburgo raudonasis, bet ir Lenkų baltasis erelis, po kurių 
sparnais universitas buvo globojamas. 

Iš pradžios ši Karaliaučiaus aukštoji mokykla buvo be jokių 
privilegijų. Vokiečių ciesorius atsisakė jai suteikti kokias nors 
teises. Tik 1660 m. kovo 28 d. lenkų karalius Zigmantas Augustas 
suteikė Karaliaučiaus universitetui Krokuvos akademijos teises ir 
privilegijas!), 

Albrechtas ne vien gyvas būdamas rūpinosi savo žmonėmis, bet 
ir mirdamas savo testamente nustatė, kad kiekvienas prūsas, kuris 
jo dvaruose gyvens, turi likti laisvas pilietis, kad jo sūnus galėtų 

aukštąsias mokyklas lankyti ir tada saviškius bažnyčiose ir mokyk- 
"lose šviesti. Bet didikai to paliepimo mažai tebojo ir rūpinos ne 
laisvę, tik baudžiava, kuri ir ant kunigaikščio dvarų išplėsta liko. 
Dėl tos priežasties lietuvių švietimas daugiausia buvo ne pačių lie- 
tuvių, bet svetimųjų rankose, 

1586 m. Albrechto sergančio sūnaus globėjas, kunigaikštis 
Georg Friedrichas įsteigė Tilžėje provincijos mokyklą. Čia lietuviai 
turėjo būti priruošiami aukštesniems mokslams. Vėlesniais laikais 
karalius Fridrich Vilhelm I įvedė Tilžės mokykloje ir lietuvių kal- 
bos mokymą. Jis taip pat įtaisė 1718 m. prie Karaliaučiaus uni- 
versito seminariją, kurioje buvo dėstoma lietuvių kalba. 1735 m. 
lankantiems tą seminariją jis suteikė teisę trejus metus naudotis 
dykai teikiamu išlaikymu. Bet vėliau šita seminarija buvo panai- 
kinta, tik karalius Fridrich Vilhelmas III užėmęs valdžią, paliepė 
lietuvių seminariją atnaujinti. Be to, 1727 m. ir Hallėje prie Salės 
buvo įsteigta lietuvių seminarija, kurioje kunigai taip pat buvo 
mokomi lietuvių kalba. 

Bet laikui bėgant, lietuviai pradėjo valdžios tarnais nebeišsi- 
tikėti, 1804 m. lietuviai pasiguodė karaliui Fridrich Vilhelmui III, 
kad kunigai ir teisėjai nemoka lietuvių kalbos. Tai pastebėjo ir 
pats karalius, kursai prancūzų ciesoriaus Napoleono I iš Berlyno iš- 
varytas, gyveno Klaipėdoj. Karalius matė, kad lietuviai vokiškais 
valdiniais nepatenkinti, todėl apsiėmė iš pačių lietuvių valdininin- 
kus parūpinti. Tam tikslui padavė jis tų laikų Prūsų kancleriui ši- 
tokį sumanymą)). 

Klaipėdoj, kovo 22 d. 1507 m. 

Mano mielas kancleri ir barone v. Schroetter! 

Aš dabar ilgiau Lietuvoj būdamas, gavau geriau pažinti tautinį 
tikrųjų lietuvių būdą. Jie yra, kaip aš širdingai pasidžiaugdamas 
įsitikinau, kūdikiškai ištikimi žmonės, geros ir Dievo bijomos šir- 
dies, bet prie to ir kiekvenam geram išsimokymui tinką. Aš esmi 
patyręs širdį jaudinamų liudymų apie jų širdingą meilę ir ištikimy- 
bę savo karaliui ir karališkai giminei, ir viskas rodo, kad jie dėl 
tikros meilės ir ištikimybės tėvynei, kitų man priklausomų provin- 


*) Dr. Paul Stettiner: „Aus der Gesch. d. Albertina“, 21 pusl. 
2) Mitt. der Lit. Litter. Geselschaft, IV knyga 33 pusl. 

cijų valdinių, nėra pralenkiami. Tačiau su šitomis geromis ypaty“ 
bėmis, suglaudžia jie savo regimą neišsitikėjimą savo vyriausybe, 
nuo to pareina tūli ir daugiausia nereikalingi skundai, kuriais aš, 
kai provincijoj apsilankau, visumet apsunkinamas. šitas neišsiti- 
kėjimas galimas, esant griežtai tvarkai, kuri visuose valdžios ir teis- 
mo dalykuose čionai kaip ir kitose provincijose laikoma, tik dėl to, 
kad visos valdžios vietos yra apstatytos vokiečiais, kurie nors šen 
ten žemutinėse vietose lietuviškai išsimoko, tačiau vis netikri lie- 
tuviai yra ir tikrųjų lietuvių laikomi svetimais, kurių senovės pa- 
lyrimais, reikia saugotis. Bet, kad valdiškos vietos ne lietuviais ap- 
statomos, tai ne valdžios kaltė, kuri be jokio tautos ir luomo skirto, 
geriausiuosius ir tinkamuosius, į visas valdiškas vietas pavadina. 
Bet priežastis ta, kad tikrųjų lietuvių tik tarp sodiečių ir prastų 
miestelėnų keliose vietose terandama — ir todėl tikriesiems lietu- 
viams nėra progos valdininkais prisiruošti. 

Norėdamas jiems šitą progą suteikti, ir tokios geros žmonių gi- 
minės išsitikėjimą savo vyriausybe duoti, ir galiausiai šiai žmonių 
giminei parodyti, kaip verta ji man esanti dėl savo gerų ypatybių. ir 
kaip didžiai man rūpi jų tikroji palaima padauginti, aš apsiėmiau 
— šešius tikrų lietuvių, žemdirbių žmonių vaikus aukštesnėse ir 
aukštose mokyklose šelpti, valstybės lėšomis užauginti ir visų jūri- 
dinių ir žemės valdymo reikalingų mokslų išmokyti — tada kaip 
referandorius prie provincijos žemės valdžios, pačiai karalijos tar- 
nybai priruošti ir tada iš jų elgesio ir mokslo, pirmiau už kitus 
paskirti į karalijos valdiškas vietas provincijoj. 

šito apsiėmimo išpildymui, įsakau aš Jums, išrinkti per vysku- 
pus iš visų vyskupijų, iš viso šešius mokslingiausius vaikus, dar nesu- 
pūstyto ir mokslui tinkamo senumo; tam atatinkamą mokyklą paieš- 
koti ir reikalinguosius pinigus nurodyti. šito dalyko ypatingą prie- 
žiūrą paveskile konsistorijai ir per ją man kasmet žinią alsiųskit, 
kaip su tuo dalyku einasi. 

Bet vyriausiai reikia daboti, kad šitie vaikai nenusipratintų nuo 
lietuvių kalbos, būdų ir papročių. Prie to turite Jūs mano paliepi- 
mą visose lietuvių bažnyčiose iš sakyklų paskelbti, idant mano ge- 
rieji ir ištikimieji lietuviai patirtų, jog aš jų meilę ir ištikimybę taip 
pat iš visos širdies atlyginu, . 
Fridrich Vilhelm. 

Šitas karaliaus įsakymas ir sumanymas liko be atbojimo ir buvo 
tūlus metus ministerių popieriuose paslaptingai laikomas. Tik ka- 
ralienei Luizei pasirūpinus, 1811 m. buvo įsteigta mokytojų semina- 
rija Karalienėje. Čia ilgus metus buvo dėstoma lietuvių kalba ir 
18 gimusių lietuvių valdžios lėšomis paruošiami mokytojais, 
Kancleris v. Ostau tuokart sumanė ir Tilžėj mokytojų seminariją 
įsteigti, bet nesant pinigų, nebuvo galima tai įvykdyti. 1812 m. Til- 
žės provincialmokykla buvo pakeista gimnazija. 1868 m. Pilkalnyj 
įsteigta preparandija'). Iš jos yra daugiau kaip 1000 auklėtinių į Ka- 
ralienės ir vėliau į Ragainės seminariją įstoję, iš kufių tada moky- 
tojais išėję lietuviams platino vokišką kultūrą. .. 

Karaliui rūpinantis, lietuvius valdininkais padaryti, vokiečiai 
pradėjo reikalauti lietuvių kalbą pašalinti, 

Konsistorijos patarėjas Joh. Fr. Zoellneris 1804 m. rašė laikrašty 
„Hall. Lit. Ztg.“, jog turi būti vienodas tautinės dvasios auklėjimas, 
kad Prūsų valstybėje vokiečių kalba būtų padaryta vienintelė viešpa- 
taujanti kalba. Jis sumanė padėti pirmutinį pamatą šalies kalbų 
išstūmimui mokyklose. Panašus sumanymas tapo paduotas kažin ko- 


1) Chr. Grigat: „Der Kreis Pillkallen“, 34 pusl. 5 

kio bevardžio iš Gumbinės ir „Jen. Lit. Zeit. Intell. Bl. I“ 1814 m. 
59 Nr. Bet šitam sumanymui pasipriešino prof. L. J. Rėza iš Kara- 
liaučiaus ir kun. Sigfridas Ostermeyeris iš Plibiškių. 

Prof. Rėza tarp kita ko pareiškė, jog „tai būtų visiems geriems 
pažinimams duris uždaryti ir žmonių būdus žavinti, jeigu kas žmo- 
nėms jų nesunaikinamą savybę (kurią jie iš Dievo gavo), jų kalbą, 
išplėšti norėtų“. Jis prašė, kad Karaliaučiaus lietuvių seminarija 
būtų išlaikyta ir patarė lietuvių kalbą įvesti Lietuvos gimnazijose ir 
mokyklose Tilžėje, Gumbinėje, Įsrutyje ir kitose vietose, kaip mokslo 
dalyką, šale kitų mokslų. 

Kun. S. Ostermeyeris tyčia išleido raštelį') lietuvių kalbos apgy- 
nimui ir pasakė lietuvių priešininkams: Jeigu jums šita kalba ir 
šie žmonės netinka, kodėl nepasišalinate nuo jų; mes galime ir be 
jūsų apsieiti. Jis rodė, jog kiekviena kalba yra Dievo dovana ir 
gamtos kiekvienai tautai suteikta. Tuo būdu ji yra neprarandama 
nuosavybė, kurią niekas atimti neprivalo... 

Bet to nebojant 1830 m. kažin koks nepažįstamas „padavė laik- 
rašty „Preuszische Provinzialblitter“ lietuvių suvokietinimui progra- 
mą. Būtent, iš pradžios lietuviškai mokyti, paskui pamažu prie vo- 
kiečių kalbos prijaukinti.  Prėmijoms, atleidimu mokslapinigių, vo- 
kiškų knygų dovanojimu ir t. tt buvo sumanyta lietuvių kūdikius 
pritraukti prie vokietybės. 

Matyti valdininkai sumanytą tikslą pradėjo vykdyti. Todėl lie- 
tuviai buvo priversti pasiguosti valdžiai. Tokių pasiguodimų buvo 
1842 ir 1843 metais. Tuokart išėjo aikštėn ir anas Fridricho Wil- 
helmo III sumanymas. Kulto ministeris v. Eichhornas 1843 m riinėtą 
sumanymą tarp popierių atradęs, padavė jį tuokart esančiam Prūsų 
Karaliui Friedrich Wilhelmui IV. Karalius peržiūrėję minėtą suma- 
nymą, ministeriui šitaip atsiliepė: 

Berlyne, sausio 12 d. 1844 m. 

Aš iš Jūsų rašto nuo praėjusio mėnesio 15 dienos patyriau, jog 
mano karalius ir tėvas, kuris ilsisi Dieve, ištikimiesiems lietuviams 
valdiniams įsakymu iš kovo 22 d. 1807 buvo paliepęs, kad visi tikrų 
lietuvių žemdirbių žmonių vaikai, valstybės lėšomis aukštesnėse ir 
aukštose mokyklose užauginti, išmokyti, po to valstybės tarnybai pa- 
ruošiami, ir sulig jų gabumais, pirmiau už kitus, Lietuvoj būtų pa- 
skirti į valdiškas vietas; taip pat, kad nebuvo šitas paskelbtas įsaky- 
mas paskaitytas iš sakyklų lietuvių bažnyčiose, dėl tuokart karalijoj 
esamų bėdų. Aš noriu su džiaugsmu plačiau išpildyti šitą gražų už- 
siėmimą, kurį mano vėlionis viešpats tėvas dėl piktų laikų išpildyti 
negalėjo, dabar geresniais laikais ir, kad tikrieji lietuviai už ilgąjį 
AE priskirtosios labdarybės stokojimą, gautų atlyginimą. 

Todėl leidžiu aš iš Karalijos pinigų tam reikalui kasmet 3000 
dolerių. Iš tų pinigų reikia skirti 12 lietuviškos giminės jaunikaičių, 
kurie aukštose ir aukštesnėse mokyklose mokosi, stipendijas po ko- 
kius 200 dol., kurie sulig reikalu padalijami, bet likusius 600 dol. 
dėti į dispositionsfond (skyrius ypatingam naudojimui), ir juos su- 
naudoti lietuvių kalbos pažinimui. Vieną pusę šitų stipendijų ski- 
riu aš jaunikaičiams, kurie, ar dvasininkų luomui ar „mokytojais mo- 
kosi, tiems, kurie reikalingąjį gabumą įgys, noriu aš šiuo raštu at- 
naujinti pirmenybės pažadėjimą paskirti valdininku lietuviškose mo- 
kyklose. Minėtas stipendijas gaunantieji lietuviai turi sau mokyk- 


1) Ist es anzurathen, die litauische Sprache zu verdrūngen und die 
Littauer mit den Deutschen zu verschmelzen?“ Gumbinėj 1817. 

los mokslą įgyti Tilžės gimnazijoj; su šita gimnazija turi ir anie ati- 
dėtieji pinigai (dispositionsfond) būti sujungti. Iš jų reikia užmokėti 
mokytojams, kurie lietuvių kalbai parūpina, ar savo paties raštus, 
arba naudingas knygas į šitą kalbą versdami ir tarp žmonių platin- 
dami. Jeigu galima reikia už tai pasirūpinti, kad Tilžės gimnazijos 
mokytojai mokėtų arba išmokyti būtų, vartoti taip lietuvių taip vo- 
kiečių kalbą ir tuo būdu derėtų lyg gyvas vidurys šitos kalbos ir 
josios raštų išlaikymui, 

Aš pavedu Jums šitos minties išvedimui, kas reikia paruošti, 
su pinigyno ministeriu pasikalbėti ir draugiškai su juo, pasikvietus 
kitus vyresniuosius, tai, kas priklauso teismų ir valdžios tarnybai 
išmokietiems jaunikaičiams, kur reikalas sutvarkyti. 

Fridrich Vilhelm. 


Šita „karaliaus labdarybė“ buvo rūpinamasi įvykdyti: 1844 m, 
(Gumbinės mokyklų patarėjui Rettigui išvarius lietuvių kalbą iš mo- 
kyklų ir Tilžės mokytojui Gisevijui dėl to prie karaliaus pasiguo- 
dus, karalius nevien lietuvių kalbą mokyklose sugrąžino, bet ir 
Gisevijui pašalpą suteikė, kad lietuvių kalbos išsimokytų ir tada 
Tilžės gimnazijos mokinius mokytų lietuvių kalba. Gisevijus šitą 
pareigą pildė tikru širdingumu. Taip pat ir 12 lietuvių jaunikaičių, 
kurie Tilžės gimnaziją ėjo, buvo kasmet suteikiama po 300 markių 
stipendijos. O ir šešiems Karaliaučiaus universitą einantiems lie- 
tuviams buvo kasmet duodama po 600 markių stipendija. Reikia 
prie to pridėti, kad ir kun. Kuršaitis ir mok. Eynars, gavo už lietu- 
viškus raštus pašalpą, būtent už valdžios politiką užtariantį sa- 
vaitraštį „Keleiwį“. Vėliau šitą pašalpą (450 markių metams) gavo 
„Konz. Dr. Laiszko“ leidėjas p. Traušys iš Priekulės. Ė 

Iš viso imant, šita „karaliaus labdarybė“ daugiau valdžios, o ne 
lietuvių naudai buvo vartojama. Valdžia norėjo sau palankius valdi- 
ninkus turėti ir lietuviams tokią raštiją sukurti, kad ne lietuvių, bet 
valdžios reikalai būtų aiškinami. Tat jai ir pavyko. Tarp Prūsų lie- 
luvių labai retai terasi tokį valdininką, ar būtų mokytojas, ar kuni- 
gas, kurs „lietuviškomis stipendijomis“ išmokytas, tikrai būtų už 
savo tautos reikalus stojęs ir savo tarpo žmonėms bandęs tautiškus 
jausmus žadinti. Taip pat ir tokių žmonių sukurta lietuvių raštija, 
nors ir dvasinė, vis yra išmarginta vokišku patriotizmu. Laisvą žodį 
valdžia lietuviams draudė. Ji graudeno 1863 m. laisvos min- 
ties redaguojamo „Lietuvininkų Paslo“ leidėją, kad žmonių prieš 
vyriausybę nekiršintų!). Dar 1913 m. bandė vokiškųjų konservaty- 
vų ir valdžios ištikimasis, J. Sembritzki*) iš Klaipėdos, lietuvių lei- 
džiamam laiškui „Apžwalgai“ patarti, lietuvių politiką nedemokra- 
tinga mintim vesti ir dvasininkų veikimo nekritikuoti. O iš dvasinės 
vyriausybės buvo tuo laiku draudžiama pasirūpinti naujai leisti 
dvasinių raštų lietuvių kalba“). 

Taipo jau ir anos lietuviams skiriamos stipendijos su laiku buvo 
ne lietuviams, bet vokiečiams teikiamos, būtent kunigų ir vyskupų 
sūnams*). 1894 m. lietuviai dėl šito nuskriaudimo pasiguodė valdžiai, 


1) „Keleiwis“ 1863 m. 31 Nr. 
2) Laiškas rašytas į „Apžvalgos“ leidėją F. Ambrasati, 1913, bir- 
želio 6. 

3) „Prūsų Lietuvių Savaitraštis“, 1914 m. 16 Nr. 

4) „N. Liet. Ceit.“ 1894 m. 61. Nr. 

Šitas pasiguodimas tapo su 300 žymesnių lietuvių parašais kulto mi- 
nisteriui v. Bosse pasiųstas, Lietuviai prašė: 1) lietuvių stipendijas 
ne lietuviškai mokinantiems vokiečiams, bet tiktai lietuviams suteik- 
ti; 2) stipendijas ne vien Tilžės gimnaziją einantiems mokiniams, bet 
ir kitas gimnazijas einantiems lietuviams dalyti ir 3) Klaipėdos gim- 
nazijoj lietuvių kalbos pamokas įvesti. Kulto ministeris šitą lietuvių 
prašymą pasiuntė Rytprūsių Oberprezidentui v. Stolberg, kad arčiau 
ištirtų. Bet šisai padarė trumpą teismą: jis numetė tą prašymą į po- 
pierių kraitę ir pasakė, jog tai nevertas jo atsakymo!). Matyti, vo- 
kiečiai lietuviams jų kalbos labai pavydėjo! Lietuviams prašymą dar 
teberuošiant, pradėjo vokiečiai prieš tai kurstyti. Tūli jų tarp kito ko 
šitaip rašė?): „„..Kad lietuviai valdžios lėšomis aukštąjį mokslą 
įgis, tada jie būdami mokytojais, dvasininkais, gydytojais ir pana- 
šiais, prikels tautinę dvasią tarp savo tautiečių ir ją šelps. To trūko 
mums dabar dar Prūsijoj, kad kiekviena atskiros svetimos tautos 
rakštelė pradėtų mūsų valstijos kūne „tarpti“ vieton sutirpus (as- 
similiren)“. Lietuviai gal būtų daugiau tarpti galėję, jeigu būtų ne 
vien stipendijų prašę, bet ir būtų savo sūnus leidę studijuoti... 

Po to, 1902 m. Rytų prūsų provincijos sinodui susiėjus, buvo vėl 
me vien lietuvių kalbos, bet ir lietuvių stipendijų klausimas palies- 
tas. Apie tai buvo šitaip rašoma?); 


Wyskupas Guddas isz Tilžės kalbėjo apie Užmanymą Ragainės 
Kreizo Synodės: 

„Auksztoji Prėwincės Synodė norėtu už tai rupinti, kad Teolo- 
giją Sztuderiujantiems ir Tėologijos Kandidatams pagal Reikalą, 
ypaczey ant Univeržitėtės, Proga dudama butu Iszmokinimui lietu- 
viszkos Kalbos. 

Pons Wyskups iszkalbėjo, kad Stoka lietuviszkū Kandidatū tum 
Tarpu taip dide ėsanti, jog keliose lietuviszkose Parapijose Kunigai 
pagi tapę, kurie ney Zodzio lietuwiszkay nemok. Kaip menk 

egnonės Darbas tokio Kunigo, kurs kalbą sawo Parapijonū nesu- 
pranta, atgabent tegal, ypaczey jey tai ilgesnį Laiką trunką, nepri- 
walo ypatiszko Paaiszkinimo. Tai yra Daugunszaukias Neatbojimas 
priesz bažnytiszkay ir patriotiszkay wiernusius Lietuwininkus. Be to 
gal tokios Parapijos wisokioms Slirtederonus ir Bažnyczey neprie- 
teliszkoms Draugystėms tekti. 

Po szito Iszguldymo Pons Wyskups vitasunnij) Užmanymą už- 
tare, o prie to glaudės ilgoks ir ymanytinay sujudęs Susikalbejims. 

Konzistorialrotas Lackneris iszkalbėjo, kad rasi welytina butu, 
lietuwiszkases Stipendijas newien gimusiems  Lietuwininkams duti, 
bet ir Wokiecziams, kurie lietuwiszkay mokinas. Jo lietuwiszkoj“ Se- 
minarijoj' tum Tarpu tikt wiens Lietuwininks te esąs. 

Profesorius Lukas isz Tilžės pasakojo, kad lietuwiszkiejie Szuilo- 
kai isz Wiso imant tam nepakanką, ko auksztesniose Gymnazijos Kla- 
"sos reikalauja, ale tie Pasilaikymai geryn einą. 

Konzistorialrotas Lackner mislyja, kad rasi geriaus buwę but su 
Stipendijomis po Senowei palikt. Jis pats per keturis Metus lietuwisz- 
ką Stipendiją gawes, norint ne gimęs Lietuwininks, bet Salcburgiszkos 
Kiltiės ėsąs. 

Gendrolwyskups Braun iszkalbėjo, kad wyriausybė wislab da- 
ranti, jeib teisingesniejie Lietuwininkū  Praszymai iszpildyti taptu. 
Lietuwininkū tautiszkieji Jausmai wisame czėdyjami. Bet Lietuwinin- 


*) „Tilsiter Zeitung“ 1895 m. 85. Nr. 
2) „Berliner Neuste Nachrichten“, 1894 m, 417. Nr. 
3) „Nauja Liet. Ceit.“ 1902 m. 90. Nr. 

kai patys kalti tū nesmagiujū Pasilaikymū. Jie isz tautiszkos Sawnau- 
dystes nor, kad ta Stipendija tikt jū Sztudentams iszlaikyta pasiliktu, 
ale patys jie Tėologiją nesztudėriuja ir todėl saw į kuną pjaunas. 

Gymnazijos Direktoris Drs. Kūsel isz Klaipėdos pranesze, kad jo 
Užmanymai, Tilžės Gimnazijei suteiktas Stipendijas ir ant Klaipėdos 
Gimnazijos perneszti, be Atbojimo pasilikę, norint jis jeis į auksz- 
cziauses Wietas ėjęs. 

Zemės Wyresnysis v. Brandt iszkalbėjo, kad Tautiszkumas pirma 
ney Lietuwoj, ney Mozuruse nepasirodęs. Lietuwei bey Mozurai bu- 
wę geri, wierni Prusai. Tai ne teisu, sakyti: Lietuwininkai yra mirsz- 
tanti Giminė. Tikt ju kalba mirszta. Ale szita Kalba yr be jokios Wer- 


-'ezios. Ji be Literaturos be Nusidawimo, be Poezijos. Mes turim sawo 


szlownaję, wokiszkają Kalbą. Tegul Lietuwininkai wokiszkay moki- 

nas ir wel geri Prusai pastoja, koktai daug Wietoje pasiliowe. Tegul | 

jie druts Sanaris prie musū Giminės Kuno pastojo! Niera ney jokios 

Priezasties uz lietuwiszkaje Kalba sziczion Zynodeje istoti. Sziczion 
rie Rubeziaus Wokietystes turim uz wisay kitus Dalykus, turim uz 
okietyste rupinti. Asz esmi priesz ta Uzmanyma. 

Synodės Sanaris Gėotz isz Karaliaucziaus pasakoja, kad pagal jo 
Patyrimus Lietuwininkai tai kas swietiszka ir prasta, geriaus lietu- 
wiszkoj“ Kalboj“ supranta, ale tai, kas dwasiszka bey krikszczioniszka, 
geriaus wokiszkoj Kalboj“. Geriausias ir naudingiausias Daiktas butu 
tas, lietuwiszkaje Diewo Szluzba wisay panaikinti. 

Kunigs Stein isz Tilžės laiko už naudingą Daiktą, kad Synodė 
prie karaliszkosės Konsistorijos kreiptus, praszydama daugiaus lie- 
tuwiszkū Kunigū iszmokinti. 

Wyskups Friedermann pripažino, kad jaunoses Moteres bey jaunie- 
ji Wyrai rods vokiszkay mok, ale kas tus Zmones pažįsta, gauna pa- 
tirti, kad tai, ką jie wokiszkay girdėjo, jiems wiszay prie Szirdiės ne 
ėjo (Tai Tiesa); dėl to randame tarp Lietuwininku daug palaikiu 

monių. Palikime Nusidavimams jū Bėgį; ale tiems Lietuwininkams, 
kurie dar sawo mieloj' Motynės Kalboj' pasimokinti ir atsigaiwinti 
nor, tiems negalim jū Kalbą užlaikyti; tai butu Dangun szaukianti Ne- 
teisybė. (Priszaukims: Tai Tiesa!). si 5 

Kunigs Kūhn isz Laukiszkiū pagailėjo, kad taip asztrus Zodzei 
pulę. Asz welyju, kad ant Paweikslo tai, ką Ponu v. Brandt ir Gotz 
kalbėjo, Lietuwininkai wisay nepatirtu. Tai butu maskoliszka Barba- 
rija, Lietuwininkams Tarpe 10 Metū lietuviszkaje Diewo Szlužbą atimt 
norėti. Jey mes ir swetimas Kalbas, ant Paweikslo angliszkay bey 
prancuziszkay, suprantam, taj tacziau negalėtum tose Duszią atgai- 
wint! Asz pats geray lietuwiszkay suprantu, ale Kozonis toje Kalboje 
ant manęs tikros Įspaudės nepadarytų, man ne prie Szirdiės eitu. 

Synodės Sanaris Diekmann taipojau priesz Užpulimus ant lietu- 
wiszkosės Diewo Službės kreipjas. Tame gul didis Skirtumas, ar Zmo- 


„gus ką iszmanyti, arba dwasiszkay atsigaiwinti nor. 


Rechtsanwaltas Meyer isz Tilžės iškalbėjo, kad tai, kas priesz Lie 
tuwystę kalbėta tikt per tai isziguldytina, kad tie Ponai ne tarp Lietu- 
wininkū kri Taip wadinamasis lietuwiszkasis Judėjimas mums 
ten daug Rupescziū padaro, o todėl praszau Welyjimo dėl lietuwiszkū 
Kunigū atboti ir jį wisomis Priprowomis paszelpti. Ir asz esmi tos Du- 
mūs, kad lietuviszkoji Kalba sykį iszmirs, ale akarots todėl esmi tam 
priesz, su Baisumu tai paskubinti. Lietuwininkai yra nubažni Zmo- 
nes, o jey tie per pritinkanczius Wietininkus Kunigū praszo, jū Kal- 
bą mokaneziū, tay turėtu tas jū Praszymas iszpildoms buti. Mes tą 
Mierį, kad Lietuwininkai Wokieczeis pastotu, daug weikiaus atsieksim 
per lengwą Apsiėjimą, neng per Užgynimą kaniczney reikalingė 
Daiktū. 

Wyskups Oloff iš Klaipėdos nurodo ant to, kad wisi Lietuvą Pa- 
žįstantieji nu to graudena, su Asztrumu priesz Lietuwininkus ir jū 
Kalbą pasielgti. Jey Jus bandysit tai, kas lietuwiszka, pabriauti, tay 
Lietuwininkus Socijaldemokratams į Prieglobsti nuwarysit ir wisą 
Waldžią ant jū pamesit. 


Gendrolwyskups Braun: Asz norėjau tikt tai attaisyti, kas per 
daug sakyta buwo. Bažnytiszkoji Wyriausybė nor jog tus Welyjimus 
kaslink lietuviszkū Kunigū iszpildyti, ale ji stowja prie Rubežiaus to, 
kas atsiektina yra. 

Wyskups Dennukaitis isz Kaukėnū kalbėjo kaip gimęs Lietuwi- 
ninks už sawo Giminę ir atitaise kreiwusius Iszguldymus pirm jo 
Kalbėjusiujū. Sziczion tape per mier asztrios Priprowos užmanytos, 
tarp kitko Paniekinimas lietuviszkoses Diewo Službos. Mes Lietuwi- 
ninkai dziaugiamies isz Praplatinimo germaniszkojo Mokslo bey Kul- 
tūrėos, ale bukit lengvaszirdingi ir ne elgkities Asztrumu priesz tus 
Zmones, kurie tai del sawo Karalystės ir sawo Karaliaus nenusipelnė. 
Asz dywijus, kad szitie Zmones wis ir wel į Bažnyčią eina, jey ir 
Kunigai jiems prieszais stojas, kurie labay menk lietuwiszkay temok. 
Asz sykį nekurį Lietuwininką, kurs į Miestą wažiawo, klausiau, ar 
jis ten ir į Bažnyčią einąs, nors tenay lietuwiszkos Kozonės nelaiko, 

ay jis atsiliepė: „Berods, asz nueinu, kadangi prie Bažnyczios ka- 
bu, ale man taip—asz tą patėmytinąjį Iszsitarimą niekad neužmirsziu! 
— „ale man taip, lyg szalta Leda walgycziau“. Priimkit todėl Užma- 
nymus dėl Lietuwininkū, tum daug Dėkawonės dagosit. 

Wyskups Guddas isz Tilžės: Kas szendien sziczion kalbama bu- 
wo apie lietuwiszkaję Kalbą bey Diewo Szlužbą, tur savyje didį Kie- 
tumą, kursai nors szitam Susiėjimui nepritinkąs yra. Mes sziczion isz 
didziausios Dalies Dusziū Rupintojei ėsam. Waldoniszkiems Susiėji- 
mams gal rasti ta Pažiura su tum kas lietuviszka, paruimuti, tikroji 
buti. Asz praszau szilą Užmanymą karaliszkajei Konzistorijei ant Ap- 
mastymo paduti ir jos praszyti, apswarstyt, ar ne galima butu pagel- 
bantiems Kunigams ir ant žemjausio Laipsnio Algos stowjantiems Ku- 
nigams dwi Kalbi kalbaneziose Parapijose pritinkanczey Algą padi- 
dinti, kadangi daugiaus Procės tur. 

Zynodės Sanaris Lapatka: Mozurai wisay tame pacziame Pasi- 
laikyme, kaip Lietuwininkai. Ir prie jū tai įtropyja, kad jū Kalba 
ne Mokslo bei Wieros dėl iszlaikyta buti tur. Berods yra lenkiszkoji 
Kalba kaip ir lietuwiszkoji tikt lyg koks szwininis apsunkinims prie 
Pratarpimo mūsū bažnytiniū Pasilaikymū, ale to neatbojant privalo ji 
pilno atbojimo. Kalbėtojis praszo tai, kas Lietuwai įwelyjama, ir Mo- 
zurams įwelyt. 

Ober—Landesgeriktės Prėzidentas Plehywe: Asz esmi Lietuwoj“ 
gimęs, tikius dar ir lietuwiszkay mokąs, mislyjus todėl apie Lietuwi- 
ninkus sudyti galįs. Jie buwo nepagadinta druta Giminė; neužmirszti- 
na t'esie, kaip wiernay jie prie Karaliaus Namu laikes. Bet Lietuvi- 
ninkū Dienos jau suskaitytos. Jie isznyksta ir norime linkėti, kad jie 
geri Wokieczei pastos, kaipo geri Prusai buwo. Bet priegadintas Daik- 
tas man rodos, szitą Isznykimą paskubint norėti. Asz primenu tikt 
Skirtwieras bey jū Surinkimus, ant kuriū tikt per lietuwiszkay mo- 
kanczius Kunigus Įtekmę gaut galima, Akarots todėl, kadangi welyju, 
kad lietuwininkai sweiku Keliu geri Wokieczei pastotu, praszau Lie- 
tuwystę ne nužawint, bet jei noturiszku Budu numirti leisti. Tada Kal- 
bėtojis Wardan Growo Donhoff sekantyjį Užmanymą paskaitė: „Auksz- 
toji prowincės Zynodė norėtu sutarti, karaliszkaję Konzistoriją už- 
praszyt, tam prigulinezioj' Wietoj, už tai įstoti, kad dėley Pagerinimo 
lietuwiszkujū Pasilaikymū, Nudalijimas lietuviszkujū Stipendiju ne 
wien prie Tilžės Gymnazijos risztas butu, bet kaip pirma, ir tokiems 
Sztudentams tekti gal, kurie Iszsimokinimu lietuwiszkos Kalbos už- 
siima“. 

Kid ip 4 Guddas isz Tilžės priwėda už Paweikslą, kaip labay 
lietuviszkū Kunigū reikia, nekūurį  Atsitikimą, kur prie Iszraszymo 
wienės apie 8000 Mr. įgabenanezios Vietos tikt wiens wienintelis Ku- 
nigs maldawos ir kreipjas tada priesz Pleywės bey Donhoffo Užmany- 
mus, praszydamas isz tū nors tudu Zodziu „kaip pirma“ iszbraukti. 

* Konzistorijos Prezidentas v. Dėrnberg abejoja kaslink Guddo Už- 
'manymo, ar tai Zynodei ant Naudos butu Užmanymus priimti, kurie 
ney jokio Liukestiės netur ant Iszpildymo. 

Tada nusidawe Nubalsawimai, kurie szitaipo iszpule: 

Užmanymas Wyskupo Guddo apie Padidinimą Algū jauniems Ku- 
nigams dwi Kalbi kalbančiose Parapijose tape atmestas. 

Užmanymas Growo Donhoff, Pono Pleywe pastatytasis, tape di- 
dziu Balsū Daugumu priimtas; taipojau wyriausias Užmanymas bey 
ns S Kunigo Steino apie Pristatymą daugiaus lietuwiszkū 

unigū. 


Synodės sakytos kalbos lietuvius labai sujudino. „N. Liet. Cei- 


tungo“ tilpo toks straipsnis: 

Lyg lekianti Ugnis prasiplatino tarp mūsū  Lietuwininkū Žinia 
apie Iszsitarimus, kurie 3. Susiėjime 10. rytprūsiszkosės Prowincos Zy- 
nodės 4. Nowemberį priesz Lietuwininkus pule. „Musū szvencziausieji 
Turtai stowia Priegadoj“! isz tulės Burnos paskambėjo ir apmaudas 
buwo matomas ant tulo Weido. Ponu Zynodės Sanariu von Brandt 
bey Gėtz bene nebus numaniusiu, kokes Pasekmes jū netikėtay isztar- 
tieji Žodzei turėti gal. Jey judu tikt mažą Numanymą turėjusiu but, 
kad tokie žodzei, kaip jie isz tikro kalbėti ir kurie dabar per wisus lie- 
tuwiszkus Laiškus su pritinkanczeis Paaiszkinimais eis, lyg į Parako 
Baczką įmestos Kibirksztys bus, tada judu mielausey ir geriausey tam 
Susiėjimui wisay nepribuwusiu butu. Ale newien, kad tie Iszsitarimai 
piktas -Pasekmes nesz ir tikriemsiems Lietuwininkams labay miela 
Agitacijos Priprowa sekantiemsiems skyriams bus, bet anudu Ponu 
ir ne per geriausę Pažintį tikrujū Pasilaikymū parode. 

Jey Pons v. Brandt užtvirtina, lietuviszkoji Kalba ėsanti be Wer- 
czjėos, ji ėsanti be Literaturos, be Nusidawimo, be Poėzijos, tay parodo 
toksai Užtikrinims visutiną Nepažinimą lietuviszkos Kalbos. Lietu- 
viszkoji Kalba yra Moksle Kalbū Sulyginimo, ypatszey indogermanisz- 
kujū Kalbū, tiesiog sakant neatlestinay reikalinga. Wokietijoj' wargu 
kokį Profesorių Kalbū Sulyginimo Mokslo rasi, kurs ne sziek — tiek 
lietuwiszkai prisimokinęs butu. Isz kokios Priežastiės szeip pagirti 
Mokslinczei kas Metą į Lietuwą atkeliauja musū Kalbą isztyrinėti? 

Kaslink Nusidawimo mūsū Kalbos, t' esie Pons v. Brandt ant di- 
dziujū Knygū sawo Draugmiesezioniės, Slaptroczio Profesoriaus Dro. 
Bezzenberger:  Beitrūge zur Geschichte der lithauischen Sprache 
(Gėottingen 1877), kaip ir kitū skaitlingū  Rasztū apie lietuviszkaję 
Kalbą nu szito pagirtojo Mokslincziaus nurodytas. 

Kad ale Lietuwininkai Poėzijos netur, pirmusius neiszrodytusius 
Užtwirtinimus vainikuja. Taip skaitlingą Literatūrą Dainū bey Pasa- 
kū, kaip mes Lietuwininkai turim, retay kokia kita Giminė atrodyti 
gal. Wisay nežiurint ant to, kad Herderis keles lietuviszkas Dainas 
perstate ir tarp sawo Dainū „Isz swetimū Liežuwiū“ iszleido, t'esie 
nurodyta ant apstingujū Rinkliawū Wyrū kaipo Rhesėos, Nesselman- 
no, Schleicherio, Bartscho bey Juszkewicziaus. Paskiaus Minėtasis ne 
menkiaus kaip 1569 jo patiės surinktas Dainas iszleido. Isz to mato- 
ma, kad lietuwiszkoji Dainū Literatura kelis Tukstanczius Dainū tur 
su gražiauseis Balsais. O tai nebutu Poėzija! 

Dabar ale negalim ney wienam mokitam Wokiecziui padywyti, 
kad jis lietuwiszkoj“ Literaturoj nesusiwokia, tada ale ir reikia nu jo 
praszyti, kad apie ja atsargey iszsitartų, o ne twirtus (ale su Tikrybe 
nesutaranczius) Užtwirtinimus dutu, kaip tai Pons v. Brandt padare, 

Ale dar daug pikcziaus, kaip tasai, Pons Gėtzas klydo. Menkiau- 
sey reik nusidywyti apie tą Pažiūrą, kad Žmogus swetimoj“, ale jam 
sziek — tiek iszmanomoj“ Kalboj' geriaus dwasiszkay atsigaiwinti gal, 
neug Motinos Pienu įžystoje. Mes ėsam drutay perliudyti, kad ney 
wiens Lietuwininks tas Maldeles bey Giesmiū Perkszmelius, kurius 
kožna lietuviszka Motyna sawo Kudikį savo mylimoj“ Kalboj“ iszmo- 
kina, dar pirmkol jis ką kitką iszmoko, kada nors sawo Amžiuje už- 
mirz. Taip tai, kaip į kas prie jū priklauso pasilieka lyg kokia Szwen- 
tinyczia jo Szirdyje. O niekados jis isz swetimoj“ Kalboj laikytos Ko- 
zoniės taip neatsigaivįs, kaip isz sawo Motynos Kalboj, laikytos. Prie 


to reikia dar atsiminti, kad Lietuwininkai jau isz Mažens nubažni 
a. 
O dabar galiausey tas wos wierytinasis Praszymas, lietuwiszkaję 
Diewo Szlužbą wisay paniekinti, tarp Lietuwininkū (lengwey sakant) 
tikrą Maisztą pakelti gal. Lietuwininkai: tokį Pasielgimą už Wieros 
Persitikėjimą, už Užgawimą sawo szwencziausiū Skarbų įžiurėtu — 0 
Pasekmės? Ale mes galim bene pasitikėti, kad tai, ką Pons Gėtz „ge- 
riausiu ir naudingiausiu Daiktu“ wadino, jo pirma wisay apdumota 
nebuwo. Mes drutay nusitikim ant nubažnosės bey ewangėliszkosės 
Dumės musū mylimojo Karaliaus. Jis mus priesz nemeilingajį Apsi- 
ėjimą tulū žemesniū Urėdininkū apgis. Kad szitie Urėdininkai ne per 
meilingos Dumės priesz mus yra, mes jau patirti gawom. Kad ir ka- 
raliszkoji Konsistorija kiek galint greitą Suwokiecziawimą Lietuwinin- 
kū mielay mato ir welyja, mislyjamies mes isz to matyti galį, kad ji 
už musū dwasiszkajį Maistą per Iszleidimą nubažnū knygū kuone wi- 
sai nerupina... Žodzei Pono Gondrolwyskupo tame pacziame Susiėji- 
me kalbėtieji yra tokie, kad mislyt galėtum, mes tame Dalyke klystam., 

Isz kokio Priezastiės per neteisingus Priėtikimus Lietuwininkū 
Iszsitikėjimas su Waldžia ardomas? Kodėl pirmiau Lietuwiams pažįs- 
tamu Gyrpelniū mielay. Kodėl turėjo pirma Smalakys į Ciecorystės 
Saimą nueiti ir atwiray apsakyti, kad Lietuwininkai tikt Žemės Gero 
nori? Mes ėsam sykį Lietuwininkai-—o ne taip menk: apie 130.000— 
o kaip tokie ir mirsim. Ale mes nenorim, kad mus woltytu, o wisū- 
menkiausey Wieros Dalykose. 

Lietuwiszkaję Diewo Szlužbą paniekinus, galėtu apie 10 Kunigū 
sawo Daiktus suėmę į Wokiszkas Szalis iszkeliauti. Rasi tulasis tū 
Ponū už naudingėsnį Daiktą laikytu, kunigiszkaję Skraistę nudėti ir 
į Draugystę Susirinkimininkū įstoti. E 

Ale Dziaugsmą mums ansai Susiėjimas tacziau padare, o tai la- 
bay didį Džiaugsmą, butent kad musū Kunigai, kurie jog mus ir mu- 
sū Ba kys bey Reikalus geriausey pažįsta, su tokiu apdywytinu 
Drasumu už mus ir musū Kalbą įstojo. Mus kugiliausey įraudinanezio- 
ses Kalbos wirszuy minėtujū Ponū jau ten pat ant Wietos nu tuleropū 
Pusiū sziek-tiek pritinkantį Atguldymią gavo. 

Už tai musū mieliems Kunigams szirdingay dėkuy. 


Lietuwininks. 


Pagaliau pareiškė ir lietuvių politikos vadovai savo olicialį pro- 
testą, kurį čionai paduodam!); 


Prieštaravimas Lietuvininku priesz tus Apkaltini- 
mus, kurie ant 10 rytprusiszkoses Provincios Zynodes priesz jus isz- 
tarti tape. 

Ant Susiėjimo Isztikimujū lietuwiszkosios Konzerwatywū Sky- 
rimo Draugystės Klaipėdos bey Szilokareziamos Kreizū tape nutarta 
sekantyjį Priesztarawimą apgarsinti: 

Mes lietuwiszkay kalbantieji Gywentojai Klaipėdos bey Szilokar- 
cziamos Kreizū priesztaraujame kusmarkiausey aniems trecziame Su- 
siėjime 10 rytprusiszkosės Zynodės Zynodalo Pono v. Brandt priesz 
mus isztartiems Apkaltinimams, kad mes ne geri ir wierni Prusai 
ėsą. 

Mes iksziol wisados mielay ir dziaugsmingay gerais tikrais Pru- 
sais ir wiernieuseis Padonais musū mylimojo Waldono jautėmės ir 
už Garbę laikėme, toktai wisur ir wisad apreikszti. Mes Szirdies 
Džiaugsmu sawo Karaliui szlužyjom ir buwom kaip musū Tėwai wi- 
sados gatawi, sawo Kraują už musū pagarbintajį Waldoną, už didzeję 
Tėwiszkę bey už sawo Tikėjimą pralieti. Musū Dainos liudyja, kad 
Wiernybė į Karalių ir Meilė į Tėwiszkę prie Budo musū Giminės pri- 
klauso. O dabar stojas auksztesnis Waldymo Urėdininkas, idant at- 


1) „Nauja Liet. Ceit.“ 1902 m. 103 Nr. 

wiray musū Wiernybę bey musū Patriotismą apkaltintu ir mus kaip 
dar swetimą Giminės Kuną Prusū Karalystėj, pastatytu. Pagal Pra- 
neszimus Rytprusiszkojoj“ Ceitungoj“ Nr. 304 nu 5 Nowemberio (Prie- 
de): „Kad Lietuwininkai geri Prusai pastotu, yra daug daugiaus 
werta, ne kaip jū Kalbą iszlaikyti“, ir Ewangėliszkame  Parapijū 
Laiszke Nr. 50: „Lietuwininkai turį Wokieczei bei Prusai pastoti“ 
yra Pons v. Brandt netiesiogey isztaręs, kad mes geri Prusai ne ėsą. 

Kada ir kumi mes newiernais, arba prieszingais, arba nepatrio- 
tiszkais pasirodėm? 

Jey mes politiszkay tautėti pradėjom, tay tam ne isz lauko para- 
ginti tapėm, bet per pacziū bėdningajį Pasilaikymą; nes negalėjom 
žiurėties musū Waikus Bedieweis atsirandant ir per tai Zocialdemok- 
rotū Pasekėjeis pastojant, wien dėl to, kadangi Wieros Pamokslas, Ku- 
dikiams nepermanomoj wokiszkoj' Kalboj' nudalijimas, jiems neygi isz 
Galwos mokinamases Dalis į Galwą, ju menkiaus Zegnonę į Szirdį at- 
gabent galėjo. Daugybė musū Peticijonū menk arba wisay nieką ne- 
maczyjo, todėl apsiėmėm Wyrus isz sawo Tarpo į Sajmus siusti, idant 
jie ten musū smutnusius Pašilaikymus iszaiszkintu ir prie tam prigu- 
linezios Wyriausybės Pagalbos praszytu. Tai ney jokia Pirmenybė 
priesz musū Waldoną musū Waldžią bey musū Žemę; jie Gėda mums, 
įey mes nieko neweikdami, nors ir kraujujancze Szirdimi, žiurėtum- 
bimies, kaip musū Kudikei Wiso Nubažnumo bei wiso Padorumo sawo 
Gimdytojū netenka, 

Mes atsiszaukiam prie wisos wokiszkosios Tautos ir praszom ant 
Zynodės isztartam Apkaltinimui newieryti. 

Toliaus prieszyjamies wisu Igalėjimu ant Zynodės Pono Kunigo 
Gėtz priwelytam Paniekinimui urėdiszkojo Wartojimo Diewo Žodžio 
musū Motynos Kalboje ir nusitikim ant savo auksztosios Bažnycziės 
Wyriausybės, kad priesz Welyjimus tulū, su tikraiseis Pasilaikymais 
nesusipažįstanczū Personū prie gruntiniū Mieriu musu liutėriszkosios 
Bažnyczios pasiliekama butu, kurie Apsakyme Diewo Žodžio Moty- 
nės Kalboje szaknyjas. Mes su Dėkawonė pripažįstame, kad mušū 
Ponai Kunigai, kurie musū Pasilaikymus ir Priwoles geriausey pa- 
žįsta, su apdywytina Drasa už mus ir musų Kalbą įstojo. 

Galiausey mes ir szitoj' Wietoj' tą szirdingajį Praszymą iki pri- 
gulinezios Wyriausybės mezgiame, kad ta rupint norėtu, idant must 
A si per dabarnyksztyjį Szuilės Budą ne doriszkay sugadinti taptu, 
Bedieweis pastotu ir Zocijaldemokratus sekti pradėtu. Mes mielay 
wokiszkay mokinamies ir welyjam, kad ir musū Waikai wokiszkay 
mokintus, ale mes praszom, kad tai moksliszkay ir dwasiszkay tik- 
ruju Būdu nusidutu, butent per pritinkantį Wartojimą Motynėos Kal- 
bės prie Pamokslo, ypaczey prie Wieros Pamokslo. 


Jurgis Strekys, 
Virszininkas lietuwiszkosios Konzerwatywū Skyrimo 
Draugystės Szilokarczamos Kreizo, 


Tada buvo suteikiamos stipendijos taip lietuviams, taip vokie- 
čiams, kurie Tilžės gimnazijoj ir Karaliaučiaus universite mokėsi lie- 
iuvių kalbos. Bet lietuvių kalbos besimokančiųjų skaičius nebuvo 
didis. 

Pastaruoju laiku prūsų valdžia sudarė iš 1844 m. sausio 12 d. 
lietuviams įsteigtos stipendijos sutaupymo tris stipendijas, nuo ku- 
rių dvi suteikiama mokiniams, kurie eina aukštąją klasę Tilžės re- 
alėje gimnazijoje ir vieną mokiniui, kuris eina aukštąją klasę Klaipė- 
dos mokytojų seminarijoje sulig 1845 m. rugsėjo 16 d. išleistu regle- 
mentu!). 


1) Dr. Julius Schnaubert: Statistische Beschreibung des Kreises Pill- 
kallen. 70 pusl. 

1879 m. ir Klaipėdos gimnazijoj buvo laikomos lietuvių pamo- 
kos. Lietuvių kalbą dėstė kun. R. Jakoby (mirė 1881 m.). Šita gim- 
nazija yra įsteigta 1860 m.; 1891 m. buvusios Prūsų karalienės Luizės 
atminimui likosi pavadinta „Luizės gimnazija“. Tą vardą dar ir 
šiandien tebeturi, Nuo 1922 m. pavasario norintiems vėl laikomos 
lietuvių kalbos pamokos. 

Rudenį 1919 m. Klaipėdos gimnazijos vokiečių kalbos mokyto- 
jai prašė Prūsų ministerį pasistengti, kad Klaipėdos gimnazija, jeigu 
šis kraštas nuo Prūsijos atskirtas būtų, vokiška mokykla pasiliktų. 
Kada ministeris taip greit į tai neatsakė, tada tėvai, vaikai ir mokyto- 
jai padavė į ministeriją bendrą prašymą, reikalaudami, jeigu Klaipė- 
dos kraštas būtų atskirtas, palikti gimnaziją vokiška ir sušelpti val- 
džios pinigais, kaip ir kitas užsienio mokyklas. Ruošiant šitą prašy- 
mą, kun. Reidys išsitarė, jog būtų gerai, kad būtų įvedamos ir lietu- 
vių kalbos pamokos. Gimnazijos direktorius pareiškė, jeigu vėliau 
reikalinga būtų, tai galima naujame mokymo sutvarkyme ir lietuvių 
kalbą, kaip „svetimą“ kalbą mokyti!) Vėliau parėjo iš ministerijos 
atsakymas, jog mokslų ministeris palaiko reikalavimus, 


Tuo pačiu laiku (1919 m.) kun. Reidys pasiūlė „Prūsų Lietuvių 
Susivienijimo“ Tautos Direktorijai, kad kreiptųsi į Prūsų valdžią ir 
prašytų, kad lietuviams skiriamos stipendijos būtų dalijamos ir tei- 
kiamos ne vien Tilžės gimnazijos mokiniams, bet ir Klaipėdos krašto 
gimnazijos mokiniams lietuviams. Bet Tautos Taryba šitą sumany- 
mą atmetė, pareikšdama, kad būtų nusižeminimas prašyti iš Prūsų 
valdžios malonės trupinių. 

Pagaliau tarp lietuvių kalbos šelpimui įsteigtų mokyklų, be jau 
minėtos Karalienės mokytojų seminarijos, reikia paminėti Pilkalnyj 
karališką preparandiją, kuri įsteigta 1868 m. ir kurioj buvo dvi va- 

„landos savaitėj lietuvių kalbos pamokos. Taipogi Ragainės ir Klai- 
pėdos mokytojų seminariją Ragainės seminarija įsteigta 1882 m. 
Pirma ji buvo atidaryta privačiuose ir tik 1893 m. savuose namuose. 
Pradžioj ten buvo ir lietuvių kalbos mokoma. 1900 m. Klaipėdoj ati- 
daryta preparandija, jūrininkų mokykloj, o 1902 m. buvusioje miesto 
ligoninėje seminarija. Vėliau valdžios lėšomis buvo pastatyti savi 
namai, į kuriuos 1908 m. perėjo seminarija, o 1913 m. ir preparandija 
tapo į ten perkelta. 

Klaipėdoj mokytojų seminariją įsteigus, lietuvių kalbos pamokos 
Ragainės seminarėj pasiliovė. Karalienės seminarijoj buvo tai anks- 
čiau padaryta. Bet, kad Klaipėdos seminarija derėtų lietuvių kalbos 
šelpimui, to negalima sakyti. Nuo 1909 m. lietuvių kalbos mokslas 
Klaipėdos seminarijoj sutirpęs lyg cukrus burnoj?). Šitos seminarijos 
tikslą parodo aiškioj šviesoj Klaipėdos gimnazijos Direktoriaus Kiu- 
selio kalba, laikyta 1908 m. lapkričio 6 d. Klaipėdos seminariją pa- 
šventinant. „Aš linkiu, kad iš šitų naujųjų namų, kurie lyg senųjų 
vokiečių riterių pilis aukščiausioje Vokietijos šiaurėj išsikelia, visa- 
dos išeitų vokiečių dvasios riteriai ir vokiečių kultūros nešėjai...l“. 


1) „Mem. Dampifboot“ 1919 m. 139 Nr. 


2) Žodžiai J. Strėkio, šilokarčiamos Lietuvių Rinkimo Draugijos vi- 
suotiniame susirinkime Žibuose 1909 m, 

Visa krūvon suėmus, mes matom, kad lietuvių švietimui įsteigto- 
sios aukštosios mokyklos, Hohenzollerių laikais lietuvių neapšvietė, 
bet „vokiečių kultūros nešėjai“ lietuvius įstūmė į tautinę tamsybę. 

Atskyrus Klaipėdos kraštą nuo Vokietijos, lietuvių padangėj vėl 
pradėjo švisti. Klaipėdos seminarijoj visose klasėse įvesta lietuvių 
kalba kaipo visiems privalomas mokslo skyrius. Kupinas geros vil- 
ties mokyklų srityje lietuvių veikėjas, Tautos Tarybos generalis se- 
kretorius Stiklorius pareiškė, jog prie to nemaž prisidėjęs ir semina- 
Trijos vedėjas. Štai jo žodžiai:!). 

„Iš viso dabartinės seminarijos vedėjas, p. direktorius Berg ap- 
sireiškia, kaip vienas pirmiausiųjų, kurs naujojo laiko reikalavimus 
supranta. Iš jo tai jau susilauksime daug paramos. Esant ir šiai 
tarp mokytojų gero noro žmonių, kuriems nesunku bus kiek rei- 
kiant lietuviškai išmokti, tai toje srityje, rodos, netiek turėsime 
sunkenybių...“. 


Bet „vokiečių kultūros nešėjams“ tai netiko. Radosi lietuvių 
priešininkų, kurie „Berliner Tageblatte“ p. Bergą įtarė, kad jis nu- 
stumiąs vokiečių kalbą ir vokiečių kultūrą. Dėl šito užmetinėjimo 
teisindamasis p. Berg atsiliepė?), jog pamokos dalijamos kaip iki šiol 
prūsų mokymo planu. Be to mokiniams skiriama viena arba dvi va- 
landos lietuvių kalbos pamokų, kad jie galėtų tikybos pamokyti lie- 
tuvių kalba kalbančius kūdikius, kaip tai reikalauja atnaujintas Ober- 
prezidento paliepimas 1873 m. Tada jis pareiškė, jog neleisiąs nieku 
trikinti ir toliau vokiečių kalbą ir kultūrą visomis jėgomis šelps, o ir 
su lietuviais teisiai elgsis. . 

Reikia prie to paminėti, jog Lietuvių Tautos Taryba buvo su- 
maniusi įtaisyti Klaipėdos seminarijoj lietuvių mokslo skyrių. Dėl to 
užprašė jaunikaičius ir mergaites nuo 14 iki 20 metų amžiaus, kurie 
norėtų mokytojais būti, atsišaukti į Tautos Tarybą. Buvo manoma 
piadėti mokslą, jeigu bus 30 norinčių mokytis?) Bet šitą sumanymą 
nepasisekė įvykdyti. Tautos Taryba vėliau pranešė“), jog gana buvo 
dėl to pasirūpinta, bet dėl tūlų priežasčių nepasisekė tokį skyrių 
įtaisyti, todėl reiks kokį laiką dar pakentėti. Pradžioj buvo mano- 
ma ir mergaitės priimti, bet pasirodė, kad tuo tarpu dar negalima. 
Į seminariją tapo priimti tik jaunikaičiai, kuriems bendrai su kitais ir 
lietuvių kalbos pamokos yra dėstomos. 

Taip pamaži pradeda lietuvių kalba Klaipėdos seminarijoje savo 
teises gauti. O reikia tikėti, j0g netoli laikas, kai Klaipėdos semi- 
narija bus lietuvių kalbos ir kultūros šelpėja. Ir tarp pačių lietuvių 
tautos sąmonė žymiai didėja. Gyvas lietuvių tautinio supratimo pa- 
minklas yra lietuvių stipendijų įsteigimas. Pradžią padarė Lietuvių 
Prekybos ir Industrijos Bendrovė „Laima“. Jos visuotiname susi- 
rinkime 1920 m, nutarta iš grynojo pelno paskirti 1500 markių lietu- 
vių stipendijoms. Pradžiai įsteigtos 5 stipendijos po 300 markių. 
„Laimos“ pavyzdį sekė ir Klaipėdoj įsteigtasis „Lietuvių Bankas“, ku- 
ris taip pat dalį savo grynojo pelno paskyrė lietuvių stipendijoms, 

*) „Tarybos žinios“ 1920 m. 1 Nr. 

*) „Mem. Dampfboot“ 1920 m. 194 Nr. + 


*) „Pr. Liet. Balsas“, 1920 m. 59, 60 ir 61 NN. 
*) „Pr. Liet. Balsas“ 1920 m. 95. Nr. 

Šitas lietuvių bendrovių įsteigtas lietuvių stipendijų fondas kasmet 
didėja ir jomis naudojas neturtingi lietuvių kūdikiai, kurie eina aukš- 
tesniąsias mokyklas, kaip antai: preparandiją, seminariją, gimnaziją. 
Norim linkėti, jog tie, kurie naudojasi lietuvių stipendijomis, liks tikri 
savo tautos švietėjai ir lietuvių kultūros nešėjai. 


Lietuvių gimnazija 


Sustiprėjus lietuviams Mažosios Lietuvos dalyje, Klaipėdos Kraš- 
te, pradėjo lietuviai rūpintis įsteigti savo gimnaziją. 1922 m. pra- 
džioj įsisteigė Klaipėdoj „Lietuvių Mokyklų Draugija“. Jos tikslas 
— lietuvių berniukams ir mergaitėms teikti praplatintą  visuotiną 
mokslą, remiantis mokslo planu valstybiniai pripažintos gimnazijos 
arba šiaip aukštesnės mokyklos. Šitos draugijos rūpesčiu, Vyriau- 
siam Klaipėdos Krašto Komisarui pritarus, įsteigta Lietuvių gimna- 
zija, kuriai Klaipėdos Krašto Direktorija pavedė seminarijos atlie- 
kamus kambarius. Klaipėdos miesto vokiečiai apie tai sužinoję, 
pradėjo nerimastauti. Klaipėdos miesto atstovų susirinkime 1922 m. 
kovo 23 d. „demokratas“ Seyfried pasakė, jeigu yra seminarijoj laisvų 
kambarių, tai turi būti pirmiausia Klaipėdos miesto piliečiai paboja- 
mi ir tie kambariai turi būti pavedami vokiečių žemutinėms mokyk- 
loms, o ne lietuviams. Kad tautlietuviai nori sau atskirą gimnaziją 
įsteigti, tai gali ją savais pinigais pasistatyti. Jis tikisi, jog ta mažu- 
ma tautlietuvių su savo mokesčiais prie mokytojų seminarijos pasta- 
tymo tiek maž esą prisidėję, jog jų reikalavimai sulyginus su Klaipė- 
dos miesto piliečių ir Klaipėdos žemutinių mokyklų reikalavimais 
visai į klausimą nepareina. Jo kalbai!) kiti atstovai pritarė. 

Lietuviams šituos vokiečių demokratų kiršinimus pasmerkus?) 
minėtas demokratas Seyfried kitame Klaipėdos miesto atstovų susi- 
rinkime vėl kalbėjo prieš lietuvius ir lietuvių gimnaziją. . Jis tarp 
kito pasakė?): . 


„„+„Tautlietuvybė neturi jokios teisės mokytojų seminarijoje 
(šaukiama: bravo). Lietuvių gimnazija, kokia ji didžiųjų lietuvių 
propaguojama — tai didžiuma Klaipėdos miesto piliečių, o ir di- 
džiuma visų Klaipėdos Krašto gyventojų bus vienos nuomonės — 
galima laikyti tik prabanga. šitoks projektas, jeigu valdžios troba 
atiduodama šitam tikslui, būtinai turi būti statomas užpakaly rei- 
kalingesnių dalykų. (šaukiama: bravo!). šitokia lietuvių gimna- 
zija nieko neduoda mokinių mokslo tęsimui. Prie vokiečių univer- 
sitetų negalės jie jokių egzaminų laikyti ir jų liūdymai nebus pri- 
pažįstami teisėtais, gal rasi tik Kaune. šitą nuomonę turįs jis pa- 
reikšti, jeigu ir dar kartą būtų užpuolamas“. 


Šį kartą ir „socialdemokratas“ Vestphal pritarė „demokrato“ 
Seyfriedo pareiškimams ir reikalavo, kad nieku būdu seminarijos 
kambariai nebūtų duodami lietuvių gimnazijai. Šitoki cyniški vo- 
kiečių pareiškimai sukėlė lietuvių protestą. Lietuvis Proletaras 

1) „Memeler Dampfboot“ 1922 m. 72 (priede) Nr. 


*) „Memeler Landeszeitung“ 1922 m. 11 Nr. 
3) „Mem. Dampfboot“ 1922 m. 111 (priede) Nr. 

įrodė!) jog į mokytojų seminarę turi daugiau teisių lietuviai, negu 
vokiečiai. Jis tarp kita ko šiaip pasakė: 

„Kad Klaipėdoj įsisteigė preparandija ir seminarija, tai lietuvių 
nuopelnas ir jie tur teisę, kad gimnazija būtų atliekamuose rūmuose 
įtaisoma. Bet kiek yra Pons Seyfriedas arba socialistas  "Westphal 
PS įstaigos įsteigimo prisidėję? Nieko. Tai jų pareiga yra 
y. . 

Negalėdami jokių argumentų prieš lietuvių gimnaziją privesti, 
vokiečių „demokratai“ ir „socialdemokratai“ nutilo. Vyriausias 
Klaipėdos krašto komisaras ir krašto direktorija prižadėjusi lietu- 
viams leisti seminarijoj savo gimnaziją atidaryti ir savų pažadų neat- 
mainė. Bet lietuvių gimnazija tapo atidaryta 1922 m, balandžio 20 d. 
Klaipėdoj „Sandoros“ salėj. Ten buvo taip pat mokiniai dar kelio- 
liką dienų mokomi ir tik po dviejų savaičių, patuštinus seminarijoj 
atliekamus kambarius, lietuvių gimnazija persikėlė į seminarijos na- 
mus. Prasidėjus mokslui lietuvių gimnazijoj, vokiečiai vėl pradėjo 
nerimauti. Dabar atsiliepė atsilikėliai agrarai. Klaipėdos Krašto 
Tarybos posėdyj, 1922 m. gegužės 10 d., palietė lietuvių gimnazijos 
klausimą atsilikėlis Gubba?). Jis paklausė: kokia Klaipėdos Krašto 
valdžios duodama pašalpa lietuvių mokyklai, kiek mokinių ją lanko 
ir kiek tų mokinių Klaipėdos piliečių. 

Krašto direktorius, kun. Reidys, atsakė: Ši mokykla yra įtaisyta 
Vyriausiojo komisaro įsakymu; visi mokiniai esą iš Klaipėdos krašto, 
būtent 20 berniukų ir 4 mergaitės. Pašalpos šitai mokyklai duoda- 
ma 50.000 auksinų: 25.000 auksinų pradžios įtaisymui ir 25.000 auk- 
sinų einamoms išlaidoms. Mes laikėmės tos sumos, kuri duodama 
„Herderio“ mokyklai Šilokarčiamoj ir tikimės, jog kitas lėšas mokyk- 
la pati suras. Gubba tada klausė: ar nustatyta, kad šitą mokyklą 
tik Klaipėdos Krašto mokiniai tegalį lankyti, arba ar galį joj ir sve- 
timšalių kūdikiai mokytis. Kun. Reidys atsakė, kad mokyklos sta- 
tutas dar neįteiktas. Čia esą privatinės draugijos mokykla, Sudary- 
toji kuratorija vykdys tolimesnius žygius. Jis tikisi, kad netrukus 
pasirodys reikiamas statutas. Gubbai vėl paklausus: ar šita mokykla 
vra įsteigta krašto direktorijos pritarimu, ar tik Vyriausiojo Komi- 
saro įsakymu, atsakė kun. Reidys: Krašio Direktorija nutarusi pri- 
tarti Vyriausiojo Komisaro sumanymu. Ši mokykla bus privatinio 
pobūdžio ir gaus valstybinės pašalpos. Toks nutarimas yra Krašto 
Direktorijos priimtas ir priemonės vienu balsu priimtos, 

Klaipėdos Krašto prezidentas d-ras Steputaitis tada šitaip pa- 
sakė: Aš prašau, kad kiekvienas dabotų neužgauti kito jausmų, 
nors jis jų ir nesuprastų. Dėl priešingumų, rasi geriau būtų visai ne- 
kalbėti; bet jeigu tai daroma, tai nors tuo būdu, kad kitų neužgautų; 
kad nepaliktų įspūdžio, būk Krašto Direktorija atmeta atsakomybę 
dėl lietuvių mokyklos įsteigimo ir Vyriausiajam Komisarui prikiša, 
noriu aš čion pabrėžti, jog Krašto Direktorija dėl visų savo vykdomų | 
žygių atsako viena. Jeigu tačiau Krašto Direktorija tokios atsako- 
mybės nenori imti, tai turi ji dėl to pasidariusius vaisius pakęsti ir 
atsistatydinti. Krašto Direktorija svarstė, ar reikalinga lietuvių mo- 


*) „Prūsų Lietuvių Balsas“ 1922 m. 93 Nr. 
*) „Mem. Dampfboot“ 1922 m. 111 (priede) Nr. 

kykla steigti: Aš noriu nurodyti tik viena, kad čia lietuviai ir vo- 
kiečiai yra lygūs. Ar teisėta yra lietuvių mokyklos egzistencija, turės 

arodyti pati mokykla. Krašto Direktorijos pareiga yra su šita mo- 
Kykla taip pat apsieiti, kaip ir su Herderio mokykla Šilokarčiamoj. 
Aš prašau, čia sakyti nekiršinamas kalbas, kurios vienos gyventojų 
dalies nebūtų netikrai suprastos, 

Viceprezidentas Kraus pareiškė, jog jis tegalįs tik pritarti Kraš- 
to Prezidento išvedimams. 

Gubba tada pareiškė: Aš sutinku, kad p. Krašto Prezidento 
žodžiai dėl kiršinamų kalbų yra taikinti į mano asmenį (Krašto 
Prezidento pastebima: esantieii išskiriami!) Aš neturiu nieko prieš 
įsteigimą, tik prašau, kad sergančio kūdikio gyvybė nebūtų dirbti- 
nai palaikoma. Padėtis čia kitokia negu Šilokarčiamoj. Tokios mo- 
kyklos čia visiškai ir nereikia. Be to aš turiu teisę ir pareigą, kad 
būčiau aiškiai informuotas. 

Pagaliau d-ras Steputaitis pasakė, jog ūkio sutartyi su Vokie- 
tija esąs ir mokyklų klausimas išrištas. Prūsai nenorėjo pripažinti 
Klaipėdos Krašto brandos liudymų. Bet mes susitarėm. Liudymai 
tik tada bus pripažinti, kada įstaigos prisitaikins prie visų reikalavi- 
mų, kurių Vokietijoj iš panašių įstaigų reikalaujama. Tas pat reiškia ir 
lietuvių mokyklai. Jos brandos liudymas tik tada tebus pripažintas, 
jeigu šita mokykla prisitaikins prie normų, kurių Vokietijoj reika- 
laujama iš gimnazijų. Mes galime velyti, jog lietuviai turės energi- 
jos šitą mokyklą ištobūlinti sulig šitais pagrindiniais dėsniais. 

Pravestos kalbos aiškiai rodo, jog vokiečiai pradedant nuo pa- 
žangiojo socialdemokrato iki griežtojo atsilikėlio, turi vienodą tikslą 
— suturėti lietuvius kultūros darbe. Bet mes turim vilties, jog ši 
pirmoji Mažosios Lietuvos lietuvių gimnazija išauklės lietuvių vaikus 
tikrais kultūros darbininkais, kurie mokslu apsišarvavę gins lietu- 
vių teises prieš visus puolikus ir sergės lietuvių tautos židinį. 


Žemutinės mokyklos 


Kaip aukštesnėmis, taip ir žemesnėmis mokyklomis Prūsų Lietu- 
voj pradėjo visų pirma rūpintis kunigaikštis Albrechtas. 1568 m 
buvo Sambijos ir Pomezanijos vyskupams įsakyta rūpintis, kad šalia 
bažnyčių būtų įtaisomos ir mokyklos, kad galėtų vaikus užauginti 
krikščioniškoj drausmėj. Gyventojai turėjo mokytojui duoti nemo- 
kamą išlaikymą ir sudėti mažumą pinigų. Mokytojų naudai eidavo 
kunigai kalėdoti ir rinkdavo iš valstiečių atskirą rinkliavą nuo dir- 
bamos žemės ploto.. Tuokart buvo jau 20 lietuviškų mokyklų!). Pir- 
moji lietuvių mokyklų knyga buvo 1547 m. Mažvydo sutaisytas kate- 
kizmas. ' Antrąją panašią knygelę išleido 1547 m. Baltazaras Bassas. 
Buvo tai lietuviškai išverstas „Liuterio Katechizmas“. 1590 m. įvy- 
ko Lietuvoj didelė bažnyčių vizitacija. Šitoj vizitacijoj dalyvavo ir 
kunigaikščio patarėjas Ludwig v. Reuter. Nuo to laiko bažnyčios 
Lietuvoj buvo padalytos į parapijas ir kunigams paskirta žemė ir 
šiaip pajamos. Mokytojų klausimas liko nekliudytas. 


*) „Mit. der Lit. Litt. Gesellsch.“ knyga IV, 89 pusl. 

1618 m. liepos 18 d. išleido kunigaikštis Jonas Zigmantas taip 
vadinamą ,„Copia instructionis“, kurioje buvo atnaujintas 1568 m. 
duotas įsakymas vyskupams. Nors tame įsakyme buvo sakyta, rū- 
pintis, „kad vaikai galėtų būti auginami krikščioniškoje drausmėje“', 
bet menkai kas pasiekta buvo toje srityje. Pavyzdžiui Ventėje 1624 m. 
pradėjo mokyti studijavęs mokytojas Lehman. Jis turėjo šventadie- 
niais laikyti pamokslus ir vaikus mokyti katekizmo. Bet kada kunigas 
D. Behm Ventėj egzaminus laikė, pasirodė, kad ventiškiai nežinojo, 
kada švenčiamos Kalėdos, Velykos ir Sekminės. 


Bet tais laikais ne vien mokytojai maža tesirūpino apie vaikų 
mokymą, bet ir žmonės savo mokytojų išlaikymu menkai tesidomėjo, 
Būtent, apie Karklės bažnyčios mokytoją Stimerį, kurs buvo teolo- 
giją studijavęs, rašoma, kad karkliškiai jam algos nemokėję ir jis dėl 
to 1626 m. gegužės mėnesį ligotas ir pavargęs iškeliavęs į Karaliau- 
čių. Ten gavęs leidimą tris dienas eiti po miestą elgetauti, bet ne- 
trukus tenai miręs. 


Trečiąjį svarbiausią įstatymą išleido „didysis kunigaikštis“ Fried- 
rich Wilhelmas po didžiųjų Lietuvos bažnyčių vizitacijų 1638 m. Jis 
vadinos „Recessus Generalis der Kirchen-Visitation Insterburgischen 
und anderer Littauischen Embter in Horzogthumb Preussen“. Šiuo 
įstatymu buvo įsakyta iš kiekvieno kaimo siųsti vieną vaikelį į bažny- 
tinę mokyklą, kad prasimokytų skaityti, rašyti, skaičiuoti, maldos 
ir katekizmo. Studijavusiems ir stropiems mokytojams buvo įsakoma 
algą padidinti iki 50 florinų metams. Kiti mokytojai, kurie tik amat- 
ninkai ir šiaip prasčiokai buvo, kurie tik lietuviškai ir vokiškai gie- 
doti ir vargas negalais temokėjo paskaityti lietuvišką postilę, turėjo 
mokykloje vaikus mokyti skaityti ir rašyti, ypačiai maldelių ir kate- 
kizmo. Jiems buvo algos skiriama metams 35 markės. Be to visi 
mokytojai galėjo laikyti krautuvėlę ir smuklę!), 

Be to buvo įsakyta, kad ir suaugusieji mokytųsi poterių ir lai- 
kytų bažnytinius egzaminus. Šitas įsakymas labai sujudino Ragainės 
amtmonijos valstiečius ir jie pranešė savo pasiguodimus didžiajam 
kunigaikščiui, sakydami?). 


„Nors jau mūsų protėviai nuo nepamenamų metų šitoj žemėj gy- 
veno ir taip kaip mes, savo darbą atlikę ir valdininkams ir kuni- 
gams savo pareigas išpildę, nebebuvo kitu kuo apsunkinti, įsimano 
dabar mūsų kunigai įvesti didžiai žalingą ir visai nepakeliamą nau- 
jieną, kuria jie nori mus priversti ne vien šventadienį du kartu eiti 
į bažnyčią, bet dar atvykti ir poterių klausinėjimui. šita negirdėta 
naujiena mus ne vien apsunkina, bet ir trukdo regimai mums ūki- 
ninkauti ir dirvas įdirbti. Dėlto prašom Jūsų kunigaikštiškos švie- 
sybės, malonėkit savo gerbiamu kunigaikštišku įsakymu šitą didžiai 
priešingą dalyką ar visai pašalinti, arba atmainyti; tarp mūsų yra 
didelis skirtumas, nes kitas valstietis tur 6, kitas 5 arba 4, ar 3, o 
kitas tik vieną ūbą žemės, todėl negerai būtų, kad visi turėtų vie- 


1) Adolf Keil: „Das Volksschulwesen im Konigreich Preussen und 
Herzogtum Littauen unter Friedrich Wilhelm I“. Vyriausia dalis I, 11 
pusl. 

2) Adolf Rogge: „Der preussische Littauer des sechszenhten und sie- 
benzehnten Jahrhunderts“, II dalis, 3 pusl. 

nokią naštą, kad bažnyčion ėjimas ir poterių mokymas būtų pada- 
lyta sulig žemės dydžiu ir nebūtų vargingasis vienaip apsunkinamas 
kaip ir turtuolis. Kadangi mūsų prašymas teisingas, tikim būsią 
maloniai išklausyti“. 


Tačiau „Recessus Generalis“ turėjo dar ir ypatingų nurodymų, 
kuriuose ir kunigams sakyta: „kadangi kunigai negali būti pačiais 
angelais ir taip pat turi žmogišką silpnybę, tačiau turi saugotis vir- 
šujinių, stambių ir papiktinamų nuodėmių, ypačiai besaikiško gir- 
tuokliavimo ir nepritinkamu laiku, pildydami savo pareigas, turi nuo 
jų susiturėti“. Sulig 1699 m. sausio 5 d. įsakymu buvo drausta mo- 
kytojams pardavinėti degtinė, 

1662 m. vėl „didysai kunigaikštis“ ragino parapijas, kad jos rū- 
pintųsi steigti daugiau mokyklų. Bet stoka pinigų neleido suma- 
nymą įvykdyti. Prie to ir esamos mokyklos kaip reikiant savo už- 
davinio neatliko, nes 1699—1712 m. buvo atkartotinai įsakoma, baž- 
nyčiose prieš pamokslą, ne vien užaugusiems, bet ir mokiniams pa- 
skaityti 5 dalis krikščioniško mokslo, „išpažintį“ ir klausimus su 
Liuterio išdėstymu. O kaip galėjo mokyklos atlikti savo uždavinį? 
Iki 1713 m. tik miestų ir senų parapijų bažnyčios teturėjo mokyklas, 
bet kaimų mažesnės bažnyčios (Filialkirchen) neturėjo jokių mokyk- 
lų, Mokytojai vėl buvo siuvėjai, audėjai, mėsininkai, mūrininkai, at- 
statyti valdininkai ir seni piemenys!). Geresnį supratimą apie šiuos 
„mokytojus“ turėsim tikėdami kunigams, kurie ne kartą guodės: 
„mokytojas girtuokliaująs“, „jo elgesys esąs kuo biauriausias“, „jis 
vagiąs iš bažnyčios“ ir t. t. Iš bažnytinių egzaminių pranešimų ma- 
tyti, kad iki 1721 m. 12 m. vaikai tik žiemą mokyklą telankė, o ir 
tai dėl potvynių, dėl tolumo (1 mylios atstumo), dėl menko apdaro 
ir dėl žverių labai retai. Vietose, kaip antai Karaliaučiaus apskri- 
tyje, pasiturintieji gyventojai savo vaikams mokyti pasikviesdavo į 
savo namus kaimo kerdžių arba netikusį amatninką. Jis valgydavo 
paeiliui pas ūkininkus, 

1712 m. sausio 15 d. išėjo karaliaus Friedricho 1 įsakymas, ku- 
riuo įsakoma, kad iš kiekvieno kaimo būtų parenkamas vienas vai- 
kas, iš didžiųjų kaimų du vaikai, ir juos maistu aprūpintus žiemą nu- 
siųsti į bažnytinę mokyklą. Šitie vaikai turėjo toj mokykloj moky- 
tis, kol galėdavo skaityti ir iš galvos atsakyti katekizmą, kad su- 
grįžę savo kaimuose galėtų žmones pamokyti poterius kalbėti?), Bet 
šis įsakymas tebuvo ir tik menkai pabojamas, nes mokytojas daugiau 
kaip 20 mokinių niekados neturėjo. Mokymo laikas prasidėdavo ru- 
denį nuo Mykolo ir tęsdavosi iki Velykų.  Kraupiškio parapijoj šis 
įsakymas buvo pildomas tokiu būdu: Kas aštuonias savaites iš eilės 
du didesnio kaimo ūkininkai laikydavo savo iškaisčiais du vaikus 
mokykloje: kas šeštadienį parsiveždavo juos namo ir pirmadienį vėl 
atveždavo į mokykla; per savaitę buvo duodamas vienas skatikas 
žibalui. Kas savaitė mokytojas gaudavo po vieną stuopą krūiopų, 
miltų ir žirnių, truputį lašinių ir dvi geras saujas druskos. Vaikai 
valgė iš bendro katilo?). 

*) Zweck: „Litauen“ 192. pusl. 


*) Joh. Sembritzki: „Geschichte des Kreises Memel“, 116 pusl. 
?) Adolf. Keil „Das Volksschulwesen“ 14 pusl. 

Mokslo knygos buvo Liuterio Mažasis Katekizmas su kunigo v. 
Sandeno išdėstymu ir kunigo Hofero „Dangaus kelias“; abi knygos 
buvo į lietuvių kalbą išverstos!) Vietomis buvo vartojamas kunigo 
Spenerio sutaisytas „Katekizmo išguldymas“.  Tūli kunigai patys 
sutaisydavo mokykloms katekizmo „išguldymus“, 

Kitose bažnytinėse mokyklose buvo dar vartojama ryto ir va- 
karo maldelės, biblijos sakinėliai, psalmės ir giesmių skyreliai: Ra- 
šyti ir skaičiuoti buvo priimta tik vėlesniu laiku. Visos mokyklos 
buvo konsistorijos priežiūroje, bet konsistorija, išskyrus miesto mo- 
kyklą, menkai jomis tesirūpino ir paliko jas kunigų globai. Kur stro- 
pus kunigas, tai šiek tiek prižiūrėjo mokyklą. Bet buvo tokių ku- 
nigų, kurie 40 metų kunigaudami, kaip vyskupas Krečius iš Saalfeldo 
1712 m. pranešė Pomezanijos konsistorijai, Biblijos neturėjo?), bet 
vienat postilėms apsieidavo. Todėl išėmus kunigą ir mokytoją, nie- 
kas skaityti nemokėjęs, nė paties kunigo vaikai. Šakūnų bažnyčia 
apie 1725 m. turėjo tik vieną lietuvišką Naują Testamentą 1701 m., 
Saksonišką bažnyčios tvarkos ir prūsišką žemės teisių įstatymo kny- 
£a3). Šakūnai neturėjo dar nė vietos, kur mokytojas būtų galėjęs gy- 
venti, nes 1734 m. Šakūnuose vienas senas žmogus neturėdamas mo- 
kyklos, mokė vaikus giedoti. O Barzdėnuose taip pat mokytojas 
neturėjo nei mokyklos, nei žemės*). 

Tikru žmonių švietimo darbu užsiėmė karalius Friedrich Wil- 
helmas I. Jis įvedė visuotiną mokymą. 1714 m. karalius pats at- 
keliavo į Lietuvą. 1714 m. ir 1715 metais buvo peržiūrimos Prū 
sijos bažnyčios ir mokyklos. Buvo pastebėta, kad dauguma žmo- 
nių visai menką teturi supratimą apie Dievą ir stambiose nuodėmėse 
gyvena. 1717 m. gegužės m. 2 d. karalius įsakė, idant rūpintųsi, kad 
einantieji prie šv. vakarienės būtų tikroje krikščionių tikyboje pri- 
ruošiami ir konfirmantai bažnyčioje susirinkimui matant kvočiami 
ir tik tinkamai priruošti tebūtų konlirmuojami. - Taip pat ir mokyto- 
jams ir tėvams buvo įsakyta, kad rūpintųsi dvasiniu jaunųjų tarpi- 
mu. Tų pačių metų gruodžio 6 d. vėl buvo išleistas įsakymas, kad 
visur, kur yra mokyklos, tėvai žiemą savo vaikus leistų kasdien, 0 
vasarą, kada jie ūkiui nereikalingi, mažiausiai vieną ar du kartu 
savaitėj į mokyklą, kad jie vasarą nepamirštų to, ką žiemą išsimokė. 
Be to buvo kunigams įsakyta, kad kas šventadienis po pietų laikytų 
katechizavimą tarp žemininkų. 

Šitą uždavinį daugiausia pildė bažnytiniai mokytojai (Prazentor). 
Nes šitie mokytojai turėjo nuo Užgavėnių iki Martyno laikyti popie- 
tines pamaldas arba mišparus, kur buvo tik giedama pora giesmių 
ir atsakoma katekizmas. Mokyklos mokymas buvo vietomis tik 
pašalinis dalykas. Nes kun, Sperberis, būdamas Vilkyškiuose 10 
metų bažnytiniu mokytoju, neprivalėjo tuo laiki nė vieną dieną lan- 
kyti mokyklą, nes niekados joks vaikas nepasirodė mokykloj. Vie- 


') „Kovo 20 diena“ skyrius: Dr. Jonas Yčas „Mažosios Lietuvos pra- 
eitis“, 56 pusl. "A 

*) Adolf Keil: „Das Volksschulwesen“ 16 pusl. 

*) Ten pat 19 pusl. > 

*) Joh. Sembritzki ir Artur Bittens; „Geschichte des Kreises Heyde- 
krug“, 81 pusl. - 

tose baudžiauninkų vaikai tik dienos baudžiavą atlikę tegalėjo va- 
karais mokyklą lankyti, kad galėtų suprasti katekizmą ir reikalingas 
maldeles!), 3 E 

Pavasarį 1718 m. karalius antrą kartą apsilankė Lietuvoje. Lie- 
pos 2 d. 1718 m. karalius iš Tilžės išleido įsakymą Prūsų valdžiai, 
karo ir domenės kamerai ir abiem konsistorijom, kad visa galia rū- 
pintųs žmonėms Dievo išpažinimą suteikti, mokyklas statyti ir gerus 
mokytojus paskirti. Be to rašė karalius tą pačią dieną profesoriui 
d-rui Lysijui Karaliaučiuje ir profesoriui Aug. Armonui Frankui Ha- 
lėje klausdamas, kaip geriau tą darbą išvedus, ir įsakė rūpintis, kad 
mokytojai savo pareigas geriau atliktų, kad jaunimas būtų tobūliau 
mokomas. Tada karalius keliaudamas per Lietuvą įsitikino, kad 
vien dėl stokos gerų mokytojų žmonės apie krikščioniškumą menkai 
tesupranta. Norėdamas tatai pagerinti, karalius pavedė Lietuvos 
bažnyčias ir mokyklas prižiūrėti profesoriui Lysijui, įsakydamas, 
kad „kiekviename didžiame kaime būtų mokykla pastatyta ir prie 
mokyklos pusė varsnos (Hufen) žemės dovanai pridėta“. 


Rudenį 1718 m. atkeliavo prof. Lysijus į Lietuvą ir ėmė mokyk- 
las tvarkyti. Karaliaučiuje tapo mokytojų seminarija įsteigta ir su- 
manyta Įsruties amtmonijoj įtaisyti 130 naujų mokyklų. Bet Lysijus 
šalia švietimo turėjo tikslą ir germanizuoti. Jis nepaisė misionierių 
uždavinio, kurio buvo prisilaikoma nuo pirmųjų Sekminių, evangeliją 
skelbti motinos kalba. Ne su kalba, bet atmesdamas kalbą norėjo 
jis žmonių širdis pasiekti ir jiems „su kameros pagalba“ varu užmesti 
vokietybę?). O tai dėl to, kad jo nuomone, evangeliška Lietuva esan- 
ti maža žemelė, kuriai leisti knygų neišsimoka, bet lietuvius vokiš- 
kai išmokius, būtų galima juos aprūpinti pigiomis vokiškomis kny- 
gomis... Bet Lietuvos kunigai sužinoję, jog jis norįs su lietuviškos 
kameros pagalba dirbti, „kad visi jaunieji lietuviai mokėtų vokiš- 
kai suprasti ir kalbėti“, pradėjo jam priešintis. Prieš Lysijaus suma- 
nytą germanizavimą, ypačiai stojo Žilių kunigas ir Stalupėnų dioce- 
zijos vyskupas Gabrielius Engel, kurs visus Lietuvos kunigus sukėlė 
prieš Lysijų. Iš lenkų pusės prieš Lysijų dirbo Johanisburgo vysku- 
pas Tyška su savo šalininkais, ,, : 

Lysijus, matydamas, kad iki lietuvių suvokietinimo dar tolimas 
kelias, sumanė tuoj įvesti nors vienodą vertimą svarbiausiai tikybi- 
nei mokslo ir mokyklų knygai Liuterio Mažajam Katekizmui*), 

Iki tol buvo kiek bažnyčių Lietuvoj, tiek ir atskirų katekizmų, 
evangelijų ir apaštališkų laiškų išguldymo vertimų. Kadangi tuokart 
Lietuvos mokyklosė viešpatavo lietuvių kalba, tai būtinai reikėjo 
katekizmų parūpinti lietuvių kalba. 

1721 m. karaliui vėl Lietuvoj apsilankius, kunigui Engeliui pa- 
sisekė karaliui paduoti lietuvių kunigų sumanymą. Jie buvo sumanę 
prie bažnytinių mokyklų pasilikti ir kasmet iš kiekvieno kaimo 10 


1) i Adolf Rogge: „Geschichte dės Kreises und dėr Di6zese Darkehmen“, 

pusl. si B B , 
2) Adolf Rogge: „D. Heinrich Lysius in Litauen und Masuren“, 4—9 
3) Ten pat, 11 pusl. 

vaikų išrinkti, kurie visus metus turėjo mokyklą lankyti ir mokytis 
katekizmo ir skaityti. Kasmet turėjo būti parenkami nauji vaikai. 
O kadangi tam sumanymui įvykdyti Lysijus buvo pristatytas kaip 
netinkamas žmogus, tai Lysijus liko pašalintas. Jo sumanyti germani- 
zacijos planai buvo supūstyti; mūsų kalbos gyvastis liko pailginta, 
ir jo sumanytos mokyklos liko neįtaisytos. 
Rugsėjo 22 d. 1721 m. karalius pavedė bažnyčias ir mokyklas 
segės kunigui Engeliui, vyriausiam rūmų 'kunigui Kvantui ir 
onsistorijos patarėjui Sahmei. Jie kreipėsi į Karaliaučiaus valdžią, 
prašydami, kad jiems paskirtų vieną kameros valdžios patarėją, kurs 
galėtų bažnyčių sąskaitos žiūrėti. Be to jie prašė valdžios, kad jų 
padarytas išlaidas sumokėtų. Valdžia su tuo nesutikdama, kreipėsi 
sausio 22 d. 1722 m. į karalių, prašydama, kad kitus pavestų per- 
žiūrėti bažnyčios sąskaitas. Karalius matydamas tokį sumanymą tik 
trukdymą esant vasario 8 d. atsakė ministeriams: 


„Tai yra niekai, valdininkai nori bėdną žemę ir toliau tamsumoj 
laikyti, nes jei aš kraštą atstatysiu, 0 iš žmonių gerų krikščionių 
nepadarysiu, tai niekas bus iš mano darbo. Jūs turite nutarti, kaip 
šitą dalyką geriau ir greičiau įvykdyti, o vyriausiu valdytoju turi 
būti pasaulinis, Dievo bijąs žmogus, kurį reikia nusiųsti“. 


Dabar valdžia buvo priversta minėtus prašymus išpildyti. Ge- 
gužės 15 d. iškeliavo minėta bažnyčių ir mokyklų prižiūrėjimo ko- 
misija iš Karaliaučiaus į Tilžę. Čia buvo konferencija. Joje dalyvavo 
Tilžės, Ragainės, Įsruties ir Labguvos vyskupai ir dar 12 kunigų. 
Visų pirma buvo nustatyta Lysijaus sutaisytą lietuvišką katekizmą 
priimti ir atiduoti spaudai. Paskui kreipėsi prie mokyklų ir mokytojų 
klausimo. Buvo sumanyta mokytojais rinkti mokytus amatininkus, 
kurie mokėtų skaityti ir rašyti ir kad mokytojai gautų pas vals- 
tiečius stubelę gyvenimui ir pusę varsnos apdirbtos žemės, Iš Til- 
žės komisija keliavo į Lankos apskritį peržiūrėjimų daryti. 1723 m. 
buvo išleistas įsakymas, kad krikštynoms, jungtuvėms arba šiaip 
kokioms pramogoms muzikantais imtų tik mokytojus, 


Karaliaučiaus valdžia matydama, kad tie peržiūrėjimai labai 
nusitęsia, kreipėsi vėl į karalių, nurodydama, kad del tų peržiū- 
rėjimų negalįs Kvantas ir Sahmė kitais dalykais užsiimti. Karalius 
atrišo Kvantą ir Sahmę nuo minėtų priedermių pildymo ir paskyrė 
jų dviejų vieton kameros teismo patarėją v. Mansberg iš Berlyno, 
kuris su kunigu Engeliu turėjo pradėtą darbą toliau dirbti. Mans- 
bergas pildė savo pareigas Lietuvoje nuo 1722 m. liepos 1 d. iki 
1724 m. spalių 19 d. Tada buvo atgal pavadintas del to, kad jokio 
darbo nepadarė. Mansbergas teisinosi karaliui, kad atnaujinęs Ka- 
raliaučiuje lietuvišką seminariją, pristatęs kai kuriose vietose 20 
naujų mokytojų, išversdinęs Naują Testamentą lietuvių kalba!), 
peržiūrėjęs tūlų bažnyčių sąskaitas, 58 bažnyčioms sustatęs sąmatą 
ir Lietuvoj dar 16 naujų bažnyčių sumanęs. Dalis minėtų Mansber- 
go darbų buvo neatlikta, bet tai ne jo kaltė. Jis, rodos, norėjo, bet 
valdininkai, kurie turėjo jo sumanymus pildyti, nepildė... 


1) Adolf Keil: „Das Volksschulwesen“ 37 pusl. 

1726 m. karalius vėl buvo Lietuvoje, Liepos 11 d. buvo pamal- 
dose Žilių bažnyčioj. Po pamaldų jis įgaliojo kunigą Engelį, kad pa- 
sirūpintų įtaisyti Lietuvos mokyklas. Engelis sumanė kiekvienoj lie- 
tuvių parapijoj įtaisyti 10 mokyklų. Bet valdžia ir konsistorija tuo 
sumanymu nesirūpino. Todel kreipės karalius 1728 m. liepos 31 d. 
"į Karaliaučiaus profesorius Volfą ir Rogallą, prašydamas, kad juodu 
paduotų savo sumanymus del mokyklų pagerinimo. Šiuodu kreipėsi 
į vyskupus ir kunigus ir galiausiai padavė šiokį sumanymą: Kiek- 
vienas kunigas privalo tiek mokytojų pakviesti, kiek jo parapijoj 
yra mokyklų; bažnytkaimiuose reikia studijavusieji žmonės priimti, 
kurie su laiku galėtų užimti kunigų vietą. Kituose kaimuose gali 
ir amatininkai eiti mokytojų pareigas. Kiekviename didžiame kaime 
turi būti vienas mokytojas, mažesnieji kaimai gali 2—3 bendrai tu- 
rėti vieną mokytoją. Kuriose parapijose jau mokyklos yra, ten pri- 
reikus gali būti ir daugiau mokyklų įtaisoma, bet kur mokyklų nėra, 
iai turi kiekvienoj didžioj parapijoj būti mažiausiai 3—4 mokyklos 
įtaisomos. Vaikai turi mokyklą lankyti tol, kol kunigas patikrina, 
kad jie kas reikalinga yra išmokę. Iš mokyklos paleisti vaikai turi 
kasmet atvykti į bažnytinius kvotimus ir būti vyskupo kvočiami, 
O kad jie jau kas reikalinga išsimokę yra, tai dar turi iki konfir- 
mavimo vis keletą valandų savaitėj lankyti mokyklą, kad to, ką 
išsimokę, nepamirštų. Mokyklą pradėti lankyti turi 6 ar 7 metų. 
Mokymas turi tęstis nuo rudens iki pavasario ir vaikai tur mokyklą 
lankyti prieš piet ir po pietų. Vasarą taip. pat vaikai turi porą va- 
landų amtmono ir kunigo nutarimu mokykloj mokytis. Tie, kurių 
vaikai arba šeimynykščiai egzaminų neišlaiko, yra priversti vaikus 
iš naujo siųsti į mokyklas.. Dvasininkai privalo jokio nemokančio 
skaityti vaiko ne priimti išpažinties; taip pat ir prie užsakų ne- 
prileisti, nesujungti arba kūmų neimti nė vieno, kurs negalėtų pa- 
rodyti krikščionybės reikalingų žinių. Pasipriešinantieji turi būti prie- 
varta ir bauda prie to prilaikomi. Mokytojas turėjo gauti butelį, 
mažą tvartelį ir 36 ketvirtainių rykščių dydžio darželį. Prie to dar 
dovanai kurą, teisę porą karvių, 2—3 kiaules laikyti ir toms dova- 
nai ganyklą. Be to mokytojas laisvomis valandomis galėjo savo ama- 
tu verstis. Pinigų mokytojas turėjo kas savaitė už kiekvieną mo- 
kinį gauti 2 grašiu. Karalius šitą sumanymą priėmė ir rugsėjo 12 d. 
1729 m. įsakė Karaliaučiaus valdžiai ir konsistorijai pradėti tą su- 
manymą vykdyti Įsruties, Rastenburgo, Ortelsburgo ir Fišauzų 
amtmonijose. Bet valdžia vis lūkino ir naujus sumanymus svarstė, 
kaip geriau mokytojų išlaikymą sutvarkius. 


1729 metais buvo mokytojams uždrausta pirkliauti ir smuklę 
laikyti, 1731 m. karaliui Lietuvoj beviešint, 7 Lietuvos kunigai pa- 
siskundė, kad mokyklų reikaluose nieko nėra daroma, Karalius 
liepos 29 d. 1731 m. kreipėsi į valdžią ir įsakė kuo greičiau pra- 
nešti, kiek lietuviškose amtmonijose trūksta mokyklų ir kiek jų 
įtaisymui reikia medžių ir pinigų. Be to dar buvo prašoma pridėti, 
kurie mokytojai žemės gavę esą ir kuriems dar trūksta. Kamera 
zugsėjo 24 d. atsakė, kad 10 Lietuvos amtmonijų jau 19 mokyklų 
įtaisyta esą ir dvidešimtoji taisoma. Karalius vėl paklausė, kiek iš 


3 33 


viso Lietuvos mokyklų ir mokytojų esą, kiek dar trūksta ir koki 
pasilaikymai. 

Nors karalius turėjo gerą norą mokyklų padėčiai pagerinti, bet 
valdžia vis darė kliūčių. Tuo būdu liko Volffo ir Rogallo sumanymai 
be vaisių ir mokyklos liko blogai sutvarkytos. ; 

Galiausiai kameros patarėjas v. Grumbkow sumanė naują ko-. 
misiją išrinkti ir jai pavesti mokyklų sutvarkymą. Karalius su tuo 
sutiko ir įsakė valdžiai nutarti, iš kur lėšų imti tai komisijai, Bet 
valdžia ir konsistorija vėl bandė tokios komisijos vertybę del pini- 
gų stokos nuginčyti. Konsistorija dar pridūrė, kad mokyklai vieno 
mokytojo nepakanka, nes reikia mokyti 60—70 vaikų; kad moky- 
tojų laikymas toks menkas esąs, kad negalima esą tinkamiems 
žmonėms gryna sąžine pavesti mokytojo pareigos; kad žmonės per 
bėdni esą mokslo pinigus ir reikalingąsias knygas apmokėti. Jeigu 
šitie keblumai nepašalinami, tai visas darbas esąs bergždžias ir žmo- 
nių švietimas nepasiekiamas. Tačiau karalius to nebodamas paskyrė 
1732 m. gruodžio 8 d. komisiją mokyklų sutvarkymui!). Į komisiją 
buvo pavadintas pinigyno ministeris v. Kunheim, vyriausias teismo 
ir rūmų patarėjas v. Sonnentag ir prof. d-ras Franz Albert Šulz. Jie 
turėjo senesniuosius sumanymus mėginti ir su valdžia ir konsistorija 
tartis ir spręsti, kiek bažnyčių ir mokyklų dar reikalinga ir iš kur 
reikalingi pinigai paimti. Statymui ir kurui reikalingus medžius bu- 
vo prižadėjęs karalius duoti. Rugsėjo mėn, 1733 m. komisija pradėjo 
savo darbą. Visų pirma ji pasiūlė Karaliaučiaus valdžiai, kad visus 
Šakių amtmonijos valdininkus ir vyskupą su kunigais pakviestų į 
Karaliaučių. Jiems buvo pirma raštu įsakyta surinkti reikalingų 
žinių apie mokyklas. 1733 m. lapkričio 17 d. susirinko visi minė- 
tieji su reikalautomis žiniomis Karaliaučiuje ir nutarė kiekvienoj 
kaimo bažnyčioj mokyklos kasą įtaisyti, kuriai turėtų mokėti: 


Amtmonas 4 auksinus 

Kemeris 2—3 E 

Ūkininkas 15 pr. grašių — 2 auksinu ir rugių šėpelį 
Geiknėriai (dvaro kumiečiai) ir daržininkai 5 pr. grašius— 
1 auks, s 

Bernai 8 grašius ir !/» šėpelio rugių 

Mergos 1 grašį — 6 penigius. 

Jie tikėjo, jeigu bernai ir mergos mokės, tai jie žiemą norės 
mokyklą lankyti, kad išsimokytų katekizmo. Karaliui paklausus, 
kiek mokytojo laikymui reikia, Sonnentagas ir Kunheimas atsakė, 
kad mažiau kaip iš 15—20 dolerių pinigų ir 20 šėpelių javų moky- 
tojas su šeima negalįs išsilaikyti. Kada komisija savo nusprendimus 
padavė Karaliaučiaus kamerai, tai ji juos atrado nepriimtinus. Sako, 
žemė būtų tuo būdu 100.000 dolerių mokesniais apkraunama... 

Tuo laiku Lietuvos dvasininkai ir valdininkai kreipėsi į karalių 
ir prašė, kad Lietuvoj įtaisytų mokyklų. Karalius įsakė komisijai, 
kad „visų pirma į Lietuvą eitų ir mokyklas įtaisytų tose vietose, 
kur yra sambrai apsigyvenę, idant-anų vaikai nestokotų reikalingo 


1) Plačiau apie tai yra: „Altpr. Monatsschrift“ 1886 m. Knyga XXIII, 
3—4 sąsiuvinys, 185—244 pusl. - :j 

krikščioniško mokslo“. Bet komisija negalėdama susitarti su kamera, 
negalėjo nieko ištaisyti. Taip prabėgo 1734 m. be jokių vaisių. 

Kad ką nors padarytų, komisija kreipėsi į karalių, prašydama 
įgalioti rūmų teismo patarėją Uhde, Lietuvos mokykloms sutvar- 
kyti 1732 m. gruodžio 8 d. paliepimu, Karaliui sutikus, Būlovas (kurs 
jau 1734 m. komisijai priskirtas buvo) ir Šulzas iškeliavo į Gumbinę, 
tartis su tų laikų lietuvių deputacija. Kada su Karaliaučiaus valdžia 
nieko nebuvo galima susitarti, Gumbinėje viskas ėjo nuo rankų. 
Liko nutarta, kad kaimai nuo mokyklos teprivalo būti per '/2 mylios. 
Mokytojams -buvo skiriama !/> margo žemės, 24 vežimai malkų ir 
velėnų kurui, ganykla 2 karvėm ir 3 kiaulėms, 29 dol. algos ir be 
to kalėda ir mokslapinigiai. Spalių 24 d. pranešė komisija karaliui, 
kad lietuviškame departamente reikalinga 280 mokyklų ir prašė 
karaliaus 25 dolerių kiekvienai mokyklai ir priskirti medžiagos sta- 
tymui. Prie to buvo prašoma naujųjų mokyklų laikymui kasmet 3360 
dolerių. Ir buvo klausiama, iš kokio fondo tuos pinigus imti. Kara- 
lius atsakė: 1) kad mokyklas reikia statyti iš bažnytpinigių, jeigu 
bažnyčios pinigų neturi, tai imti iš „extraordinarium“ (atidėta buvo 
151.000 dol.); 2) statybos ir kuro medžius imti iš kariškų miškų; 3) 
mokytojus nuo mokesnių paleisti; 4) mokytojams priskirti mažumą 
žemės, pievos ir daržo. Prie to patarė mokytojais imti amatininkus, 
idant jie pasitenkintų menku užmokesniu. 1735 m. lapkričio 18 d. 
karalius paskyrė 40.000 dolerių mokytojų išlaikymui, 

1736 m. atvyko karalius į Prūsus ir trijų dienų konferencijoj, 
nuo liepos 29 — rugpiūčio 1 d. buvo padėtas senai laukiamas tvirtas 
pamatas prūsų žemininkų mokykloms, Iki to laiko Lietuvoj kaimuose 
jokių mokyklų nebuvo, tik prie bažnyčių. Liepos 29 d. karalius pa- 
skyrė mokytojų išlaikymui dar 10.000 dolerių (iš viso buvo tam rei- 
kalui jau 50.000 dol. paskirta), įsakydamas, kad tų pinigų nuošim- 
čiai (2000 dol.) būtų sunaudojami mokytojų išlaikymui Lietuvoj ir 
lenkiškose amtmonijosc, taip, kad kiekvienas mokytojas metams 
30 dol. gautų. Vyriausias pinigyno, karo ir domėnų direktorius 
G6rne išdirbo su mokyklų komisija mokyklų sutvarkymui tam tikrą 
mokyklų įstatymą „Principia regulativa“; mokytojas gavo dovanai 
gyvenimą, kurą ir iš bažnyčios iždo kasmet 4 dolerius pinigais; be 
to vieną karvę ir veršį, porą kiaulių ir mažumą sparnuočių ir jų 
išlaikymą, kaip ir du vežimu šieno ir šiaudų. Be to dar margą įdirb- 
tos žemės ir dar „sklypelį atskirai daržovėms, apie 12 šėpelių rugių 
ir 7 šėpelius miežių. Prie to dar kasmet nuo kiekvieno vaiko 5-—12 
metų 50 penigių ir nuo kiekvieno konfirmanto 75 penigius, o nuo 
kiekvienų vestuvių iš kunigo 1 markę. Dar buvo sakyta: „Yra ama- 
tininkas mokytojas, tai gali save išmaitinti; nėra tokio, tai įvelyja- 
ma dagos laiku (per rugiapiūtę) eiti 6 savaites uždarbiauti“, 

Mokoma buvo savaitėj 36 valandos, daugiausiai tikybos. Skai- 
tymui, rašymui ir skaičiavimui tebuvo skiriama tik pora valandų 
arba dar mažiau, Jeigu mokytojas kartą kokį darbą turėdamas ne- 
galėdavo prie mokinio prieiti, tai jį pavaduodavo jo žmona. Be to 
1739 m. karalius išleido paliepimą!), kad vokiečių kalba būtų mo- 


1) Dr. Georg. Storost: „Litauische Geschichte“, Tilžė 1921, 143 pusl. 

koma ir lietuvių mokyklose, kad vaikai jos iš mažens pamokyti 
galėtų iš vokiškų pamokslų ir knygų atsigaivinti. 

Lietuvoj visą darbą vedė Uhdė ir Šulz. 1738 m. buvo mokyklų 
sutvarkymas Lietuvos amtmonijose (Įsruties, Klaipėdos, Tilžės ir 
Ragainės) pabaigtas. Nepasiturinčios mokyklos gavo pašalpą. Klai- 
pėdos apskrityj gavo po 16 dolerių pašalpos Plukių, Trušelių, Jakšų, 
Dovilų, Sudmantų, Dėckių, Budelkiemių, Kiškių ir Smeltės mokyk- 
los. Dabar pradėjo statyti. Mokykla turėjo būti erdva, prie šalies 
maža pirkelė, abi viena krosnim šildomos; šalia namų (Haustlur) 
viralinė (kamarėlė) ir už namų tvartas. Valdžia davė medžius, gy- 
ventojai vežė, statytojai statė. Už 15 dol. mokykla buvo visiškai 
padirbta. Tais metais karalius įsakė, kad žemininkų mokyklų mo- 
kytojai turi siuvėjai būti; prie to buvo žemininkų siuvėjams drau- 
džiama traukti į miestą. 1739 m. Lietuvoj mokymas prasidėjo be- 
maž visur. Tik Karaliaučiaus apygardoj vis buvo netvarka. 

Komisija buvo pasirūpinusi ne vien mokyklų sutvarkymu, bet 
ir jų statymu. Pavasarį 1736 m. komisija padavė karaliui sumanymą 
padaryti visoje viešpatijoj (išėmus Prūsų karaliją ir Lietuvą) sava- 
norišką rinkliavą apie '29/0 visų bažnytinių pinigų. Karalius sutiko 
ir birželio 9 d. 1736 m. išleido paliepimą, prašydamas, kad visos 
bažnyčios prisidėtų prie Prūsų mokyklų statymo. Iki spalių 1 d. 
1737 m. suplaukė iš visų Brandenburgo kunigaikštijos reformatų ir 
liuterių bažnyčių 4713 dol. ir 12 grašių. Iš šitų pinigų buvo lietuvių 
departamentui paskirta 3248 doleriai. Kadangi vokiečių departa- 
mentui liko mažai pinigų, tai komisija sumanė naują rinkliavą pa- 
daryti. Spalių 20 d. tų pačių metų karalius išleido paliepimą „kad 
kiekviena bažnyčia ir nuo tų kapitalų, kurie buvo neliesti, malonėtų 
prisiųsti 100 Prūsų valdžiai“. Tuo būdu buvo iš suaukotų pinigų 
sudarytas fondas, iš kurio buvo imami reikalingi pinigai mokyklų 
statymui Prūsijoj. Balandžio 1 d. 1738 m. mokyklų tvarkymo komi- 
sija mokyklų statymui turėjo 8896 dolerius ir 4 grašius, 


Balandžio mėn. 1739 m. karalius aplankė Prūsus ir apkeliavęs. 
savo valstybę atrado, kad per maža esą mokyklų. 1738 m. rugpiūčio 
18 d. karalius išleido paliepimą, kad Lietuvoj būtų daugiau statoma 
mokyklų ir kaimai nuo mokyklų būtų tik per '/> mylios. Be to įsakė 
vyskupams kasmet mokyklas peržiūrėti ir visa apie tai jam pra- 
nešti. Rugsėjo mėn. tų pačių metų peržiūrėjo mokyklas Šulzas ir 
Sonnentagas. Lietuvoj juodu atrado mokyklas geroj tvarkoj ir mo- 
kytojai nelabai guodėsi savo laikymu. Tik Klaipėdos amtmonijoj 
buvo duodama vietose mokytojams */s malkos ir 24 vežimai žagarų 
ir todel mokyklos buvo negana šildomos. Galiausiai juodu padavė 
sumanymą Lietuvoj dar 56 mokyklas įtaisyti. Karaliui sutikus, jos 
buvo 1741 m. pastatytos. Tuo būdu buvo Lietuva aprūpinta reika- 
lingomis mokyklomis. Iš tos dalies ir naujas karalius, Friedrichas II, 
gruodžio 5 d. 1741 m. išsitarė, „kad Lietuvoj daugiau mokyklų ne- 
reikalinga“. 

Karalius Friedrich Vilhelmas I buvo su komisijos pagalba įstei- 
$ęs Lietuvoje — 275, Karaliaučiaus departamente — 885, iš viso 
1160 žemutinių mokyklų. Be to leido jis šimtus lietuviškų, lenkiškų 
ir vokiškų giesmynų ir katekizmų padalyti tarp žmonių. Rugpiūčio 

13 d. 1739 m. karalius paaukojo Klaipėdos amtmonijos žemininkų 
mokykloms 60 lietuviškų biblijų!). 

Mokyklą pradėjo lankyti vaikai jau 5 metų, bet buvo ir jau- 
nesnių mokinių. Seniausi mokiniai buvo 16—18 metų. Mokykloj bu- 
vo mokoma iš elementoriaus pažinti žodžių, Šventąjį Raštą skaityti 
ir Rambacho sutaisytą „Išganymo davadą“ suprasti. Bažnytinėse mo- 
kyklose buvo mokama ir skaičiuoti, žemininkų mokyklose to ne- 
buvo. Apie geograliją, pasaulio įvykius nebuvo nė kalbos. Mokslo 
knygos buvo, elementorius, katekizmas, Rambacho „Išganymo da- 
vadas“, giesmynas, Naujas Įstatymas arba visa biblija. Kur daugiau 
lietuvių, ten buvo lietuviškai mokoma. Žemininkų kaimų mokyklose 
visur buvo lietuviškai mokoma. 


Iš anų laikų apie 1750 m. liko šitoks Mažosios Lietuvos mokyk- 
los vatzdas?). Dailininko nupieštas mokytojo kambarys, kurs kartu 
buvo ir mokykla, Už dviejų ilgų stalų sėdi vaikai: berniukai iš vie- 
nos, o mergaitės iš kitos puses. Sėdi jie neperdaug geroj tvarkoj, 
vienas jų lenda po stalu, kitas siekia plaukų mergaitės, kuri prieš 
jį sėdi ir t. t. Mokytojas užsidėjęs didelius akinius siuva kelnes; 
šaly jo katinas; po jo suolu šeimininkauja vištos, netoli linksmai bė- 
gioja antys. Pas mokytoją stovi berniukas ir skaito; iš kairės nuo 
mokytojo kitas mokinys klūpo ant žirnių, suprask del nusikaltimo. 
Kitoje kambario pusėje ūžia mokytojo šeima ir jauniausias jo vai- 
kas verkia lopšyje. Mokslo įrankių nematyti jokių; mokytojo tetu- 
rima žirklės, rykštė ir tabokos kapšiukas. 


Gudvalių mokykloj, Darkiemio apskrityj mokytojas Kolatis 
dirbo kailius mokykloj ir ten džiovė, nebodamas to, kad negeras 
kvapas kenkia mokinių sveikatai?). Yra tikrų žinių, kad svečiai ir 
revizoriai neretai alpdavo įėję į tokią mokyklą. 

Tokią mokyklą, kaip rašytojas Tribukaitis savo chronikoj rašo*), 
mokiniai išėję negalėjo suprasti, kad nuo 8 atėmus 4 lieka 4, arba, 
kad du kartu 4 yra, 8, arba 4 kart 4 yra 16. 


Kokį „aukštą mokslą“ turėjo mokytojai, rodo šis atsitikimas. 
Po vienų laidotuvių mokytojas L. buvo Christiankiemio valstiečių 
paklaustas ar Jeruzolima yra danguj ar žemėj? Mokytojas nežino- 
damas, kaip turėjęs atsakyti, pirma kunigo paklausęs ir tada savo 
kaimynams pranešęs: ji yra prieš saulėtekį?). 

Karaliaus Friedricho įsakymu rugpiūčio 12 d. 1763 m. išėjo mo- 
kykloms naujas paliepimas, vadinamas General-Land-Schulreglement, 
kuriuo buvo įsakyta, kad mokytojai, prieš pradedant mokytojauti, 
būtų kvočiami: ar patys moka skaityti ir rašyti. Tada buvo moky- | 
tojams įsakoma, vaikus kas pirmadienį mokykloj klausinėti apie pa- 
mokslą laikytą šventadienį bažnyčioj ir mėginti, ar vaikai suprato tai, 
ką girdėjo. Šitas reglementas dar šiandien tebėra pamatinis įstaty- 


1) Joh. Sembritzki: „Gesch. des Kr. Memel“, 118 pusl. 

2) „Kovo 20 dieną“, 58 pusl. 

3) Adolf Rogge: „Gesch. des Kr. Darkehmen“, etc. 139 pusl, 

*) Fr. Tribukaitis: „Chronik“.  Sehilderung aus dem Leben des 
preuss,-litauischen Landbewohners 'des 18 und 19. Jahrhunderts. 

3) Adolf Rogge: „Geschichte des Kr. Darkehmen“ etc. 138 pusl. 

mas prūsų mokykloms!). Panašų reglementą Gumbinės valdžia iš- 
leido lapkričio 18 d, 1829 m., įsakydama mokytojams kas pirmadie- 
nio rytą mokykloj atkartoti sekmadienio pamokslus. 

Karaliaus Friedricho II buvo taip pat paliepta ne vien žiemą, 
bet ir vasarą vaikus mokyti. Tik laisvoms valandoms tegalėjo mo- 
kytojai užsiimti amatu. Bet ne visur buvo tai pildoma. Taip pat ir 
mokslo laikas žemininkų mokyklose nebuvo patvirtintas. Bažnyti- 
nėse mokyklose prasidėjo mokslas žiemą 8!/>, vasarą 8 val., moko- 
ma buvo 3 valandas prieš ir 3 valandas po pietų. Žemininkų mo- 
kyklose vasarą nemokino. Mat baudžiauninkų vaikai negalėjo atsi- 
traukti nuo darbo. 

Matyti mokymas tuokart daugiau padarė įtakos lietuviams negu 
vokiečiams. Vyskupas Hahn iš Įsruties rašo apie tai 1766 m, šitaip: 
„Nors prieš 30 metų visoj parapijoj vos 3 lietuviai mokėjo skaityti 
ir daugiau kaip „Tėve mūsų“ nežinojo, dabar šitoj tautoj galiu dau- 
giau rasti išpažinimo ir krikščioniškumo, negu pas vokiečius“. 1769 
m. karalius atnaujino senąjį įsakymą, liepdamas ministeriams pasi- 
rūpinti, kad mokiniai būtų pakankamai pamokomi ir galėtų tikybos 
mokslą tikrai suprasti. Nuo to laiko buvo mokyklos pavedamos ku- 
nigų priežiūrai, tas iki šiandien tebėra. Bet ir kunigų priežiūra nega- 
lėjo iš pradžios visiems vaikams mokslą su rieškučiomis įpildyti. 
1780 m, Klaipėdos Sendvario amtmonijoj iš 18 šaltyšių temokėjo 
tik vienas pasirašyti po algos lapu (Engelinas iš Nidos), kiti tik kry- 
želius piešdavo?) 

Apie 1795 m. buvo Rytprūsiuose iš viso 1846 žemininkų mokyk- 
los; iš tų buvo 1216 mokyklų karališkos, o 630 mokyklos priklausė 
didiesiems dvarininkams (adlig). 1891 m. buvo Rytprūsiuose jau 
3012 mokyklų. Nuo Vokietijos atskirtasis Klaipėdos Kraštas (Klai- 
pėdos, Šilokarčiamos ir Pagėgių apskritys) turėjo 1921 m, 220 že- 
mutinių mokyklų, 450 mokytojų ir 22000 mokinių?). 

Lapkričio 3 d. 1817 m. karalius Friedrich Vilhelmas III ėmė iš 
naujo tvarkyti mokyklas ir įsakė ministeriui Altensteinui sutaisyti 
visuotiną mokyklų įstatymą“). Sumanyta buvo mokyklose šalia že- 
mės kalbos (vaikų vartojamos kalbos) ir vokiečių kalbą įvesti. Mo- 
kytojai turėjo vokiečių kalbą nevien patys mokėti, bet ir galėti 
vaikus jos mokyti, be to neprivalėjo be aukštesniosios valdžios lei- 
dimo jokiu amatu užsiimti. Tačiau sumanymas netapo įstatymu. 
Bet karalius norėdamas mokyklos mokslą patobūlinti, buvo nusiun- 
tęs kelius jaunikaičius pas šveicarų pedagogą Pestalozzi, kad jie jo 
mokslo pagrindo pasimokę, galėtų ir Prūsijos mokyklas pastatyti 
tuo pačiu pagrindu. Tarp šitų Pestalozzio mokinių buvo ir Preuss, 
žinomas Karalienės mokytojų seminarijos direktorius ir rašytojas. 

1 Dr. Julius Schnaubert:  „Statistische Beschreibung des Kreises 
Pillkallen“, 66 pusl. 

2) Joh. Sembritzki: „Gesch. des Kreises Memel“, 118 pusl. 

3) „Wokiszkay-Lietuwiszka Namynes Bunta“ 1921 m. 5. Nr. 

*) „Die Gesetzgebung auf dem Gebiete des Unterrichtswesens in 
Preussen vom Jahre 1817 bis 1868“ ir Dr. Bernhardt Schulz: „Die Schul- 
SrLpaS fūr die Provinzen Ost - und Westpreussen vom 11 Dezember 

Karalienės mokytojų seminarija buvo taip pat įtaisyta Pestalozzio 
metode. Karalius buvo jos įsteigimui pasikvietęs Karolių Augustą 
Kellerį iš Viurtembergo. Mokyklas reformuojant buvo norima re- 
Iormuoti ir mokytojų laikymas. Ministeris Eichornas padedant Prūsų 
provincijos seimui, šiuo tikslu buvo sutaisęs tam tikrą sumanymą, 
bet šitą sumanymą karalius Friedrich Vilhelm IV patvirtino tik 
gruodžio 11 d. 1845 m. Šituo sumanymu pirmasis žemininkų moky- 
tojas turėjo gauti: 1) dykai gyvenimą; 2) kurą mokyklai ir gyveni- 
mui; 3) vieną kulmišką arba du prūsišku margus ir 47 ketvirtaines 
rykštes žemės; dirbti turėjo mokyklos laikytojai; 4) nuo pusės iki 
vieno prūs. margo žemės daržovėms ir medžiams veisti; 5) ūkiui 
reikalingas trobas; 6) ganyklą dviem gyvuliam; 7) rugių 16 šėpelių; 
8) šieno du vežimu po 16 centnerių ir 2 vežimu šiaudų, ar 120 kūlių 
po 20 svarų ir dar 50 dolerių pinigais. Antras mokytojas turėjo 
gauti: dovanai gyvenimą, kurą ir 60 dolerių pinigų. Po 7 metų mo- 
kytojavimo alga buvo pakeliama. 

Iki Friedricho Vilhelmo III mirties (1840 m.) mokyklose buvo 
su žąsies plunksna rašoma. Bet labiau vartojamos buvo toblytaitės 
(Tafeln). Tūli vaikai turėjo „namų darbo“ toblytaites. Tai buvo 
balta, dailiai nuobliuota lentelė. Šitas toblytaites vartodavo vaikai 
namo eidami kartais rogelių vietoje, ant kurių užsistoję nuo kalno 
čiuožė žemyn, arba, kitų draugų kalnop užsivilkti davės. 

Friedricho Vilhelmo III laikais vokietintojai pradėjo savo sėklą 
berti, norėdami tam tikslui ir mokyklą sunaudoti, Kaip jau minėta, 
konsistorijos patarėjas Zoellneris patarė Prūsų valstijos sveikatai, 
kad mokyklose būtų įvestas vien vokiečių kalbos mokymas. Jį pa- 
sekė ir kiti. Ypač Nebūdžių kunigas Aug. Gotthilt Krause!). Šis taip 
pat patarė lietuvių vaikus apdovanoti vokiškomis knygomis, vo- 
kiečių konfirmandus dovanai konfirmuoti, o iš lietuvių konfirmandų 
užmokesnio reikalauti, Sumanymas buvo pradedama vykdyti. 1844 
m. mokyklų patarėjas Rettig iš Gumbinės išleido paliepimą, kuriuo 
draudė žemininkų mokyklose vartoti lietuvių kalbą. 

Šilokarčiamos apskrityj suvokietinimui stropiai dirbo landratas 
v. Zobeltitz, kuriam Rettigas buvo tvirčiausiu šulu?). Tarp lietuvių 
tapo girdėti aimanavimų: „Mes papuolėm į nemalonę, nors visados 
buvom paklusnūs ir ištikimi valdiniai, mūsų vaikai turės likti pago- 
nai, nes mokyklose nebegirdės nei vieno žodelio lietuviškai“, 


Lietuvių aimanavimą labai užjautė mokytojas Gisevijus iš Til- 
žės. Jis kreipės del šito dalyko į karalių. Nusiųsdamas karaliui ke- 
lias lietuvių daineles, prašė karaliaus neleisti lietuvių tautą išnai- 
kinti ir lietuviams jų kalbą ir tautybę atimti, Jo prašymas tapo pa- 
botas. Lietuvių kalbos išvarymas iš žemininkų mokyklų tapo atšauk- 
tas ir Rettigas nuo dvasinio luomo ir mokyklų priežiūros pašalintas 
ir iš Lietuvos į Potsdamą nukeltas?) Gisevijui buvo suteikta pašalpa, 
kad išsimokęs lietuvių kalbą galėtų ją Tilžės gimnazistams dėstyti“). 


1) Jo knyga: „Litthauen und dėssen Bewohner“ 150—153 pusl. 
*) Sembritzki-Bitteens: „Geschichte des Kreises Heydekrug, 180 pusl. 
3) Joh. Sembritzki: „Memel im neunzehnten Jahrhundert“, 131 pusl. 
*) Otto Glogau: „Litthauen und die Littauer“, 158 pusl; 

„Aus Tilsits Vergangenheit“, II dalis, 251 pusl. 


39 


1848 m. vėl buvo bandoma mokyklų klausimas judinti. Tam 
dalykui išrišti buvo provincijose šaukiamos mokytojų konferencijos, 
kurios turėjo savo sumanymus paduoti ministerijai. Brandenburgo 
provincijos mokytojai buvo sumanę visas svetimas kalbas iš žemi- 
ninkų mokyklų išskirti, bet Poznaniaus provincijos mokytojai pada- 
vė šiokį sumanymą: mokyklos turi būti kiek galint tautybe skiria- 
mos. Jeigu tai negalima, tai turi daugumos kalba būti mokslo kalba, 
mažumos kalba — mokslo dalykas. Bet tuokart siautusi revoliucija. 
neleido mokyklų klausimą galutinai išrišti. Galiausiai suteikus Prū- 
sijai žemės įstatymą, valdžia, pritariant karalijos atstovų seimui ir 
ponybės kamerai buvo išdirbusi naują sumanymą apie viešąsias že- 
mininkų mokyklas. To sumanymo tikslas buvo mokykloms daugiau 
pasaulinio mokslo suteikti ir vaikus tobūlai išmokyti motinos kalbos, 
o kur vokiška kalba nėra gimta, tai vartoti suprantamai. Bet tų lai- 
kų ministeriui Landenbergui iš valdžios pasitraukus, ir naujam mi- 
nisteriui Raumeriui tuo dalyku nesirūpinant, šis sumanymas netapo 
įstatymu, Gal del to, kad ne visi mokytojai „suprantamai“ vokiškai 
mokėjo, 


1861 m. ministeris Bethmann-Hollweg buvo atnaujinęs minėtą 
įstatymą, bet jis ir tuokart nebuvo įvestas. Sėkmingiau vokiečių kal- 
bai įvesti žemininkų mokyklose dirbo kulto ministeris v. Miūhler. 
Lapkričio 25 d. 1865 m. jis išleido aplinkraštį, kuriuo buvo įsakoma, 
kad lietuvių ir lenkų žemininkų mokyklose būtų įvesta vokiečių kal- 
ba. Šiuo aplinkraščių naudodamos, Gumbinės valdžia sausio 7 d. 1866 
m. išleido mokytojams įsakymą, kad lietuvių vaikus iš pat pradžios 
pratintų prie vokiečių kalbos. Lietuviški elementoriai turėjo turėti 
vokiečių kalbos vertimą. Pirmais mokslo metais buvo lietuvių kalba 
mokoma tik tikybos ir giedojimo, Kiti mokslo dalykai turėjo būti vo- 
kiečių kalba mokomi; lietuvių kalba buvo vartojama tik paaiškini- 
mui, Paskutiniais mokslo metais lietuvių kalba nebebuvo vartojama 
kaip atskiras dalykas, Miihleris buvo visuotiną mokyklų įstatymą 
sutaisęs, bet buvusieji karai sukliudė to įstatymo sumanymą. 


Galutinai lietuvių kalba išvyta iš žemininkų mokyklų spalių 15 
d. 1872 m., ministerių pirmininko Bismarko ir kulto ministerio Fal- 
kio sutaisytais „„Visuotinais paliepimais“. Šiais paliepimais buvo vi- 
sos svetimtaučių kalbos Prūsijoj išvaromos iš žemininkų mokyklų. 
Tikybai buvo skiriama 4—5 val., vokiečių kalbai — 11, skaičiavi- 
mui 4 — 5, paišymui 1—2, visokiems mokslams 2—6, giedojimui 1—2, 
vaikinų turnavimui (mergaičių rankų darbams) 2 valandos. Remda- 
masis šiais paliepimais, Rytprūsių oberprezidentas v. Horn išleido 
liepos 24 d. 1873 m. žemininkų mokykloms įsakymą, kad lietuviškai 
teturi būti dėstomas vien tikybos mokslas, ir tai žemutiniame sky- 
riuje. Viduriniame skyriuje tegalėjo lietuvių kalba būti vartojama 
vien nesuprantamų žodžių paaiškinimui. Šiaip visoki mokslo dalykai 
visuose skyriuose turėjo būti mokomi vien vokiečių kalba. Tik pas- 
kutiniame skyriuje buvo galima mokyti lietuviškai skaityti ir rašyti. 
Bet mokyklose, kur vokiečių vaikų skaičius didesnis, negu lietuvių, 
atsižvelgiant į vietines sąlygas, buvo galima lietuvių kalbos dėstymą 
visai prašalinti, 

1875 m. Gumbinės valdžia įtaisė Sauguose ir Šakūnuose (Šilo- 
karčiamos apskr.) kursus mokytojams, kur jie buvo priruošiami vo- 
kietinti. Šių kursų vedėjai buvo du lietuvių tautybės priešininkai: 
mok. Lozoreit ir Fūllhaase!). 


Rugpiūčio 28 d. 1876 m. įstatymu turėjo būti ir mokyklų valdy- 
bos (Schulvorstinde) kalba vokiška. Visi valdiški raštai turėjo būti 
vedami vokiečių kalba. Išimtį galima buvo daryti tik ypatingais atsi- 
tikimais. Tačiau karaliaus paliepimais per 20 metų nuo šio įstatymo 
paskelbimo galėjo būti vartojama šalia vokiečių kalbos ir svetima 
kalba mokyklų, kaimų ir valsčiaus sueigose. Prie to buvo pasakyta, 
kad nuo šio įstato paskelbimo per 5 metus šalia vokiečių kalbos ir 
lietuvių kalbą vartoti galima, kaip susižinojimo kalba pasikalbėti 
mokyklų valdybos, kaimų šaltyšių ir šiaip kaimo susirinkimuose Ši- 
lokarčiamos apskrity, išėmus tik Karklės, Špukų, Šakūnų ir Rusnės 
valdžios sritį?). 

Tuo būdu mokykla įsteigta žmonių švietimui, liko paversta į 
vokietinimo įrankį. Kur pirma lietuvių kalba skambėjo, pasklydo da- 
bar žiaurūs iškraipyti garsai: Mainant mokyklos uždavinį, liko pa- 
mainytas ir mokytojų laikymas. Pirma mokytojas šale mokytojo pa- 
reigų pildymo turėjo dar ir amatu verstis; šiandien mokytojui to jau 
nebereikia. Prieš pasaulinį karą mokytojas gaudavo 1400 markių pa- 
matinės algos metams. Be to dar po 7 metų 200, po 10 metų — 400, 
po 13 metų — 650, po 16 metų — 900, po 19 metų—1100, ir po 31 
metų—1900 markių priedo ir dovanai gyvenimą, arba toje vietoje 
ypatingą atlyginimą. Lėšų mokyklų ir mokytojų laikymui atsiėjo arti 
30 markių kiekvienam mokiniui. Skaičius mokinių, kurie Rytprū- 
siuose ėjo liaudies mokyklas buvo prieš pasaulio karą arti 310.000. 


Lietuvių kova dėl gimtosios kalbos 


Išvarius valdžiai lietuvių kalbą iš mokyklų, lietuviai bandė ko- 
voti dėl savo kalbos teisių. Jų ginklai — tai peticijos arba prašomi 
raštai. Peticijomis jie tikėjosi savo kalbos teises atgauti. Bet apsiri- 
ka, Visi jų prašymai buvo šauksmas dykumoje. Vokiečiai platino sa- 
vo „aukštąją kultūrą“ ir nebojo jokių pasigailėjimo prašomų balsų. 
O nors kada nekada ir buvo nusiraminimui prižadėta malonė, bet jos 
išpildymo dar ir šiandien laukiama. 

Žvelkime dabar i lietuvių prašomus raštus. Tarp jų sumanytojų 
ir siuntinėtojų buvo ir mokytojų, kunigų ir žodžio sakytojų. Daug šioj 
prašymų dirvoj dirbo mokytojas Friedrichas Kelkis (Kelch). Jis krei- 
pėsi į Klaipėdos-Šilokarčiamos apskričių pažangiųjų vokiečių atsto- 
vą Beerbomą, į ministeriją ir į patį karalių, prašydamas sugrąžinti 
lietuvių kalbos mokslą mokyklose?). O ir patys vaikų tėvai pradėjo 


i) Albert Fūllhaase: „Geschichtliche Heimatkunde des Kreises 
Heydekrug“ pusl. 108. 

*) „Gesetzsammlungen fūr die Kėniglichen Preussischen Staaten“, 
1876 m. 28 Nr. 

*) „Liet. Raštai ir Raštininkai“, 135 pusl. 

1873 m. į valdžią kreipėsi ūkininkas Erdmonas Bretšneideris su skai- 
čiumi lietuvių iš Kaukviečių ir Kuldžių. 1875 m. lapkričio 13 d. ir 1876 
1, vasario 29 d. į valdžią vėl kreipės ūkininkas Mikelis Petroška iš 
Mažųjų Bretšneiderių su kitais lietuviais. 1877 m. tuo pačiu reikalu 
kreipės į valdžią ūkininkas Adomas Jagstaitis iš Kiškių. Visiems bu- 
vo pasiųsta nusiraminimo žodelių!). Bet valdžia nė manyti nemanė 
boti lietuvių prašymo, nes kulto ministeris Falkis, svarstydamas lie- 
luvių prašomus raštus, 1874 m. balandžio 8 d. pasakė: „„..Negali būti 
jokio abejojimo, kad mokymo būdas nesiekia toliau, kaip tik išrauti 
iš šaknų lietuvių kalbą. Naujais paliepimais turi būti padaryta visa 
ko senasis mokymo būdas negalėjo padaryti. Yra pripažinta naudin- 
ga ir Šias reikalinga, kad lietuvių kūdikiai visa vokiškai moky- 
tųsi“'..,2 


Tada buvo manoma prašyti malonės iš karaliaus. Proga pasitai- 
kė 1878 m.: piktadariai buvo pasikėsinę prieš ciesorių Vilhelmą I ir 
jį sužeidę. Ciesoriui savo užuojautą pareikšti, Klaipėdos apskrities 
lietuviai, d-rui Ziegleriui patarus, nutarė siųsti įgaliotinius pas jį, kad 
tada galėtų savo vaikams ir moterims pranešti, ką „Karalystės Te- 
tuks“ veikia?). Bet d-rui Sauerveinui sumanius kartu ir lietuvių kal- 
bai malonės prašyti, buvo nutarta siųsti didesnė deputacija. Deputa- 
ciją sudarė: kun. Glogau iš Klaipėdos; ūkininkai Plonaitis iš Bendijų, 
Butkeraitis iš Pašyšių ir Peneris iš Mantvydų; panelės Anė Glogau- 
ytė iš Klaipėdos, Marinė Dovilytė iš Bommelsvitės, Katrina Skrob- 
iytė iš Melneragės, Marinė Purvinaitė iš Gindulių, Anikė Zilikė iš 
Nimmeržatės, Eve Ašmonytė iš Jokšų, Katrė Podziutė iš Maželių, Erd- 
* mutė Palkikė iš Žibų, Jakobinė Matzikytė iš Rusnės, Katrina Plokš- 
tytė iš Skirvytėlės, Gryta Kosytė iš Tirkšlių, Marikė Urbikytė iš 
Versmeninkų ir Elžbieta Augatikė iš Pageldynų. 


Deputacijai nuvažiavus ciesorių sveikinti ir užsiminus dėl lietu- 
vių kalbos, ciesorius atsakęs, jog nieko negalįs padaryti, nes tam esą 
įstatymai ir tik įstatymais tegalinti būti suteikiama lietuviams pagal- 
ba... Vienas deputacijos narys rašo, ciesorių atsakius*), „kad sūn- 
kus szėsai, kad vissėr lig atpolėms ir primene, kad lietūwininkai ir 
patės tor rūpintes, kad sawo užtarėja tor į karalistes saima atsūste“.., 


Karalaitis Friedrichas (vėliau ciesorius Friedrichas III) po šitos 
lietuvaičių deputacijos įsirašė save dienyne šiuos žodžius: ,„Mačius 
gražųjį lietuvių būdą ir girdėjus jų gražius balselius, o tada atsime- 
nant, kaip keli žmonės Rytprūsiuose apsiėmė staigiai numarinti tą 
gražią, seną, garbingą lietuvių kalbą su jos prakilniomis giesmėmis, 
man ašaros pradėjo veržtis iš akių“. 


Taigi lietuviai rado paguodos, bet ne malonės. Tūli lietuviai 
kreipės į savo bendrabrolį, gerbiamą kunigą Friedrichą  Kuršaitį, 


?) „Szuilės Zokanų Knygos“, 34—37 pusl. 

*) „Kaimynas“, 1905 m. 40 Nr. 

*) „Liet. Ceit.“ 1878 m. 28 Nr. 

*) „Beitrige zur litauischen Dialektologie von Dr. Alexander Doritsch“, 
Tilžė 1911 m., 58 pusl. 


42 


prašydami, kad jis savo brolius užtartų prieš valdžią. Bet ir prie jo 
nerado malonės. Kuršaitis atsiliepė!): 2 

Pasigodziantiejie nor, kad asz jus prie auksztujujū Wyriausybjū 

ir ten dėl jū Bėdos pasigoseziau. Ant to asz pirmjausey taip turiu 

atsakyti, kad manę nieks Lietuwininkū Uztarėju arba Rechtsanwaltu 

niera ney įstatęs ney pawadinęs, o todėl man ir nepulas Lietuwinin- 

kus užtardamas pas aukszeziausiają Wyriausybę maldotis. Man toji 

turėtų atsiliepti: „Ko tu nori? Juk Lietuwininkai yra pakajingi. Tal 

tikt wien tawo Prasimanymas. Tu tikt Lietuwininkus ant Nepa- 

kajawimo pakusini“. Taygi matote, Brolei, kad asz už jus, ney wieno 

pawadintas nebudams, negaliu prie Wyriausybjū gostis. Asz ney jokį 

kitą Pawadinimą ne turiu, kaip tikt tą, siczion Karaliaucziuje Lietu- 

wininkams Diewo Žodį pasakyti bey Lietuwininkus Sztudentus lie- 

tuwiszkoje Kalboje iszmokiti, o priegtam dar ir lietuwiszkajė Kalbą 

per Wisokias Knygas Swietui pilnay žinoma daryti. Toktay man 

aukštoji Wyriausybė yra uždawusi, ale ne tai, kad asz jos Darymą 

peikti arba trikinti turėčiau. Kad manę mano mieliejie Brolei Lietu- 

wininkai isz wieno susitarę budami, nors kada per sawo Užtarėją, 

Deputiertą Karalystės arba Ciesorystės Saime butu paskyrę, tay asz 

drąsiaus po wiso Swieto, po Wyriausybjų ir wiso Saimo Akių pa- 

sakyti galėcziau, kas Lietuwininkams kenkia ir ko jie priwalo, ale 
dabar tai n'eit. 

Taigi, lietuviai nerado maldos išklausymo nė pas savo mylimą 
brolį sielos ganytoją. Tai neleido vokiečių „aukštoji kultūra“, nes 
skriaudžiamuosius užstoti, būtų, sulig Kuršaičio išvada, priešinima- 
sis prieš „Dievo įstatytą vokiečių vyriausybę“... 

Taip pat atsakė ir kun, Glogau, kurs su lietuvaičių deputaciją 
pas „Karalystės Tetuką“ keliavo. Kada šio raštelio autoriaus tėvas 
atnešęs pametė jam tariamąsias vokiškas „katpyveles“ (Katzfibel), 
tardamas: „pasilaikykit jūs savo „katpyveles“, atiduokit mums mū- 
sų lietuviškas knygas“. Glogau išsitarė: „Vyriausybė mus tai verčia“! 
O kada jį paklausė, jei vyriausybė ir geležinį veršį į mokyklą atga- 
bentų ir lieptų vaikams melstis, ar ir tada kunigai sakytų: Vyriausy- 
bė tai verčia? Tai kun. Glogau atsakęs: nejartinkit mane ir atsuko 
nugarą. Taigi, sielos ganytojas mazgojos savo rankas, bet neištiesė 
jų gelbėti. Dar daugiau. Kun. Jurkšaitis pasakė kartą, jog lietuvių 
vaikams nereikia lietuviškai mokytis?) O vyskupas Hoffheinz dar gi 
mesidrovėjo pasakyti: „Ponas Dievas neišmano lietuviškai“! Vėliau, 
1902 m., kun. Gėtz pasakė Rytų Prūsų synodo susiėjime, jog „ge- 
riausias ir naudingiausias daiktas būtų lietuviškąją dievmaldybę vi- 
sai panaikinti“,..?), 

Lietuviai, niekur nerasdami malonės, vėl ieškojo priebėgos pas 
ciesorių ir nutarė jam savo prašymus paduoti. Šitą sumanymą pada- 
vė 1879 m. Lauknų bažnyčios mokytojas Jurgis Lapaitis (Labguvos 
apskr.), žodžio sakytojas Kristupas Butkeraitis iš Pašyšių (Šilokar- 
čiamos apskr.) ir Endrikis Dainatis iš Užrudžių (Pilkalnio apskr.). 
Jie išleido atsišaukimą į visuomenę šiuo turiniu“): . 

Jau nuo 1873 m. yra lietuviškoji kalba iš mūsų mokyklų laukan 
varoma ir kūdikiai parsineša su indu svetimosios kalbos iš mokyklos 
mokslo šulinio negardų ir nepaprastą vendenį, kuriuo nei jie, nei jų 


*) „Keleivis“ 1878 m. 38 Nr. 

*) „Auszra“ 1898 m. 32 Nr. 

*) „Nauja Liet. Ceit.“ 1902 m. 90 Nr. 
*) „Liet. Ceiet.“ 1879 m. 5 Nr. 

tėvai negal atsigaivinti. Dėl to tik dejavimas tarp mūsų tėra girdimas, 
nes atėmimu motyniškos kalbos pasisekė daug vietose kūdikių širdy- 
se nevien meilę į gimdytojus, bet ir meilę į Viešpatį, ataušinti ir vi- 
sai išrauti. Nėsą draugiškoji tėvų ir kūdikių rytmečio ir vakaro mal- 
da yra trukdoma, kadangi namuose dvejopi žmonės randasi. Tėvai 
yra lietuviai, o kūdikiai nuo lietuvių atplėšti, vokiečius neatsiekę, lie- 
tuviškai nemok, o vokiškai skaitydami nesupranta. 


Sumanytojai nutarė ciesoriaus prašyti: 1) kad ketvirtoji ir penk- 
toji katekizmo dalis apie šv. krikštą ir šv. vakarienę būtų sugrąži- 
nama lietuvių vaikams mokyklose; 2) kad visas tikybos mokslas ir 
Šventojo Rašto skaitymas lietuvių vaikams nuo mokyklos lankymo 
pradžios iki pabaigos būtų suteikiamas lietuvių kalba. 

Iki kovo 15 d. 1879 m, buvo po šituo raštu surinktas šis skai- 
čius lietuvių parašų: 


Ragainės apskr. (ULiliiossikėkbesa „... 4400 
Ež6s ApSlktaa Aaaa a Sa 3700 
Šilokarčiamos apskt. „42 ak kus 3000 
Lankos apSkt rus ia asa r i 000 
Labguvos apakti LT1 5 ss a Didis 124510 
Klaipėdos apskr. ........ LEZ AŽ IO 


Pilkaliiio apskE 441 Sirak rasai AO 
Įsruties „ApSkri Li kais 5 žie dai as as DA 
Stalupėnų apsk 5055: i ri ks 40 


Gegužės 11 d. 1879 m. Jurgis Lapaitis išsiuntė šį raštą ciesoriui. 
Kartu buvo ir Karalaičiui apie lietuvių prašymus skyrium praneš- 
ta. Iš viso buvo 17.000 parašų surinkta. Šale paprastų lietuvių — 
ūkininkų buvo pasirašęs 1 vyskupas, 5 kunigai ir 9 mokytojai, 

Po dviejų metų Lapaitis sulaukė šitokį atsakymą į šitą raštą!): 

I jūsų ir gero skaičiaus Lietuvos gyventojų iš gegužės 11 d. 1879 

m. rašytojo maldos rašto į Wiešpatį ciesorių ir karalių dėl įvelyjimo 

mokyklose daugiau lietuvišką kalbą mokinti, pranešu, aš jums ir ki- 

tiems draug pasirašiusiems, paliepimu pono kultaus ministerio, jog 
sulig aukščiausiojo Wiešpaties ciesoriaus ir karaliaus paliepimo iš 
liepos 2 d. pereitų metų, įsakyta yra, kad tokiose parapijose, kurios 
ar visai lietuviškos, arba dar didelis skaičius lietuvių gyvena ir pa- 
mokslininkų kūdykiai lietuviškoje kalboje pamokinami, tikybos da- 
lykai iš katechizmo, giesmyno ir Biblijų imamieji ir mokinių iš gal- 
vos išsimokinamieji, nevien žemutinėje, bet ir vidurinėje ir aukštu: 
tinėje klasėje (t. y. nuo mokyklos lankymo pradžios iki pabaigos) 
gal šale vokiškosios ir lietuviškoje kalboje mokinami būti. Dėlto yra 
„jau dabar rūpinta, kad lietuviai — mokiniai minėtose mokyklose jau 
vidurinėje klasėje lietuviškai skaityti išmoktų. 
Karaliaučiuje, kovo 21 d. 1881 m. 
v. Horn, Rytprūsių provincijos Oberprezidentas. 


Kaip matyti, ciesorius buvo atsiliepęs į lietuvių maldos raštą, 
jau 1880 m. liepos 2 d. tik oberprezidentas jo nepaskelbė. Bet lietu- 
viams vis ir vis nerimastaujant, Gumbinės valdžios prezidentas pa- 
tyrė, kad esąs išleistas kažkoks paliepimas dėl lietuvių kalbos. Dėl 
šito paliepimo slėpimo oberprezidentas turėjo savo vietą apleisti. 
Jo papėdininkas tuoj įsakė išleisti reikalingus įsakymus?). 1881 m. 


') „Naujasis Keleiwis“ 1881 m. 18 Nr. 
*) „Saulėteka“ 1900 m. 5 Nr. 148 pusl. 

birželio 22 d. Karaliaučiaus karališka valdžia išleido įsakymą mokyk- 
lų inspektoriams (Schulinspektor), kad tose vietose, kur konfirman- 
iai lietuviškai mokinami, mokyklose ne tik žemutiniame, bet ir ant- 
rame skyriuje, visi iš galvos mokomieji tikybos dalykai (išėmus bi- 
blijos skaitymus) turi būti išsimokomi lietuvių kalba. Kad mokiniai 
patys be mokytojo pagalbos galėtų tai visą atlikti, reikia jau antra- 
me skyriuje pradėti juos mokyti lietuviškai skaityti. Panašų parė- 
dymą išleido ir Gumbinės valdžia 1881 m. rugpiūčio 17 d. Tik vie- 
toje žodžių „ir lietuviška kalba“ yra sakyta: „kaip vokiška, taip 
ir lietuviška kalba“. Šiaip visa turį pasilikti prie „„Visuotinųjų Pa- 
liepimų“ 1873 m. liepos 24 d., kuriais įsakoma, kad nevokiškai kal- 
bančių tėvų vaikai kaip tik į mokyklą įstoja, tur pradėti mokytis 
vokiškai skaityti ir rašyti!). 

Sakoma šio naujojo įsakymo išleidimu pasirūpinęs Gumbinės 
valdžios prezidentas, d-ras v. Šlickman. Jis prieš porą metų ap- 
lankė keletą mokyklų Kintų parapijoj (Šilokarčiamos apskr.) ir iš- 
sitarė, jog įsitikinęs, kad dalis lietuvių vaikų nesupranta, ką jie vo- 
kiškai skaito (arba atsako). Todėl esą reikalingą, kad ir sulig esa- 
mt mokyklų mokslo įstatymu, lietuvių vaikams leisti giesmeles ir 
maldeles lietuviškai mokintis, idant jie galėtų tėvų namuose arba 
bažnyiose su savo tėvais drauge liaupsinti Viešpatį?). 

Bet tas Šlickmano išsitarimas nebuvo daugiau niekas, kaip po- 
litinė medžioklė. Jis norėjo būti lietuvių išrinktas atstovu, todėl ir 
kalbėjo lietuviams palankius žodžius. Vėliau Šlickmanui tapus ober- 
prezidentu ir kartą Priekulėje atsilankius, kreipės į jį viens lietuvis, 
prašydamas rūpintis kad mokyklose būtų lietuviškai mokinama. Jis 
atsakė?) „Aš esu rūpinęs, kad tikybos dalykai būtų motiniškoje 
kalboje mokinami, o tų dalykų būtų geriau, kad lietuviai leistų savo 
sūnūs seminarijon mokytojais mokinties“... 

Tuo būdu buvo pasakyta lietuviams patiems gelbėtis. Bet ko- 
dėl mokytojai lietuviai buvo siunčiami į vokiečių arba mozūrų gy- 
venamus kraštus, to „meilingasis Šlickmanas“ lietuviams nepa- 
aiškino. 

Nors lietuviams ir buvo vienur kitur suteiktas meilingas žodelis, 
bet įsakymų pildymo buvo menkai bojama. O ir apskričių mokyk- 
lų inspektoriai vėliau mokytojams įteikdami valdišką tarnybos įro- 
dymą, paminėdavo*): „Wenn auch nichi im ganzen Umfange der 
Kabinetsordre“ (kad ir ne visai sulig kabineto įsakymu). Lietuviams 
nieko neliko, kaip tik prašyti. Jeigu nuo vienų durų kas pavarė, 
tai ėjo prie kitų... 

1881 m. Klaipėdos apskrities sinodo susirinkime sinodo atsto- 
vai lietuviai padavė sumanymą, kad sinodas rūpintųsi, kad mokyk- 
lose lietuvių vaikams tikyba būtų dėstoma gimtąja kalba. Bet at- 
stovai vokiečiai pasipriešino. 

Tais pačiais metais tą patį sumanymą padavė Karaliaučiaus 
provincialsinodui Ostrokolų kunigas. „Čia pasipriešino Oberprezi- 

*) „Nauj. Kel.“ 1881 m. 42 Nr. 

*) „Liet. Ceit.“ 1879 m. 47 Nr. 


*) „Liet. Ceit.“ 1883 m. 32 Nr. 
*) „Saulėteka“ 1900 m. 5 Nr., 148 pusl. 

dentas v. Horn. 1880 m. liepos 2 d. jis privedė įsakymą, kuriuo ga- 
lima, reikalui esant, šale vokiškosios ir lietuviškąja kalba naudotis, 
Tūlas Rudnick nurodė mozūrus, paaiškindamas, kad ten visi pasi- 
guodimai nutilę esą, ir patarė lietuvių sumanymą atmesti. Didžiuma 
tam pritarė!), 

Lietuviai kreipėsi vėl į kitas duris. Patys valdininkai juos savo 
pažadėjimais masino lig šunį su kaulu. 1882 m. Priekulę (Klaipė- 
dos apskr.) atlankė vidaus reikalų ministeris v. Putkamer, Ober- 
prezidentas d-ras v. Šlickman ir valdžios prezidentas v. Studt. Lie- 
tuvaitės pasveikino juos lietuviškomis giesmėmis. Putkameris tuoj 
prisiminė mokyklų klausimą ir pažadėjo visados meilingai padėti 
lietuvių prašymams aukštojoj vietoj ir juos užtarti. Jis pasakė mo- 
kyklų ministeriu nebesąs, bet norįs savo papėdininkui kulto minis- 
teriui v. Gosler pranešti „labas dienas“ nuo lietuvių ir įgraudinti, 
idant mieliesiems lietuviams ko prašant iš jo dėl mokslo dalykų, jis 
juos išklausytų. Be to jis patarė lietuviams savo pasiguodimus pra- 
nešti tik reikalingoj vietoj"). Jo patarimo klausydami, Klaipėdos 
apskrities lietuviai 1882 m. nutarė kreiptis į Oberprezidentą d-rą 
v. Šlickmaną ir jo prašyti, kad lietuvių vaikai būtų mokyklose tiky- 
bos mokomi gimtąja kalba, kaip pirma. Lietuviai tikėjo, kad Šlick- 
manas yra geresnis lietuvių prietelius, negu jo pirmatakas v. Horn, 
kurs lietuviams laiku nepranešė ciesoriaus paliepimo ir dėlto tapo 
paleistas. 

Klaipėdos apskrityje Plonaitis iš Bendikų, Kapūstas iš Jankai- 
čių, Misulis iš Lužų ir žodžio sakytojas Žiurlis iš Bomelsvitės suda- 
rė komitetą, surašė prašymo raštą ir išleido atsišaukimą lietuvių vi- 
suomenei. Šių pavyzdį pasekė ir Tilžės apskrities lietuviai. Jų ko- 
mitetui priklausė: Dovas Naujokas ir Kristupas Liutkus iš Naujų- 
jų Vainočių, Jurgis Kiauka iš Kaltekių, Mikelis Šurvins iš Šilgalių ir 
Mikelis Letzus iš Naujųjų Jegeriškių. Klaipėdos ir Šilokarčiamos 
apskrityse susirinko 2236 parašai. Juos 1882 m. lapkričio 24 d. 
Planaitis išsiuntė Oberprezidentui d-rui v. Šlickmanui?). Kitose Lie- 
tuvos apskrityse susirinko 5122 parašai. 1882 m. gruodžio 2 d. Nau- 
Ua ir Letzus tuos parašus išsiuntė kulto ministeriui v. Gossle- 
riui?), 

Lietuviai šiais prašymais tikėjosi tikrai būsią išklausyti, kadan- 
gi ir generalvyskupas d-ras Karus tais metais vienoj mokytojų kon- 
Ierencijoj buvo pasakęs: „Jis visai negalįs padyvyti lietuvių prie- 
šingumui, kad jų vaikai prieš trumpą laiką negalėję mokyklose at- 
sakyti giesmes ir maldeles savo gimtąja kalba. Tai esąs labai sun- 
kus ir vos išgalimas daiktas, pripratusių kalbą pamesti ir melstis 
savo Dievui svetima kalba...“, Jis įsakė mokytojams rūpintis, kad 
ką namai vaikuose buvo pastatę, kad mokykla nesunaikintų“), 

O ir patys lietuvybei priešingi laikraščiai, būtent „Konzerwa- 
tywų Draugystės Laiszkas“, pradėjo pranašauti, kad lietuvių prašy- 


') „Nauj. Kel.“ 1881 m. 46 Nr. 
*) „Liet. Ceit.“ 1882 m. 28 Nr. 
*) „Nauj. Kel.“ 1882 m. 50 Nr. 
) „Liet. Ceit.“ 1882 m. 52 Nr. 
3) „Liet. Ceit.“ 1882 m. 26 Nr. 

mas bus išpildytas ir lietuviškas mokymas mokyklose bus sugrą- 
žintas. „Tai Priekuliškiams tikrinęs d-ras v. Šlickmanas. Bet lietu- 
viai tų pažadėjimų išpildymo dar ir šiandien tebelaukia, lyg žydai 
Mesijaus. Klaipėdos apskrities mokyklų inspektorius, kun. Šreder, 
norėdamas būti išrinktas lietuvių atstovu, prižadėjo rinkikams lie- 
tuviams rūpintis, kad mokyklose būtų sugrąžinta lietuvių kalba. 
Bet 14 dienų praslinkus po išrinkimo, jis vienoj mokytojų konieren- 
cijoj pasakė!): „Kaip veik lietuvių vaikas peržengia mokyklos 
slenkstį, su juo turi būti apsieinama, kaip su vokiečiu, t. y. jis turi 
paliauti buvęs lietuvis“. 6 kada lietuviai priminė jam jo pareigas, 
tai jisai atsakė: „Man kalbant už lietuvius išrodytų, lig lietuviai 
norėtų maištą kelti“... 

Mat lenkai, patyrę lietuvių prašymus, savo laikraščiuose išreiškė 
širdingos užuojautos. Lenkų atstovas Žekrzevskis net prašė seimo, 
kad išklausytų lietuvių prašymus?). Tas nepatiko vokiečių kultūr- 
trėgeriams. Kulto ministeris v. Gosleris išsitarė: „lietuviai neturi 
teisės likti lietuviais“. Bismarko organas „Norddeutsche Allgemei- 
ne Zeitung“ lietuvių peticijas apšaukė lenkų agitacijos vaisiumi. Pa- 
žangiųjų vokiečių laikraštis „Berliner Tageblatt“ išsireiškė, kad 
valdžia duodanti lietuviams perdaug laisvės. Minėtas Šrederis pa- 
leido vėl paskalas, kad lenkų laikraščiai kurstą lietuvius, kad išvytų 
iš mokyklų vokiečių kalbą ir lenkai norį lietuviams padėti. Remda- 
mies tomis paskalomis, 1883 m. kovo 31 d. 73 priekuliškiai lietu- 
viai nusiuntė d-rui v. Šlickmanui raštą, pranešdami, jog nenori su 
lenkais eiti išvien ir neprašą jų pagalbos, bet tiki, kad mylimasis ka- 
ralius išpildysiąs lietuvių prašymus ir be lenkų pagalbos?). 

Žinoma, mylimasis karalius lietuvių prašymų nebojo. Šrederis 
buvo tik lietuvius nuo savęs švelniai pavaręs ir mokytojus įdrasinęs 
neboti lietuvių teisių. Mokytojai veikė sulisį savo noru. Vienur 
mokytojas draudė mokiniams einant namon tarp savęs lietuviškai 
kalbėti. Kitas mokytojas lietuvius pagonais pavadino, o vienas tie- 
siog pasakė: „Visus lietuvius reikia užmušti!“. Išdagių mokytojas 
dar toliau ėjo. Jis pamesdavo lietuviškas knygas po suolu ir vai- 
kams, kurie nenori vokiškai mokytis su kumščia grūmojo po pa- 
nose, jog ir kraujas tekėdavo?). Jurgaičių kunigas Verner taip pat 
versdavo lietuvių vaikus vokiškai mokytis. 

1884 m. lietuviai kreipėsi į lietuvių išrinktą vokiečių konserva- 
torių atstovą grafą v. Moltkę ir jam pasiguodė dėl savo kalbos bė- 
dų. Bet jis 1886 m. birželio 23 d. atsakė, kad lietuvių pasiguodimai 
dėl tikybos mokslo esą iš dalies be pamato, iš dalies melagingi, to- 
dėl turįs jų prašymus atmesti. Toki buvo lietuvių išrinkti vokiečių 
konservatorių atstovai! 

1891 m. lietuviai susitarė vėl prašyti malonės iš kulto ministe- 
1io grafo v. Zedlitz-Tritzšlerio. Priežastis buvo, kad valstybės sei- 
me kalbėdamas apie lenkus, užkliudė ir kalbos klausimą ir apie tai 
šilaip išsitarė: 

*) „Nauj. Kel.“ 1881 m. 42 Nr. 

*) „Auszra“ 1884 m. 7 ir 8 Nr., 237 pusl. 

* „Kaimynas“ 1905 m. 41 Nr. 

*) „Prūsų Lietuvių Balsas“ 1919 m. 50 Nr. (priedėlyj). 

„Prūsų valdžia pagerino vieną buvusiųjų padėčių, leisdama mo- 
kytojams šaly lenkiško tikybos mokinimo, mokyklos: valdybai prita- 
riant, ir dėstyti lenkų kalbos mokslą. Man nesirodo, kad šis mūsų 
lenkiškai kalbančiųjų. bendrapiliečių prašymas būlų neteisingas; nes 
tikybos mokslą lenkų Kalba dėstant, žmonės turi ieškoti, kad jie ir 
knygas, kurios tą mokslą aiškina, ta kalba mokėtų skaityti. Mums 
šitą, mano nuomone, labai saikingą ir gerą įsakymą išleidus, štai, ir 
vienas vokietis atėjo, prašydamas, kad ir jo kūdikiai prie šito (kal- 
bos) mokslo galėtų būti drauge. O jam ir buvo leista. Nė vienas 
žmogus nepeikia, jei koks vokietis į Mecą nutraukęs, leidžia savo 
vaikus prancūzų mokslu naudotis. Nesuprantu, dėlko čionai turėtų 
kitaip būti, jeigu Poznaniuj gyvenęs vokietis dūmotų, jog jų vai- 
kai lenkiškąją kalbą mokydamies galės geriau pasaulyj paakiui par- 
eiti“... 

Šitai perskaičius, tuoj susidarė lietuvių komitetas ir išleido atsi- 
šaukimą!): 

Wisiems mūsų lietuwiszkay kalbantiems broliams. 

„Tai matote malonę mūsų ciesoriaus ir tikrą meilingumą ir išmintį 
jo patarėjų, išreiškiant šituose žodžiuose ir lenkams ir mums ir vi-, 
sam pasauliui! O į šituos, ypačiai mūsų iškeltuosius žodžius, ir“ 
mums tikras raginimas tiesiog rodos lig glauste įglaustas, būtent, kad 
ir mes iš mūsų aukštojo pono ministerio vėl ieškotum gauti tas pa- 
čias gerybes, kurias lenkai dabar gavę yra...“. Tada buvo prašoma 
po maldos raštu kuo skaitlingiau pasirašyti, idant būtų išrodoma, 
jog lietuviai dar tie patys žmonės esą, kaip ir pirma to, būtent: iš- 
tikimi savo dangiškam ponui Dievui, žemiškam aukštajam valdovui 
ir savo garbingiems sentėviams ir mylimiems kūdikėliams ir namiš- 
kiams. .. 

Komitetą sudarė šie lietuviai: Jurgis Butkeraitis ir Danielius 
Simons iš Tilžės, Kristupas Režatis, Jonas Šugs ir Dovas Voska iš 
Stolbeikių, Anusas Kazokas iš Tatamiškių, Dovas Svards iš Lazdė- 
nų, Jurgis Kuosgalvis iš Vilkiškių, Jurgis Lola iš Pagėgių, Jurgis 
Strėkys iš Jagstelių, Jonas Griga iš Kekersių, Vilius Kalvaitis iš Gi- 
rėnų, Jonas Smalakys iš Didžiųjų Algaviškių, Jonas Pilibaitis iš Pe- 
„trelių, Erdmonas Pauliškis iš Žemutinių Eisulių, Jurgis Naujokas iš 
Kulmenų, Dovas Gintautas iš Urbantaičių, Martynas Serapinas iš 
Kreivėnų, Mikeils Peteraitis iš Jegeriškių, Endrikis Grivenka iš Bal- 
truškiemių, Endrikis Meištas iš Nausargių, Kristupas Budrus iš 
Skulbėtvarių, Kristupas Tamošius iš Tramišių ir Dovas Saunus iš 
Rokaičių. 

Kulto ministeriui siųstame rašte buvo užtikrinta lietuvių valdi- 
nių ištikimybė ir apgailestaujama, kad lietuvišką jaunuomenę social- 
demokratų išvadžiojimai traukia į savo žabangas. O kad socialde- 
mokratų veikimai nieku pavirstų, buvo prašoma, kad ministeris 
teiktųs maloningai liepti?): 

1. Kad tikybos mokslas visiems lietuvių vaikams, kaip pirma, 
taip ir dabar, vėl turėtų būti lietuviškai dėstomas ir, kad mokymas 
jau žemutiniame mokyklų laipsnyje prasidėtų, o nevien aukštutinia- 
me, vaikams lietuviškai jau pusę užmiršus, bet vokiškai neišmokus. 

2. Kad visose lietuvių vaikų lankomose mokyklose ir lietu- 
viškas skaitymo ir rašymo mokslas vėl turėtų dėstomas būti, 


*) „N. Liet. Ceit.“ 1891 m. 103 Nr. 
*) „Nauja Liet. Ceit.“ 1891 m. 104 Nr. 

3. Kad šita malonė ir geradarystė ir ten visiems lietuvių vai- 
kams turėtų būti suteikiama, kur lietuviškai kalbančių vaikų yra 
mažiau negu gimusių vokiečių. 4 

4, Ir dar dėl didelio neturtėlių skaičiaus, kuris dažnai lietu- 
viškuose kaimuose yra, už šitą pirma vis buvusijį ir vaikų dvasios 
sveikatai didžiai reikalingąjį mokslą nieku joks užmokesnis neturė- 
tų būti uždėtas, kadangi per tai kiekvienas leidimas tikrai būtų iš- 
naikinamas, o neturtėliai iš jo jokios naudos neturėtų. 

5. Kad lietuviškai kalbančiųjų vaikų skaičiaus suskaitymai 
vis ir visur dabotingiau, ne kaip ikšiol, turėtų būti daromi, idant, 
suskaitant vėl ne atsikartotų tai, kas dažnai atsitikdavo, būtent, | 
kad lietuvių vaikai laikomi yra gimusiais vokiečiais ir tuo būdu lie- 
tuvių mokslas neteisėtai nustatomas būna. 

6. Kad vaikams arba tėvams, norint lietuviško konfirmavimo, 
vaikai nebūtų verčiami nors prie vokiško katekizmo dalių ir gies- 
mių dėstymo, drauge turėdami dar ir vokiškai į galvą įsikalti. 

Kad visiems mokytojams būtų aštriai uždrausta bet kokį 
vaiką pajuokimu arba bet kokiu bauginimu arba rūstumu sulaikyti 
nuo lietuviško konfirmavimo, 

8. Kad visi vokiškai pranešami arba laikomi mokslai, visur 
kur reikia, turėtų būti lietuviškai dėstomi, kad vaikai ne bet kokius 
tuščius žodžius, bet tikrą gyvą pažintį laimėtų. 

9, Kad aukštoji karališkoji valdžia palieptų, kad mokslui rei- 
kalingosios knygos, būtent fibelis (elementorius) ir skaitymo kny- 
gos turėtų būti lietuviška kalba leidžiamos. Kad šitos skaitymo 
knygos turėtų lietuviškus ir vokiškus skaitymus. Lietuviškieji skai- 
tymai turėtų būti verčiami vokiškai, o vokiškieji lietuviškai. Tuo 
būdu būtų atsiekiama tai, kad būtų tikrai suprantama vokiečių kal- 
ba ir mokomieji dalykai, 

10. Jeigu dėl šito reikalo daboti vaiką tikrąją gimtąją kalbą 
būtų prašoma kiek sumažinti mokamųjų dalykų, tai verčiau kiek 
sumažinti, negu bet koks neišdėstomas ir nesuprantamas mokslas, 
Vaikams daugiau naudos atneša mažiau, bet nuodugniai mokomas, 
negu netikrai suprastas mokslas: bet jie tiktai tikybą į širdį įgauna 
ir prie to reikalingiausiuosius mokslus, kaip skaitymo ir rašymo 
mokslą gerai mokosi, kad toli būdami, galėtų su savo tėvais susi- 
rašyti, 

11. Kad karališkoji valdžia maloningai lieptų mokytojų semi- 
narijose įvesti tikrą patenkinamą lietuvišką mokymą, kad nė vienas 
mokytojas negalėtų atsisakyti dėl nemokėjimo lietuvių kalbos tikrai 
išpildyti savo tikrųjų pareigų. 

12 Kad nė vienas lietuviškai nesuprantąs vyskupas, nei mokyk- 
lų inspektorius nebūtų įstatytas lietuviškame krašte, ; 

13. Kad mokytojams būtų aštriai uždrausta vaikus dėl lietu- 
viškos kalbos bet kokiu būdu bausti. 

Šitas prašomasis raštas su 19537 parašais 1892 m. kovo 5 d. 
buvo išsiųstas kulto ministeriui. Bet išsiuntėjai nesulaukė jokio 
atsakymo. Priežastis bene bus ta, kad grovas v. Zedlitz pasitraukė 
iš kulto ministerio vietos, kurią jis apleido dėlto, kad negalėjo įvesti 
įstatymą, kuriuo Prūsų mokyklose būtų turėjusi būti vartojama 

vien vokiečių kalba. Šis įstatymas buvo lenkų ir pažangiųjų vokie- 
čių balsais atmestas. Nemaž padėjo ir Berlyno antisemitų draugi- 
ja. Ji atsiuntė Prūsų karalijos seimui peticiją, prašydama, kad Prū- 
sų karalijos mokyklos nevien tikyba, bet ir tautomis būtų dalija- 
mos. Sulig šituo sumanymu lietuviai, lenkai, danai, vendai ir žydai 
būtų gavę savarankiškas mokyklas. Bet tokie sumanymai buvo 
hakatistams lis peilis po kaklu. Tūli germanizacijos bernai pavadi- 
no „Berliner Tageblatt“ ir lietuvių prašomąjį raštą neteisingu, pa- 
minėdami, jog didelė dalis pasirašusiųjų nežinoję ką daro!). Lietu- 
riai vėl savo prašymais nieko nepasiekė. Bet lyg nuraminimui val- 
džios laikrašty „Reichsanzeiger“ buvo pranešta, kad šitas lietuvių 
prašymas esąs paliktas persvarstyti vėlesniam laikui. 

Lietuviai laukė, ir štai sekamais 1893 metais sulaukė Šilokar- 
čiamos apskrities vokiškųjų konservatorių vadovo ,„Konserwatywū 
Draugystės Laiszke''?), „linksmą pranešimą“. 


Lietuwiszkas Pamokslas Szuilėse. Kaip Prietelius Lietuwininkų 
ir lietuwiszkos Kalbos budams, norėcziau asz Žmonėms ant Atsise- 
kimo sekantį Pranešimą duoti: Paskutiniame Czesė yra daugeropay 
pasigudziama, kad Szuilėsc mūsū Kreizū lietuviszkoje Kalboje ne- 
pilnai mokinama tampa. Taip tiesa daug Szuilėse nusiduda, kadan- 
gi Wyriausybė taip daug Mokytojų ne tur, kurie lietuwiszką Kalbą 

al.  Zokanas ir butent Regyrungos Padawadyjims nu 24, Julijaus 
873 Szuilėms lietuwiszkujū Kreizū yra sekatis: 

a) Prie Mazujū tris pirmusius Metus tur but Wieros Pamokslas 
ir dwasiszkoji Giesmė lietuwiszkoje Kalboje mokinami. 

b) Isz Galwos iszimokinamieji Wieros Dalykai prie lietuwiszkujū 
Szuilokū widutiniojo bey pirmojo Klaso tur but taipjau lietuwiszkoj 
kaip ir wokiszkoj Kalboj mokinami, 

c) Lietuwiszkai skaityti bey raszyti tur but prie widutiniojo 
bey pirmojo Klaso mokinama. 

Jeib šitie jau pirm 20 metų iszdutieji zokaniszki Padawadyjimai 
iszpildomi but galėtu, tur butent Mokytojai patys lietuwiszkay kal- 
bėti galėti. Tam Dalykui yra nu Wyriausybės Mokytojū Szuilė Ra- 
gainėj pabudawodinta ir itaisyta, su Pristatymu 700 Tukstancziū 
Markiū Kasztū, kurioje lietuwiszki Mokytojei iszmokinami but turės. 
Szita Mokytojū Szuile yra 23. sz. Mėnesio (Oktoberį) nu Pono Gen- 
drolwyskupo įszwentinta ir tur ta Szuilė jau taip daug lietuwiszkū 
Mokintiniū, jog dwiejū Metū Czesė prie kožnos lietuwiszku Szuilės 
wiens lietuwiszkay kalbas Mokitojis įstatomas but galės. 

Scheu, Adl. Szilokarcziamoje. 


Bet šitas pranešimas, rodos, vien dėlto buvo paleistas, kad lie- 
luviams prisimeilintų. Nes tuokart buvo rinkimai į Prūsų karalijos 
seimą ir vokiškieji konservatoriai žvejojo lietuvių balsus. Jų tiks- 
las buvo pasiektas. Atstovais buvo išrinkti vokiškieji konservato- 
riai, bet, kad lietuvių mokyklos būtų buvę lietuviškai kalbančiais 
mokytojais aprūpintos, to lietuviai nesulaukė. Todėl dvejais me- 
tais vėliau, 1895 m., žodžio sakytojas Treicas iš Gaidelių (Šilokar- 
čiamos apskr.) vėl sumanė prašomąjį raštą paruošti ir jį per lietuvių 
deputaciją nunešti ciesoriui Vilhelmui II. 

Tuo tikslu 1895 m. lapkričio 26 d. Žibuose, susidarė lietuvių ko- 
mitetas. Komitetui priklausė: Jurgis Lapaitis iš Lauknų, Jurgis 


* „N. Liet. Ceit.“ 1892 m. 26 Nr. 
*) „Konz. Draug. Laiszkas“ 1893 m. 44 Nr. 

Strėkys iš Jagstelių, Jonas Smalakys iš Tilžės, Jonas Griga, Andrius 
Gintautas iš Senųjų Stremėnų, Jonas Strėkys iš Kekersių, Marty- 
nas Grobšta iš Tauerlaukų, Jonas Birškus iš Mozūrų, Mikelis Kai- 
tinis iš Lužų, Jonas Molinius iš Klišių, Jokubas Bruožaitis jaun. iš 
Veveriškių, Andrius Jurgelaitis iš Didžiųjų Vileikių, Danielas Meš- 
katis iš Miškogalių, Gaigalaitis iš Keleriškių ir Mikelis Skėrys iš 
Šilmeižių. Šio komiteto atsišaukimas buvo iš dalies šitaip sutai- 


sytas: 

„Mieli broliai lietuwininkai! Prievolė mus verčia vėl išnaujo 
ieškoti pagalbos savo dvasios bėdoj esančiai giminei; vėl išnaujo no- 
rim pranešti, kad mūsų dvasios pajautimai dar neužmirę, bet gei- 
džiam atsiekti visuotinos pagalbos. Ji mus verčia parodyti, kad 
mes pilnai ir tvirtai tebegyvuojam ir nusitikim, jog teisingi prašy- 
mai, nors ir po sunkiausių mėginimų, vis būna išklausyti... šios 
dienos tikybos mokslo dėstymo stovis mūsų mokyklose yra nesma- 
gumas, kursai mūsų vaikus sunkiausiai ištinka jų dvasinio gyvenimo 
augime, o su jais kartu ir gimdytojus... Vaikų doros gyvenimas 
negauna savo šaknims reikalingo peno, jis netarpsta ir menkiausiam 
gundymų vėjui užėjus, išnyksta ir prapuola. O idant mes nė kokiu 
nors būdų prie to neprisidėtumėm nė nenusikalstumėm dėl tos ne- 
laimės, stengkimės, kiek mės turim galės ir pajėgos, be paliovos 
ieškoti pagalbos...  Pasinaudokim ypačiai šiuo brangiuoju laiku! 
Kaip jau kiekvienas bus girdėjęs, mūsų maloningasis ir visų karštai 
mylimasis Viešpats ciesorius daug kartų išsitaręs yra, jog jis labai 
norįs, kad jo valdiniai savo sunkiais reikalais tiesiog prie jo ieškotų 
pagalbos ir, kad jo rūmų durys kiekvienam jo valdiniui esančios 
atviros... Todėl kreipkimės į jį dėl mūsų prievolių, išliekim jam 
savo bėdą (kaip paklusnūs kūdikiai savo gimdytojams kad daro). 
Neabejokim, jog tada tikrai gausim pagalbos“. 


Prašomasis raštas buvo d-ro Sauerveino sutaisytas. Buvo pra- 
šoma „gedulingiausiu palankumu“, idant ciesorius teiktųs malonin- 
giausiai paliepti!): 

1: Kad skaitymo ir rašymo mokslas būtų mokinamas ir varto- 
jamas mokyklose abejomis kalbomis: vokiškai ir lietuviškai, 

2. Kad tikybos mokslas visiems vaikams būtų teikiamas gim- 
tąja kalba. Ž 

3. Kad geresniam supratimui ir kiti mokslai būtų lietuviškai 
dėstomi. 

4. Kad prie lietuvių vaikų nebūtų prileidžiamas lietuviškąją 
kalbą tobūlai nemokąs mokytojas. 

5, Kad valstiečių vaikai nebūtų mokinami aukštesniųjų, bet 
vien reikalingųjų mokslų. 

Kad mokytojams būtų aštriai draudžiama varyti arba ra- 
ginti tėvus kalbėti su vaikais vokiškai. 

7. Kad komisija paieškotų, ar yra pildomi dėl lietuviškojo moks- 
lo išleidžiantieji paliepimai. 

Netrukus d-ras Sauerveinas įsakė nesinaudoti šituo jo sutaisytu 
prašymo pavyzdžiu ir patarė ne deputaciją, bet vien prašomąjį raštą 
siųsti. Peticijos komitetas su tuo nesutiko ir prašė jo, kad leistų 
naudotis minėtu pavyzdžiu. D-ras Sauerveinas paklausė, bet kažin 
koks lietuvis, kuriam tas raštas buvo įteiktas, buvo jį, pirmutiniu 
įsakymu, sudeginęs. Leisti d-rui Sauerveinui iš naujo rašyti prašo- 


*) „N. Liet. Ceit.“ 1896 m. 63. Nr. 

mąjį raštą, buvo per trumpas laikas. Dėlto pats komitetas apsiėmė 
parašyti, kuris rodos, to pačio turinio buvo, kaip ir d-ro Sauerveino 
taisytasis, nes jis pats sako'): „Rasi kokia maža kibirkštėlė bus ne- 
užgesusi pasilikusi nuo ano sudeginto peticijos pavidalo“, 
Po šituo prašomuoju raštu susirinko iš viso 27773 parašai 
būtent?): 
Tilžės apskrityje .-..... el ASS 
Klaipėdos apskrityje -..4442444444444.. 6228 
- Šilokarčiamos apskrityje +..2.44444444.. 4407 
Ragainės apskrityje „,,44400444444444. 2905 
Lankos apskrityje 444. pka op, 44... 2242 
Labguvos apskrityje .„2.4444444444444. 1863 
Pilkalnio apskrityje „00044 nė 564 
Geldupės apskrityje „kaka k. 38 


1896 m. Kovo 21 d. šitas prašomasis raštas drauge su minėtais 
parašais buvo išsiųstas su deputacija pas ciesorių. Deputacijai buvo 
išrinkti: Lapaitis ir Gailius iš Lauknų, Strėkys iš Jakstelių, Meinius 
iš Linkūnų, Grūžins iš Dekintų ir Svaras iš Švepelių. 

Prieš deputacijai iškeliaujant, peticijos komitetas kovo 18 d. su- 
šaukė Žibuose susirinkimą, kad apsvarstytų galutiną nutarimą. Vys- 
kupas Struck iš Verdainės atsiuntė į susirinkimą vieną mokytoją ir 
patarė imti deputacijos vadovu vyskupą, bet susirinkimas tą pata- 
rimą atmetė, Susirinkimui pasibaigus atėjo ir kunigas em. Kr. Jurk- 
šaitis ir prašė komiteto pirmininko Jurgio Strėkio, kad jam parodytų 
prašomąjį raštą. Strėkiui su tuo nesutikus, Jurkšaitis atsakė, kad 
deputacija neprieisianti prie ciesoriaus, nes lietuviams esanti užtverta 
tvora. Strėkiui užklausus dėlko, Jurkšaitis neatsakė, 

Lietuvių priešininkai visokiais būdais tvėrė tvorą lietuvių pra- 
šymams, Mokytojai savo konferencijoj svarstė sumanymą: „Kokiu 
būdu būtų galima į niekus paversti lietuvių peticiją?)? Klaipėdos ap- 
skrities mokyklų inspektorius Oriš taip pat stengėsi lietuvių prašy- 
mus nieku paversti. Kitur žandaras grūmojo, kad po peticiją pasira- 
šiusieji turėsią 10 markių baudos mokėti. Ir žodžio sakytojas Butke- 
raitis iš Pašyšių ir Pilibaitis iš Petrelių, kuriuodu pirmais laikais bu- 
vo rūpinęsi dėl peticijų, dabar susirinkimuose žmones graudeno, kad 
po peticija nesirašytų. Ė 

Deputacija, nukeliavusi į Berlyną, negalėjo savo tikslo išpildyti, 
nes nebuvo prie ciesoriaus prileidžiama, kadangi jis rengėsi kelionėn 
į Italiją. Antrą dieną deputacija surašė laišką ir nunešė jį į ciesoriaus 
rūmus, kurį ciesoriaus adjutantas, grovas Moltke, per pusę valandos 
prieš iškeliaujant ciesoriui padavė. Laiške valdovo prašė, reikalui 
esant, daputaciją pakviesti ir asmeniškai pakalbėti. Rūmų valdyboj 
deputacijai buvo pranešta, kad į tą prašymą gausią atsakymą už 4— 
6 savaičių. Tada deputacija nuėjo į kulto ministeriją ir pasikalbėjo 
su kulto ministerio vietininku, ministerialdirektoriu d-ru Kiugleriu, 
Jis sakės aplankęs Lietuvos mokyklas ir radęs, kad lietuviai labai 


* „N. Liet. Ceit.“ 1896 m. 26. Nr. 


*) „N. Liet. Ceit.“ 1896 m. 26. Nr. 
*) „N. Liet, Ceit.“ 1896 m. 26. Nr. 

gražiai vokiškai moka, Jis davė tokį pat patarimą, kokį d-ras v. 
Šlickmannas kartą buvo davęs: lietuviai turį rūpintis, kad būtų dau- 
giau lietuviškų mokytojų. Kitą dieną deputacija pasikalbėjo su kulto 
ministeriu v. Bosse. Jis pranešė, kad gavęs ciesoriui paduotąją lie- 
tuvių peticiją ir ciesorius jam įsakęs išpildyti lietuvių norus. Bosse 
atsinešė įstatymų knygas ir sulygino įstatymų paragrafus su lietuvių 
prašymais. Jis labai nustebo, kad įstatymams šį ir tą prileidžiant, 
lietuviai tik dar turį priežaties pasiguodimui. Deputacijai išrodžius, 
kad įstatymas yra menkai pildomas, ministeris bandė teisinti, kad 
mažai esą lietuviškų mokytojų. Bet deputacijai paaiškinus, kad vie- 
tose lietuviški mokytojai neturi teisės lietuviškai mokyti, ministeris 
išsitarė, būk tad visas spaudimas turįs pareiti tiesiog iš valdžios. Jis 
prižadėjo aplankyti Lietuvą ir pats įsitikinti, kaip ten yra su tuo 
dalyku. 

Taigi lietuviai, išgirdę naujų palinksminimo žodelių, turėjo vėl 
namo keliauti. Nors šitos deputacijos nieko ypatingo nebuvo pasiek- 
ta, bet ji įvarė į nerimastį germanizatorius. Vienas vokietis rašė „Al- 
Ideutsche Blatter“, kad lietuviams nereikia jokių palengvinimų duo- 
ti. Buvo rašoma: „Būtų puikūs dalykai, jeigu mes, kaip tai Austrijoj 
nusidavė, visokių žmonių, būtent danų, lenkų, lietuvių, prancūzų ir 
kitų geidulius augintumbin ir dar didintumbim. Ponas kulto ministe- 
ris nesenai lenkams aštriai atsakė, o mes tikim, jog jis ir lietuviams 
atsakys, būtent, kad jie Vokietijoj gyvendami visą dorybę semia iš 
vokiečių ir naudojas vokiečių teise, tiesa ir pagalba!). 

Radosi ir išmintingų vokiečių, kurie lietuvių prašymus pripažino 
tikrai teisingais. Rašytojas Ferdinand Runkel rašė „Berliner Tage- 
blatte“: „vokiečių garbės pareiga yra šitą brolių giminę išgelbėti nuo 
pragaišimo ir išlaikyti dar šiandien gyvuojantijį kalbos turtą'?). O ir 
vokiškieji konservatoriai, kurie pirma lietuvius norėjo pašalinti iš 
šios ašarų pakalnės, buvo dabar priversti lietuvius užtarti. Jų atsto- 
vas Tamošius, kurį jie pažadėjimais nuo lietuvių atplėšę buvo ir, kurs 
"vienam lietuviui jo prašant, kad bent kartą seime ir lietuvių prašy- 
'mus priimtų, buvo atsakęs: „Lietuviai turį visa ir neprivalą nieko 
bereikalauti“. Tas pat Tamošius, kurs minėtam lietuviui privedus, 
„kad lietuviai neturį reikalingiausio daikto — mokslo gimta kalba, 
teisinosi: „mes seime dėl šito dalyko tik būtumėm apjuokti“. Dar 
„prieš lietuvių deputacijai atkeliavus, lietuvių prašymai buvo praneš- 
Ai seime“), ir tai peticijos nuorašu, kurį vokiškieji konservatoriai te- 
iegrama išsiprašė iš Lapaičio. Pilkalnio apskrities atstovas landratas 
d-ras Šnaubert taip pat užtarė lietuvių prašymus ir ministerį graudi- 
"no: „aš prašau poną ministerį didžiąją lietuvių deputaciją, kuri šio- 
mis dienomis čia atkeliaus savo skausmų pranešti, tokiu palankumu 
-priimti, kokį teisingi ir karaliui ištikimi žmonės nusipelno“, 

Ministeris lietuvių deputaciją palankiai priėmė ir žadėjo, kad jų 
Airiai bus ištirti, bet mokyklų vyresnieji darė kaip jiems tiko. 
„Šilokarčiamos apskrities mokyklų inspektoris Kukaitis tuo laiku, ka- 


*) „N. Liet. Ceit.“ 1896 m. 28 Nr. 
*) „N. Liet. Ceit.“ 1896 m. 17 Nr. 
*) „N. Liet. Ceit.“ 1896 m. 22 Nr. 

da d-ras Šnaubertas apie lietuvius kalbėjo seime, Rumšų mokykloj 
antrojoj klasėj klausė tikybos pamokos. Toj klasėj buvo žemutinio- 
jo laipsnio vaikai ir bemaž visi lietuviai, kuriems įstatymu tikybos 
mokslas turi būti dėstomas gimtąja kalba. Mokytojas elgės iš įstaty- 
mo ir klausinėjo vaikus lietuviškai. Kukaitis valandėlę pasiklausęs, 
pareiškė savo nusistebėjimą, dėlko vaikams tikyba nedėstoma vo- 
kiečių kalba. Mokytojas taip pat nustebęs atsakė: „Paliepime yra 
sakyta“ ir t. t. Kukaitis atsiliepė: „Žinau, berods čia stov“... Daugiau 
nebedrįso sakyti, nes žinojo, kad negalima atvirai prieš įstatymus 
kiršinti../). Pirmiau Kukaitis buvo buvęs mokytojas Karalienės se- 
minarijoje ir dėstė seminaristams lietuvių kalbą. Čia jis turėjo mo- 
kinti pildyti valdžios išleistuosius įsakymus, bet vėliau jis norėjo, 
kad jų nebūtų laikomasi, 

Lietuvių vyriausias troškimas buvo su pačiu ciesoriu pasikalbė- 
ti. Jonas Smalakys 1896 m. sumanė ciesoriui rudenį atkeliavus į Ro- 
mintę medžioti, jį tenai aplankyti ir jam pranešti apie lietuvių kalbos 
naikinimą mokyklose?). Vėl susidarė deputacija. Jai priklausė Mike- 
lis Kaitinis iš Lužės, Davilas iš Galtų, Moras iš Švepelių, Jurgis 
Strėkys iš Jagstelių, Jons Griga iš Mediškiemių, Meinius iš Linkū 
nų ir Lapaitis iš Lauknų. Bet ir šita lietuvių deputacija prie ciesoriaus 
nepriėjo, bet turėjo Romintėje per kelius šimtus metrų už girios kam- 
po stovėti ir iš tolo į ciesorių žiūrėti, bet apie pasiguodimą nė kalbos 
nebuvo. 

Lietuviai laukė dabar kulto ministerio atsilankant, bet nesulau- 
kė. Nekantraudamas Jurgis Strėkys 1897 m. pradžioje kreipės į d-rą 
Šnaubertą ir prašė jo, kad paklaustų kulto ministerį, dėlko jis Lietu- 
vos neaplankęs. Gegužės m. 14 d. 1897 m. Strėkys gavo iš Šnauber- 
to šitokį, vokiečių kalba rašytą atsakymą: 

Gerbiamasis pone Strėky! Į jūsų meilingą raštą šių metų sau- 
sio m. tegaliu tik dabar atsakyti, kadangi tik dabar radau progos 
su ponu ministeriu pasikalbėti. Aš jūsų geismą jį paklausti: kodėl 
jis praeitą vasarą į Lietuvą neatkeliavo, mielai išpildžiau ir jam sa- 


kiau, jog jo asmens atkeliavimui ir. dabar dar daug svarbumo duo- 
dama. 

Aš džiaugsmingai galiu jums dabar pranešti, kad ana kelionė 
nėra pamiršta, bet tik vėlesniam laikui atidėta. Ir tai įvyko dėl to, 
kad pernai taip vėlai buvo paleistas seimas ir anksti sušaukus Prūsų 
karalijos seimą labai AS darbai. Ponas ministeris vasarą tik- 
rai atkeliaus, jis nori ten pat vietoje patyrinėti, kiek lietuviškų mo- 
kyklų aplankyti ir pats paieškoti, kiek iškilusieji pasiguodimai tei- 
singu pamatu remiasi. Bet jis prašo, kad jam atsilankant nedarytų 
jokių pagerbimų. Aš tikiu, kad jūs dar ypatingą žinią gausite, kada 
p. ministeris atkeliaus, o jeigu ką plačiau patirsiu, tai jums pranešiu, 

Su aukšta pagarba ir nuolankiai Dr. Šnaubert. 


Vėl reikėjo nusiraminti ir laukti, Galiausiai, 1897 m. rudenį su- 
laukė Strėkys ne paties kulto ministerio, bet jo laiško, kurs buvo 
šitokio turinio: 5 

Berlyne, 1897 m. rugsėjo 3 d. 
Jo Majestotas mūsų ciesorius ir karalius paliepė man, po jam 
laikyto pranešimo, kad jums ir kitiems pasirašiusiems po tiesiog jam 


3) „Liet. Ceit.“ 1908 m. 27 Nr. 
2 ŽN. L. Ceit.“ 1896 m. 36 Nr. 

atsiųstų prašomuoju raštu suteikti lietuvių kalba tikybos, rašymo ir 
skaitymo mokslo, visų aukščiausiojo vardu nurodant atsakyčiau, 

Atsakydamas į jūsų prašymą pranešu: 

Atsakomųjų valdininkų liudymu mokslas lietuviškose mokyk- 
lose statytiesiems reikalavimams yra patenkinamas; tai pat yra rūpi- 
namasi, kad lietuvių vaikai būtų tinkamai mokomi tikybos mokslo, 
nes žemutiniame laipsnyje lietuvių kalba yra tikybos mokslui moko- 
moji kalba, o ir kituose laipsniuose gal ji taip pat pagalbon vartoja- 
ma, kiek būtinai yra tam, kad vaikai suprastų tai, kas juos mokoma. 

Todėl nėra jokios priežasties iš dabar esamų parėdymų kas nors 
taisyti. 

Aname prašomame rašte pasirašiusiųjų keliamoji aikštėn patrio- 
tiška mintis, ištikimas prisirišimas prie karaliaus ir tėviškės, taip 
pat ir bažnytinė mintis verta pilno prpažinimo. Visi šitie patogumai 
yra mokyklos aukėjami. 

Aš prašau jūsų, kad visiems po anuo raštu pasirašiusiems tin- 
kamu būdu praneštumėte apie tai, kas aukščiau sakyta. Bosse. 


Šitas kulto ministerio atsakymas buvo lietuvių pajuokimas, Ja- 
me buvo išreikšta, kad lietuviai esą melagiai, kurie be jokios prie- 
žasties guodžiasi ir prašo pagerinimų. Kad šią pajuoką pašalinus, 
1895 m. įsteigtas peticijos komitetas 1898 m. sausio 28 d. sukvietė 
Tilžėj susiėjimą. Susirinko lietuviai iš visos Lietuvos ir įgaliavo se- 
nąją deputaciją, kad ministeriui nusiųstų rezoliuciją, kuria praneša- 
ma, kad lietuviai tokiam neteisingam kaltinimui pasipriešina ir, kad 
ministeris esąs gavęs netikrų žinių apie lietuvių reikalus, 


Galiausiai 1898 m. pavasarį pasklydo gandas buk kulto ministeris 
keliauja į Lietuvą. Jis ir atvyko. Priežastis jo atkeliavimo buvo dau- 
giausia tų laikų rinkimai, Lietuviai visomis spėkomis stojo į politinę “ 
kovą, norėdami savo atstovus išrinkti ir tada seime parodyti, kad 
lietuvių teisingi prašymai nėra bojami. 

Sulaukti kulto ministeriui kai kurie Klaipėdos lietuviai išrinko 
įtakingus lietuvius, kurie turėjo jį mokyklose sulaukti ir lietuvių pra- 
šymus paaiškinti. Veveriškių Jokubo Bruožaičio jaun. rūpesniu 
Trušelių mokykloje (Klaipėdos apskr.) ministeris buvo sulauktas 
tikrų lietuvių, kurie Klaipėdos apskrities mokyklų prievaizdui Oriš 
klausinėjant vaikus, tobūlai įrodė, jog lietuvių vaikai vokiško pa- 
mokslo nesupranta, nes vaikai nesusiprato atsakyti, ar yra Dievas 
liepęs ar draudęs melstis!) 


Ministeris nevien Klaipėdos apskrityje kelias mokyklas aplan- 
kė, bet iš Šilokarčiamos apskrityje šešias mokyklas apžiūrėjo. Ten 
Šilokarčiamos apskrities viršininko vietininkas buvo išrinkęs minis- 
terio laukėjus. Tada buvo peržiūrėtos dar aštuonios mokyklos Tilžės 
apskrityje. Tutlių mokykloje buvo liepta į vietą vokiškojo paieškoti 
lietuviškai mokančio mokytojo. Be to ministeris prižadėjo įstėigti 
Lietuvoj dar vieną preparandiją ir rūpintis, kad lietuviai savo kalba 
savo viešpačiui ir toliau galėtų tarnauti?). 


*) „Saulėteka“, 1900 m. 12 Nr., 264 pusl. 
*) ,Konz. Draug. L.“ 1898 m. 23 Nr. 

Taigi ministeris buvo įsitikinęs, kad lietuvių prašymai yra tei- 
singi ir prižadėjo jiems padėti, bet vokiškieji konservatoriai bandė 
tą sumanymą sutrukdyti. Valdžiai sumanius įsteigti minėtą prepa- 
randiją Klaipėdoj, vokiškųjų konservatorių atstovai balsavo už Šilo- 
karčiamą, o vienas, kaip pasirodė, (atstovas Kozokas) vien dėl savo 
naudos, norėdamas savo patėvio, žodžio sakytojo Remlingio ūkį pa- 
branginti. - 

Lietuviai vėl subruzdo. Kunigas Pipiras ir mokytojai Eynaras 
iš Klaipėdos vėl sumanė siųsti peticiją ir prašyti, kad valdžia nebotu 
vokiškųjų konservatorių ir įsteigtų minėtą preparandiją Klaipėdoj. 
Šį sumanymą parėmė ir Kretingos bažnyčios mokytojas Brusdeylinas 
ir nusiuntė su savo apylinkės lietuviais peticiją į ponų rūmus, prašy- 
damas, kad minėtą preparandiją įsteigtų Klaipėdoj. Vokiškieji kon- 
servatoriai vėl sujudo. „Konzerwatywų Draugystės Laiszko“ redak- 
torius Traušys, savo laikraštyje šitaip rašė!): 


O kurie tarp Lietuwininkų yra tieji, kurie suka ir dirba už tai, 
kad ta Szuilė į Miestą pareitų? Ar tie nėra tie patys, kurie ir Sky- 
rimo Czėse su Liberalais bey Zocijaldemokratais isz wieno eina? 
Kurie tacziau sakosi už Iszlaikymą Lietuwos storawoja. Kad tie 
Liberalų Draugai už Iszlaikymą Lietuwos storawotu, tay jie ir da- 
bar norėtų, kad ta Szuilė ne į Miestą, bet į Kiemą pareitu. Tikt 
girdėtumbit kokį Kroksmą ir kiek Szampės žodžiū tie Liberalū Prie- 
telei tada pakeltu, kad mes tos Szuilės į Miestą, o jie į Kiemą norėtu!' 
Mes tada ney su Silkiū Rasalu neb'nusimazgotum nu jū Apkaltinimū, 
kad mes Lietuwos Gaiszintojai, o jie Lietuvos Gelbėtojai esą. Kad 
ney prie szio Dalyko Žmonės negalėtų iszpažinti, kad tiejie, kurie 
tos Szuilės Kieme ne nor, ne Lietuwininkū, bet Liberalū Prietelei 
yra, tay galime suprasti, kad Žmonės to Iszpažinimo.wisay ne nor. 


Taigi, sulig Traušio išvadomis, ir kun, Pipiras ir mokytojas Eyna- 
ras ir Brusdeilinas buvo socialdemokratai ir liberalų prieteliai. Ste- 
bėtinos Traušio išminties ypatybės! 

Nors karalijos seime vokiškieji konservatoriai atmetė valdžios 
sumanymą steigti preparandiją Klaipėdoj, bet ponų rūmuos rado jis 
užtarimo?). Taarp užtarytojų pasižymėjo baronas v. Durant, baronas 
d-ras Lucius v. Ballhausen, grovas v. Zieten-Šverin, valdžios komisa- 
ras, slaptasis valdžios patarėjas d-ras Preiše ir Klaipėdos vyriau- 
sias burmistras Altenberg. Priešininku pasirodė ir čia vokiečių kon- 
servatorių šulai, būtent grovas v. Šlieben. .. 

1900 m. sausio 6 d. Jurgis Strėkys vėl išsiuntė su gausiu skaičiu 
parašų prašymą į kulto ministerį, prašydamas minėtą preparandiją 
įsteigti Klaipėdoj. Sausio 12 d. jis sulaukė kulto ministerio praneši- 
mą, kad preparandija būsianti, jau 1900 m. balandžio 1 d. Klaipėdoj 
atidaryta, jeigu tik seimas reikalingus pinigus atleisiąs?). Seimui su- 
tikus, minėtas sumanymas būvo įvykdytas ir pavenkinta nors dalis 
lietuvių prašymų. : : 

1900 m. kovo 20 d. lietuviai vėl nutarė priruošti prašomąjį raštą 
kulto ministeriui ir tada su deputacija nusiuntus iš naujo prašyti, kad 


* „Konz. Dr. L.“ 1898 m. 39 Nr. 
*) Stenografiškas pranešimas pobūčio susiejimo gegužės 12 d. 1899 m. 
?) „Saulėteka“, 1900 m. 4 Nr., 56 pusl. : 

būtų dėstomas lietuviškas rašymo mokslas ir lietuviškų knygų varto- 
jimas per visą mokymo laiką. Vėl susidarė peticijos komitetas. Jam 
priklausė!): Šilokarčiamos aps.: Jurgis Strėkys iš Jagstelių ir An- 
drius Jurgelaitis iš Vileikių. Klaipėdos aps.: Mikelis Kaitinis iš Lužų 
ir Martynas Miklovaitis iš Launų. Tilžės-Lankos aps.; Jonas Griga 
iš Mediškiemių ir Dovas Zaunius ir Rokaičių. Ragainės-Pilkalnio 
aps.: Jonas Vanagatis iš Pabudupių. 


Lietuviams šitą peticiją ruošiant, vokiečiai vėl pradėjo nerimau- 
ti. Laisvųjų konservatorių laikraštis „Post“ tiesiog išsitarė, „kad 
su lietuviais reikia taip pat apsieiti, kaip su lenkais“. O konserva- 
torių „Elbinger Zeitung“ dar toliau nuėjo. Jis rašė: 


Kokią vertę turi tautiniai lietuvių prašymai, kad ta tautelė vis- 
tiek pasmerkta PopDiai, Netrikdintai augdama ji per kelias metų 
dešimtis prapultų. Bet dabar ateina agitatoriai ir dėl asmeniško pasi- 
mėgimo arba dėl gešeftiškų priežasčių žadina iki tol visai nepažįsta- 
mus lietuvių tautos jausmus. Patikrinti tam visam dera šis atsitiki- 
mas. Prieš aštuonerius ar devinerius metus buvo prie dabartinio vals- 
tybės seimo atstovo, p. Smalakio, dėl jo dukters konfirmavimo, didoka 
šventė, į kurią atvyko ir vokiečių. Čia buvo uždraustas kiekvienas 
vokiškas žodis. Bet konfirmuotoji dukrelė nemokėjo beveik nė vieno 
žodžio lietuviškai. Mums rodos vienintelis kelias eiti priešais tokiai 
agitacijai, yra tas, kuriuo Oberpresidentas v. Keler šiaurės Šlesvige su 
geru pasisekimu eina. (Naikino danų kalbą). Jeigu mes einam prieš 
lietuvių prašymus, tai pasidarom be jokios priežasties, dirbtiniai, nau- 
ją tautybės klausimą... Nes lietuvių pasisekimas, be abejojimo suju- 
dintų ir kitas slavų tautas Prūsijoj. Geriausias daiktas, kūrį galima 
daryti, yra rūpintis ramumu. Lietuviškasis klausimas stovi laimingu 
būdu ne taip, kaip lenkiškasis, kur jau gintis turime. čia tereikia 
darydinti laisvi keliai gamtiškajam augimui, tuo išrišama tas klausi- 
mas pats savaime... 


Iš šitų vokiškų „kultūrtregerių“ žodžių matyti, kad jie savo 
teikiama kultūra norėjo nužudyti tik mūsų tautą. Be to ir jų 
nurodymai į Smalakio šeimos šventę buvo visai be pamato. Jo duk- 
terys vartojo lietuvių kalbą, o minėtą dieną buvo konfirmuota ne 
duktė, bet sūnus, kursai taip pat gimtąją kalbą moka. Lietuviai to- 
kiems konservatorių biauresčiams neparodė jokio pasipriešinimo, iš- 
ėmus vieną kitą lietuvių laikraščiuose ištartą žodelį Vienas žodžio 
sakytojas lyg konservatorių sumanymams pritardamas, dar net savo 
vardo po lietuvių peticija nepasirašė, 


Minėta peticija buvo manoma paduoti kulto ministeriui per de- 
-putaciją drauge lydint lietuvių atstovui Smalakiui, .Deputacijai pri- 
siruošus iškeliauti, vokiškųjų konservatorių atstovui Krausai tarpi- 
ninkaujant, Strėkys gavo iš kulto ministerio reikalavimą?) atsiųsti 
peticijos originalą, nes jis vasara atsilankys į Rytų Prūsus, taigi ir 
T žauvs ir norįs su deputacijos nariais pasikalbėti. Peticija buvo iš- 
'siųsta kulto ministeriui Studt beveik su 13000 parašais. Į šitą petici- 
ją Strėkys gavo šitokį atsakymą: | 


*) „Saulėteka“, 1900 m. 4 Nr., 122 pusl. | 
*) Sulig Strėkio laiško iš balandžio 4 d, 1901 m. 


57 


Ministeris dvasiniams mokslo 
ir medicinos reikalams 
K. III A. Nr. 1974 B. 
Berlinas W. 64, 1901 m. spalių 10 d. 
I peticiją dėl kalbos mokymo žemutinėse mokyklose lietuvių 
apskrityse, patikrintai ištyręs visas aplinkybes, aš atsakau šitaip: 
Atkartotinai peržiūrint anas mokyklas vis iš naujo pasirodė, 
kad lietuvių vaikai tikybos dalykų mokomi pritinkamai naudingu 
būdu, rūpintasi yra ir nepakenkiamas jų dvasinis dorinis švietimas, 
kurio didįjį svarbumą aš kaip ir tie, kurie po peticija pasirašė, pil- 
nai pripažįstu. Todėl nėra priežasties taisyti dabartinius mokymo 


įtaisymus. 
Aš prašau jūsų tinkamu būdų duoti žinią tiems, kurie po anuo 
prašymo raštu drauge pasirašė. Studt. 


Sekamais 1902 m. vėl buvo ruošiamas naujas peticijos raštas 
kulto ministeriui!). Bet šį kartą nebuvo žiūrima į parašų daugumą. 
Vardai buvo renkami tik lietuvių politiniuose susirinkimuose. Pačioje 
peticijoje buvo bauginama socialdemokratais ir sakoma: „Jeigu ir 
ši peticija be atbojimo paliks, tai dėl ateities ir krikščionybės pražu- 
dymo valdžia bus atsakominga...“. Bet, žinoma, valdžia ir jos tarnai 
į lai mažai težiūrėjo. “. 

Galiausiai dar 1904 m. Klaipėdos apskrities lietuviai siuntė peti- 
ciją su 1294 parašais į kulto ministerį Studt prašydami, kad į laisvą 
vietą apskrities mokyklų inspektorium paskirtų tą, kuris lietuvių tei- 
singus prašymus atbotų. Taip pat buvo prašoma, kad lietuvių kalba 
mokinantiems mokytojams duotų lenkų suvokietinimui skiriamus al- 
gos priedus (Ostmarkenzulage). 

Nors lietuviai dėl savo kalbos prašymų kovojo, bet jokio laimė- 
jimo neturėjo. Rodos, valdžia įtaisė preparandiją ir mokytojų semi- 
nariją Klaipėdoj, bet galima sakyti, tai ir buvo vienintėliai lietuvių po- 
lilinio judėjimo vaisiai. Bet ir iš čia nebuvo ko gero laukti, nes tų 
įstaigų vyriausias uždavinys auklėti vokiškus „kultūrtrėgėrius“. 

Išrinkus lietuviams atstovu į Prūsų karalijos seimą, d-rą Gaiga- 
laitį, visi tikėjosi, kad šviesi diena pradės aušti lietuvių padangėj. Bet 
apsiriko. D-ras Gaigalaitis baimingai lietuvių reikalavimus valdžiai 
pranešė. Štai atstovo d-ro Gaigalaičio, kalba laikyta Prūsų Karalijos 
seime 1904 m. kovo 23 d.2): 

Kalba Deputierto D-ro. Gaigalaiczio laikyta 23 Merca 1904 Kara- 
lystes Saime. 

Mano Ponai, asz meldziu man pawelyti, kad keleis Zodzeis ant 
szirdinguju Welyjimu bey Praszymu tykay pasikakdinanezios Gimi- 
nės sziczion nurodycziau, kuri iksziol ymanytinay užmirszta ir ne- 
įdabota pasilikusi yra. Tai Lietuwiū Giminė, kuri aukszeziausioj“ 
Sziaurėj“ Rytprusū Prowincės gywena ir kuri sawo Kalbą bey Bu- 
dus iki szendien wiernay iszlaikiusi yra. Lietuwei yra labay sena 
Giminė; nėsa pagal Liudymus archžologiszkojo Mokslo jie jau apie 
5000 Metū Pakraszcziuse Baltiszkujū Mariū gywena. Jų Kalba labay 
gentaujas su szwentaje Kalba Indū, Sanskritū, todėl ir Mokslincziū 
didey garbinama ir jiems Iszlaikymas tos Kalbos labay prirupja. Tum 
Tarpu szei Kalbai labay prastay eina, nės ji jauczias atgal atbrauta, 
lyg ant Iszimtinės pastatyta. 


z > „N. Liet. Ceit.“ 1902 m. 26 Nr. 
*) „N. Liet. Ceit.“ 1904 m. 27 Nr. 

Po Hohencolleriū Waldžia Lietuwei ramey ir Pakajuje gywe- 
no. Hohencollerei daug dare už kulturiszką Pakėlimą Lietuwėos. Ma- 
rui Zemę iszpustyjus, jie Kolonistū į Lietuwą atsiuntė Apsigyweni- 
mui, bet pirmusius gywentojus prie to ney maž nepabriowe. Hohen- 
collerei, aplamay imant, su Lietuwiū Kalba bey Budais lengwey bei 
czėdyjanczey apsiėjo. Už tai jie nu Lietuwiū Meilė bey Iszsitikė- 
jimą dagojo, mielay trauke Lietuwės Wyrai į Karą priesz Prusijos 
Neprietelius, jie apgiedojo darbus sawo Karwedziū bey Kunigaiksz- 
cziū Tukstancziuje Dainū; Seniejie pasakodawo Sunams apie sawo 
Karžygystes, atliktas septynmetiniame Kare bey Walnybės Karuse 
už Prusijos Gyrų. Szis Užikarsztinimas ir szita Duma dar szendien 
tarp Lietuwiu randasi, 

Taip tay gyweno Romybėj bey Pakajuje iki Meto 1872.  Tay 
iszėje „Wisutiniejie Padawadyjimai“; per tus tape prisakyta, kad 
Pamokslo Kalba wisoj“ Karalystėj wokiszka buti tur. Lietuwei su- 
judo; jie apsismutnyjo, o nors jū Iszsitikėjims su Waldžia ir neswy- 
riawo, tay tacziau jie sawę klausės: kūmi mes tai užpelnėm, kad da- 
bar taip su mumis apsieina? Todėl jie Peticijonus siuntė ir Depu- 
tacijonus pas tulus Ministeris ir iki į Wisūaukszeziausę Wietą, bet 
tumi ne daug ką alsieko. Taip tape Mete 1890 Peticijonas su 20.000 
Paraszū, Mete 1896 kitsai su 29.000 ir tada wiens su 12.000 Paraszū 
dėl Sugražinimo ypaczey Wieros Pamokslo Motynės Kalboj“ į prigu- 
linczę Wietą nusiųsti. Mano Ponai, jey apie 120.000 Lietuwiū Pe- 
ticijonus su 29.000 Paraszū atsiunczia, tay toktai neatguldytinas Liu- 
dymas už tai, kad Reikalas lietuwiszko Wieros Pamokslo giley pa- 
jaucziamas ir wisu welyjamas yra. O ir paskutiniame Laike rimtus 
bey tikray nubazni Wyrai pas manę atėjo ir aszarojancziomis Aki- 
mis manęs melde, jey kaip nors galima atsakanczioj' Wietoj už tai 
rupinti, kad Wieros Pamokslas lietuwiszkoj Kalboj“ iszlaikyts pasi- 
liktu, kad jam atsakanti Wieta iruimuta taptu. Lietuwei yra nubazni 
Zmones. Šzale baznytines Diewo Szlužbos jie dar tankey Surinkimus 
nualiko, kurius skaitlingay aplanko ir kuriuose gieda bey  "mel- 
dzias, meldzias už sawo Wyriausybe ir už Pakaju Zemeje. O tada 
wiens jū stojas ir Klausytojus graudena Nubažnystei bey Dorybei, 
Paklusnumui priesz Wyriausybę ir diewobaimingam Gywenimui, 

Lietuwei kit nieko nenor, kaip kad jū Waikai tokiejau pastotu; 
jie nor, kad jū Waikai perdėm Krikszczionimis pastotu, kad jie Prie- 
szininkai Netikėjimo bey Prieszbažnytiszkumo, Prieszininkai zocijal- 
demokratiszkojo Suklaidinimo Mokslo pastotu. Bet jie mato sawo 
Waikus kitais keliais weikszeziojanczius negu patys sawo Czėsu ėjo. 
Jie imis ir Priežastį wiso to, butent kad Waikai per menką Pa- 
žintį Wieros isz Szuilės parsigabena. Nudalijamasis  Wieros Pa- 
mokslas juk ne anksztay aprubežiutas, o jei Waikai wisą szitą Moks- 
lą tikru Budu pasisavina, negal jis Waiko wėlesniajam  Gyvenimui 
be Zegnonės likti. Tuom Tarpu Wieros Pamokslas aplamay imant 
tiktay menk Pasisekimo tetur, kadangi lietuwiszkay dumojantiems 
ir lietuwiszkay kalbantiems Kudikiams nesuprantamu Budu nudali- 
jams yra. Kudikis iki szeszto sawo Amžiaus Meto lietuwiszkiems 
dwasiszkiems Pasistiprinojimams Namie pribuwo, jis pažįsta ir kelis 
tikėjimiszkus Dalykus, keles Maldeles bey kelis Szprukelius. Į Szuilę 
Atėjęs, tur Kudikis Wieros Pamokslui daugiausey wien wokiszkoj“ 
Kalboj' pributi, o cze negal jis tuleropą Iszsimanymą turinczius Da- 
lykus, kuriū Wieros Pamoksle taip daug randasi, kaip reikiant su- 
prasti; o Wieros Pamoksle jug sunku ir isz Parodymo naudoties, 
Czystay lietuwiszkose Szalyse gana tankey Mokitoju yra, kurie ney 
Zodzio lietuwiszkay nemok. Mano Parapijoj' yra keturios Penktdales 
Lietuwiū, o mano Pažiurėjimui padutame Walszeziuje randasi dwi- 
klasine Szuilė, kurioj“ abu Mokįitoju ney Zodzio lietuwiszkay nemok. 
Kad cze Wieros Pamokslu prastay stowja, gul ant Delnos. Bet reikia 
pripažinti ir už tai dėkawoti, kad Pamokslo Wyriausybė už tai rupi- 
na, idant prie dwiklasiniū Szuiliū nors wiens Mokitojis butu, lietu- 
wiszkay mokąs, idant Wierės Pamokslas žemojoj' Klasoj' su Pagalba 

lietuwiszkos Kalbos nudalijams but galėtu. Asz todėl pono Ministe- 
rio szirdingai meldziu, sawo Padabojima ir toliaus ant to nukreipt, 
ray dwiklasinese Szuilese nors wiens Mokitojis lietuwiszkay mo- 
etu. 

Isz Szuilės atstoję ir į Pirmkarczū Pamokslą atėję, Waikai tikė- 
jimiszkuse Dalykuse daug kartū ney lietuwiszkoj' ney wokiszkoj' Kal- 
boj' taip toli pratarpę nier, kaip neatbutinay reikalinga. Mes Ku- 
nigai todėl daug Procės turim, Kudikius Bėgyj' wieno Meto taip toli 
pamokinti, kad jie kaip prinokę Krikszezionys ir tikri Sąnarei Baž- 
nyczios į Gywenimą įstot galėtu. k 

Lietuwiai nieku Budu nenor, kad juju Waikai kartunta doriszkay 
žemjaus stowetu už kitus Gywentojus prusiszkoses Tewiszkes; jie ne- 
nor, kad tie kartunta newierni pastotu priesz mylimuosius Waldono 
Namus, jie nenor, kad tie Zocijaldemokrotu Draugais, kad Piktadejeis 
pastotu, o to jie prisibijoti tur, joy Wieros Pamokslas Waikams ne 
aiszkiu ir'suprantamu Budu nudalijamas. Lietuwei nor, kad Wai- 
kai kartunta werti sawo Gimdytojū, sawo Sentėwiū pastotu, kad jie 
Wiernybėje priesz sawo žemiszkajį Karalių ir Tikėjime į sawo dan- 
giszkajį Karalių savo Amžių praleistų; jie nor, kad gilesnysis tikė- 
jimiszkasis. Pajautimas ir pirmoji Syla Namū Galwos ir prie jū Wai- 
kū iszlaikyta pasiliktu: Todel asz Pono Ministerio praszau: rupinkit 
už tai, kad Lietuwos Waikai Supratime tikejimiszkuju Tiesu ne at- 
gal pasiliktu, kad ney jokios iszkados nepasidarytu prie sawo Du- 
szios, kad Lietuwiu gerasis Garsas ne į Priegada pareitu, ir kad ypa- 
czey žemose Klasose Mokytojei mokintu, kurie lietuwiszkay mok. 

Dabar man prieszais laikys, Lietuwiai tur ypatiszkus Padawa- 
dyjimus ir Isakymus. Berods mes jūs turim ir dziaugiamies jū ir už 
jus nuszirdzey dekawojam. Bet szitie Padavadijimai daug Wietoje 
wisay užmirszti ir tulas Mokitojis pas mus atėjo, kurs ney jokio Nu- 
manymo apie jus neturėjo. Be to ir negaliu nepaminėjęs palikti, 
kad keli Szuiliū Užwaizdai popėžiszkesni už Popėžių buti nor, t. e. 
kad jie Isakymams Karaliszkosės Waldžiės, kuri Wokietystę lietu- 
wiszkose Szalyse pamazu nutwirtinti nor, už Akiū szoka. O Mokįto- 
jei szitiems Welijimams sawo Perdėtiniū per mielay paklauso. To- 
del turėjo ir konserwatywiszkasis Deputiertas dr. Schnaubert Su- 
siėjime 9 Mercą 1896 sziczion Saime dėley to gusties, kad Mokitojei 
daug Wietose per mechaniszkay elgias ir tai lyg už Gyru prisirokuo- 
ja, jey taip weik, kaip galima sawo Pardetiniams praneszti gal, kad 
lietuwiškiejie Kudikei wokiszkay kalba. 

Dabar man wėl sakys: Ale jaunesniejie Lietuwei isz didzios 
Dalies i wokiszkas Szalis nusitraukia, cze jie juk wokiszkaje Diewo 
Szlužba suprasti tur. Berods! Ale asz mislyju, jie bus Saulė) tiek 
wokiszkai pramokę, kad su Pasisekimu wokiszkajai Diewo SzZ užbai 
pributi galės, bet nuszirdzey atsigaiwinti jie tikt lietuwiszkoj' Diewo 
Szlužboj' tegalės. Be to liubja juk lietuwiszka Motyna sawo Kudi- 
kiams lietuwiszkas Gismiū Knygas ir lietuwiszkus Testamentus įdėt 
taip, kad jie swetimame Kraszte isz szitū Knygū sawo Motynės Kal- 
bėj' dwasiszkay atsigaiwinti gal. ė 

Daugeropay dėley to pasiguodziama, kad lietuwiszkay kalbantis 
"Mokitojei i wokiszkas Szalis perkelami. Tai negalima nuginszyti: 
Mokitojū Traukimo Walnybė negali but sumažinta. Bet kas Prie- 
žastis, kad lietuwiszki Mokįtojei į czystay wokiszkas Szalis nukakti 
nor? Nieks kits, kaip didzioses Sunkenybes prie Pamokslo, kuriomis 
lietuwiszkose Szalyse kowoti tur. Iszmokinimui paskirtiejie Daly- 
kai tie patys, kurie taip lietuwiszkoj' kaip ir wokiszkoj“ Szalyj“ 
Waikams įkalinti buti tur. Taip tai wisay lengwey iszmanoma, kad 
ypaczey geresniejie Mokįtojei į czystay wokiszkas Szalis persikeldint 
nor, tam. prieszais menkesniejie atgal pasilikti tur. Bet tumi neno- 
riu sakyti, kad Mokitojei Lietuwoj' prastesni yra už jū Draugus ki- 
tur. Wisay antraip, jie sawo Szuilokus didziu Stropumu ir Wier- 
nybe wisose Pažintyse pamokina, taip kad jū Szuilokai labai gerai 


Sulyginimą su Szuilokais czystay wokiszkose Szalyse kaslink Pa- 
žincziū pastowėti gal. Bet Ikalinimas to Pamokslo daug Darbo 
+praszo. 

Lietuwiszkose Szalyse ėsantiejie Mokįtojei dabar žino, kad Mo- 
kįtojei lenkiszkose Zemės Dalyse už sawo didesnyjį Nusiprocawojimą 
Priedū gaun, todel ne Dywai, kad ir jie tū Priedū Welyjas, kadangi 
jie taipojau nusialsinti tur, kaip jū Draugai lenkiszkose Szalyse. Lie- 
tuwei szitiems Mokįitojū Welyjimams pritaria, bet jie nelaukia, kad 
szitū Priedū del lietuwiszkajei Kalbai kokios nors didesnios Tie- 
sos įwelyjamos butu, arba kad Mokitojei tada pasiprocawotu, lietu- 
Giasbajo Kalbą Szuilėj' labjaus suszelpti, bet jie daro tai Teisybės 

ey. . 

Lietuwei saw todėl lietuwiskai permanycziu ir lietuwiszkay kal- 
bancziu Mokitoju welyjas, kadangi jie tai už reikalinga Iszlyga (kurios 
Tikrumas iszjėszkoms buti tur) laiko greitesniam Iszmokinimui wo- 
kiszkos Kalbos. Bet isz kur imti lietuviszkai kalbančiū Mokįtojū? Tujū 
stokojam — tai ne nenuginezytina, Lietuwiszkiejie Burai sawo Sunus 
ne mielai Mokitojeis pastoti leidzia, bene todė, kadangi Primokinimas 
tam Urėdui ilgai trunka ir ne menkas Kasztas padaro. Karaliszkoji 
Waldžia juk uždėkawotinu 3udu už tai rupino, kad Lietuwoj, tulos 
Seminarijos įlaisytos tape, taip ir paskutiniame Laike Seminarija 
Klaipėdoje. Bet ant giminiszkojo Skirtumo nužwelgdami randame, 
kad ant paveikslo Klaipėdoj, tarp 79 Augintiniū tikt 18 lietuwiszką 
Kalbą tobulai, o 3 tik isz Daliės temok. 

Rasi man Wale Pono Ministerio praszyt, kad lietuwiszkiems Se- 
minaristams Paszalpa  prižadama butu, taipojau ir Prėparandams. 
Tuli Zmones pas manę atėjo ir man pasakojo, kad sawo Sunus mielai 
Mokitojais pastoti leistu, bet kad tam Pinigū netur ir ar ne galima 
butu, kad czion Waldzia gelbėdama priszoktu. Asz Pono Ministerio 
meldziu, jey kaip nors galima, lietuwiszkai kalbantiems Seminaris- 
tams bey Preparandams tokes Paszalpas iwelyti. Toktai Karalystei 
ant Gero deretu. 


Asz turiu Wardan Lietuwiū szicion sawo Dėkawonę ūž tai isztar- 
ti, kad tuli Walszczei Lietuwoj' su lietuwiszkay kalbanczeis Kreisszu- 
linszpektoreis apstatyti tape, ypaczey noriu ir už tai dėkawot, kad ir 
pankutiogiė Laike wėl wiena Kreisszulinszpektorio Wieta tokiu 

rėdininku apstatyta tape. 

Mano Ponai, tai tikt Zodzei, kurius czion kalbėjau, bet jie yra 
Atgarsis tū Praszymū bey Welyjimū, kurie Lietuwiams kasdien ant 
Lupū gul. Tukstanczei baisu Rupescziu laukia to, ka Pons Ministeris 
jiems Ateitei prižades. Mano Ponai, mes ėsam Ewangeliszki, o cze tu- 
rim Ewangeliszkujū gruntinyjį Mierį Akyje palaikyti: butent Apsaky- 
ma Diewo Zodzio Zmoniu Kalboje. Prie to juk priklauso ir Pamoki- 
nimas Wieroje. Mes Lietuwei norim wokiszkay mokinties; mes įžiu- 
rim, kad tai reikalinga yra ir ney wieno tarp musū nier, kurs tai 
nenorėtu. Bet tikėjimiszkuse Dalykuse Sirdis per daug drauge kalba, 
0 cze norėtumbim mielay po Senowės pasilikt. 

Mes nenorim ney ant jokiū Tiesū atsiszaukti ir ne jokeis staczeis 
Praszymais priesz Waldzią stoties, ne, mes wien Maldomis ateinam; 
o asz tikiu, priesz szitas Maldas bus karaliszkoji Waldzia, bus szitie 
Auksztieji Namai, bus Wokietijos Zmones lengwos Szirdies; Prusijei 
tai tik ant Garbes teiszeina, jeygu su silpna ale wierna Gimine czedy- 
janczey ir lengwaszirdingay apsieina. Mano Ponai, mes Lietuwei ne 
esam Padonai menkesnios Werczios. Kada ant paskutinios Prowin- 
cos Zynodės Karaliaucziuje ta Pažiura pagarsėjo: jau butu Laikas su 
lietuwiszkaje Diewo Szlužba liauties, tay wisi Dwasiszkiejie iš Lietu- 
wos wienszirdzey ir drasey už tai įstojo, idant lietuwiszkoji Kalba 
bey lietuwiszkoji Diewo Szlužba ir toliaus iszlaikoma but, O tai buwo 
Wyrai, kurie Lietuwius nugrunczei pažįsta, nėsa tarp jū gywena. 

Mano Ponai, lietuwiszkiejie Gywentojei pamažu nyksta, Dėl to 
bene ne Reikals, kad Waldzia szitą Nykimą dar ju paskubintu.  Asz 

norėcziau sziczion dar sykį prisiminti Iszguldymū pirma minėtojo 
Deputierto Schnauberto ir tai priwesti, ką jis sawo Czėsu sake. Jis 
szilaipo isszitarė: „Aš nebijaus tai atwiray isztarti, kad kokius nors 
Pabandymus, Lietuwiū Isznykimą per wyriausybiszkus Padawady- 
jimus paskubinti, nupeikti turiu, Per tai labay lengwey akarots tai 
atsiekt galima, priesz ką kovojama. Tikt wien Lygumo deley kokę 
Kalbą apkariauti, tai kas Nekonserwatiszka“. 


Asz todėl karaliszkosės Waldzios melszeziau, Nužwelgime ant to, 
kad rasi Likimo lemta yra, kad lietuwiszkoji Kalba ir lietuwiszkoji 
Giminė kaip tokia numatome Laike prapultu, ir kad dabarnyksztis 
Laikas rasi Wakaro Pažiors lietuviszkosės Giminės Prususe ir jo se- 
nosės bey garbingosės Kalbos butu, kad szis szwelnasis Pažiors ne 
per koki Asztruma arba Kietuma sudrumsta taptu. 


Mes Lietuwei geriausioj' Sandaroj' gywenam su musū wokiszkai- 
seis Kaimynais. Mes esam geri Prusai ir norim tokeis pasilikti. Kad 
mūsū Tėwai tokeis buwo, tai parodo geležiniu Raszuku į Analus Pru- 
sijos Nusidavimū įraszytiejie karžygiszkiejie Darbai musū Tėwu, ku- 
rie Džiaugsmingumu už Karalių bei Tėwiszkę, už prusiszkaję Tewisz- 
kę mirti galėjo ir mirti norėjo. O szita Duma ir szitas Užsikarsztini- 
mas už Tėwiszkę dar szendien gywas. Pirm keliū Metu buwo Lietuwei 
apskelbti. Keli Karsztgalwei juk wisur randami; ir geriausiose Daly- 
se Karalystės bene keli Szaukikai bus. Tay Lietuwei susidraugawojo 
ir isz sawo Tarpo wieną Wyrą iszskyre; tą jie į Ciesarystės Saimą 
nusiunte; cze jis pasakyt turėjo, ką Lietuwei jauczia bey dumoja; O 
tas ten stojos ir tare: mes Lietuwei norim draugpriegelbeti prie Tar- 
pimo wokiszkoses Ciesorystes ir prie Gyraus Prusijos ir prie Pasise- 
kimo musu prusiszkoses Tewiszkes. O asz, mano Ponai, sze Pažada 
sziszion tikt atkartot galiu. Bet asz dar ir pridėti noriu: mes norime 
ir toliaus melstis už musu Wyriausybe ir už musu Waldono Namus. 
Bet jey mes tai isz Szirdies daryt norim, tay tegalim toktai mylimoj“ 
sawo lietuwiszkoj Motynos Kalboj“. (Brawo! po Deszinės). 


Jam atsakė kultaus ministeris Dr. Studt sekančiai: 


Mano Ponai, asz dėkawoju Ponui Deputiertui Gaigalaicziui už jo 
wiernusius ir patriotiszkusius Paaiszkinimus, kurius jis Pradžioj“ ir 
Pabaigoj' savo Kalbos sziuse Auksztuse Namuse nudawe. Asz jam 
tame ir pilnay pritariu, kad lietuviszkoji Giminė Prusijoj“ per wis pat- 
riotiszkė. Jausmū perimta yra ir tame Dalyke niekados Priežastiės 
nedawe Pasigudimams. Bet Klausims, mano Ponai, ar galima yra, 
dwikalbiems Zemės Dalems sawo Laiku aplamay iszleistusius Pada- 
wadyjimus ant Naudos wienos wienintelės Giminės pertaisyti. Szitą 
Klausimą tegalima pagal wisutinus Mierius nuswerti, o asz negaliu 
pažadėti, kad tame Pasilaikyme koks Permainyms nusidus, 


Ponas Pirmakalbėtojis pats minėjo ir pripažino, kad Pamokslo Wy- 
riausybė pasiprocawojanti tulū Pasigudimu atboti, o tame Dalyke 
galiu gera Sąžine apsakyti, kad Pamokslo Wyriausybė wislab daro, 
idant szen ir ten pasirodanczes Neteisybes bey Kietumus paszalintu. 
Isz Priežastiės tu Pagudimū kurie pirm keliū Metū szituse Auksztuse 
Namuse pakelti tape, asz abidwi Walscziaus Waldžias užprasziau apie 
szitą Klausimą gruntingay iszsitarti. Tai nusdawe. Toliaus asz pernay 
ypatiszką Ministerijos Urėdininką į lietuviszkas Szuiles nusiuncziau, 
dėl Persiliudyjimo, ar yr pilnawojama, ką wyriausioji Waldžia sawo 
Prilinkėjime paliepusi yra. Apie tai man padutasis Praneszimas liu- 
dija, kad Pasilaikymas lietuwiszkujū Szuiliū aplamay imant labay ge- 
ras yra bey kad ir Wieros Pamokslas taip nudalijamas, jog teisingiems 
Pasigudinams nei jokios Priežastiės niera. Pons Deputiertas pats pri- 
pažino, kad Pamokslo Wyriausybė pasirupinanti dar daugiaus lietu- 
wiszkū Mokitojū pristatyti, idant Waikus Ža6oDE Klasoj“ jū Motynėos 
Kalboj“ pamokintu, bet pats pripažino, kad didžios Sunkenybes pa- 
sidaro prie Pristatymo lietuviszkū Mokįtojū. Su szitoms Sunkenybėms 
turėsim ir Ateitinėj rokuti, o asz Poną Deputiertą kaniczney praszau, 


ne Suszelpimu per toli einancziū Welyjimū tarp Žmoniū Pažiuras pa- 

kelt, kurios tam gadnios butu, Padawadyjimus karaliszkosės  'Wal- 

Koa e wiernujū lietuwiszkujū gywentoju į piktą Garsą parwesti. 
ravo!). 


Taigi kulto ministeris Studt atsakė, kad kun. d-ro Gaigalaičio 
prašymas esąs netikras. Tikybos mokslas esąs lietuviškai dėstomas, 
todėl „teisingiems pasiguodimams nesą jokios priežasties“. Be to mi- 
nisteris reikalavo, kad tokiais „neišpildomais prašymais“ tarp lietu- 
vių nepadarytų piktą garsą apie valdžią. Žodžiu, ministeris išreiškė, 
kad lietuviai turi tylėti. Bet lietuviai netylėjo. Aiškiai pasigirdo bal- 
sai!): „Mes esame Lietuwei, ir todėl turime Tiesą reikalauti lietu- 
viszkū Mokyklū, kaip Wokieczei wokiszkū“... Taip pat ir d-ro Gai- 
galaičio kalbai negalėjo visi pritarti, ypač kalbant apie „vakaro pa- 
žiorą lietuviškosios giminės Prūsuose“. Buvo rašoma?): 


Tukstanzei prieje prie tos Wietos jo Kalbos, bus Galwa pakrai- 
pe, Szimtai bus apsiwerke graudzioms Aszaroms, girdedami ta Pra- 
rakawima sawo Užterejo. Kaip asz szendien gywas, tai asz užtwirti- 
nu, kad tame Lietuwiū Pažiuros su jum nesutinka. Paklausiu czion 
Wadowus bey Sanarius lietuwiszku Draugyscziu, atsisziaukiu i anus 
29.000 Lietuwiu, kurie padawe Praszyma deley lietuwiszko Wieros 
Pamokslo, argi jus te prispyre ant to Noras, mažuma sulaikyti Nykima 
Lietuwiu? 

Su manim bene Szimtas, Tukstanczei jam aiszkey priszauks, kad 
tai ne musū Troszkimas; ne Prisigatawijimas ant Smertiės prispiria 
mus kilti isz Miego, ne! atsikelėme, idant pradetum isz naujo gywenti. 
Jeygu ne tai butu musū Troszkimas, tay gloda wiso lietuviszko Ju- 
dėjimo, tay taip weik, kaip galima, mirti, 

Szendieniszkas Lietuviū  Troszkimas yra ne nykti ne prapulti 
Bangose kitū Tautū. Jie szendien nor matyti sawo Waikus tikrais Lie- 
tuweis, kurie keta Lietuwiū Garbę iszlaikyti per Amžius. Ir mes, ku- 
rie nu sawo Tėwū paweldėjom anus brangiausius Skarbus, turime 
jus ir savo Waikams iszlaikyti, jeygu nenorim  susigrieszyti priesz 
anus amžinus /Zokanus. Prie szitos Progos asz ir daugelis Tautiecziū, 
kurius traukia tas pats Mieris, atkartojame sawo Prisiegą: Dirbti ant 
Lietuwystės Dirwos, prikelti szendien dar mieganczius Lietuwius, 
westi jus prie Szwiesos. O jeygu mes wisi busime perimti ano karszto 
Pasiszwentimo, tay niekas neįstengs mus sulaikyti. 

Esame szendien isz wisū Pusiū apsupti Neprieteliū; Pagalbos isz 
niekur negalime laukti, todel turime wien ant sawęs pasitikėti. Ir 
tiems, kurie szendien dar wis laukia nu Waldžios Pagalbos, pri- 
szaukiu: 

Todėl pamesk klaidingą Wiltį, 

* Kad Waldzia mus“ Apgintoju. — 

Patsai Lietuwis tur saw buti 

Szwentos Tiesos Karautoju. J. Driskius. 


Valdžia lietuvių praszymo nebodama ėjo toliau. 1904 m. pabai- 
goj „Konserwatywų Draugystės Laiszkas“ pranešė dar tokią žinią: 


Pons Szuiliū Ministeris yra Ponams Kreisszulinszpektoriams Pri- 
sakymą davęs ant to padaboti, kad Szuiliū Mokitojei tikt wien wo- 
kiszkay kalbėtu, ypaczey su tais Žmonėmis kurie wokiszką Kalbą ge- 
ray permano. Ir sawo Namuse Szuiles Mokitojis tur tikt wokiszkai 
kalbėti, Kur Mokitojis szito Prisakymo nepilniawosęs, busę jam pirma 
Korawone dudama, jey ir tad neklausysęs, busęs galiaus ir isz Urėdo 
atstatomas. 


*) „Nauja Liet. Ceit.“ 1904 m. 30 Nr. 
*) Ten pat. 

Viens antras lietuvis pradėjo „Naujoj Lietuviškoj Ceitungoj'' aiš- 
kinti, kad toks parėdymas lietuviams labai priegadingas esąs, bet 
lietuvių atstovas d-ras Gaigalaitis „Lietuviškųjų konservativų drau- 
gijos“ susirinkime, 1905 m. Sausio 7 d. pasakė tur būti pats nežino- 
damas, kad minėta žinia esanti neteisinga, Jis sumanė vėl iš tūlų lie- 
tuvių gyvenamų apskričių peticija į valdžią kreiptis ir jai lietuvių 
sunkiąją padėtį pranešus, prašyti malonės, Šitam sumanymui pasi- 
priešino šio raštelio rašytojas, aiškindamas, jog peticija bereikalinga, 
nes visus lietuvių pasiguodimus turįs valdžiai pranešti pats atstovas. 
Bet rados ir tokių, kurie d-ro Gaigalaičio sumanymui pritarė, Klai- 
pėdos apskrities „Lietuviškųjų konservativų draugijos“ pirmininkas, 
Mikelis Kaitinis, įdėjo „Naujoj Lietuviškoj Ceitungoj'!) šitokį atsi- 
šaukimą: 

Mylimi Brolei Lietuwininkai! 

Padabokim ant Czėso ir Laiko! Atsižvelkim ant ano Klaipėdoj at- 
sibuwusiojo Susiėjimo, kursai buwo nulaikytas 7 Janurijį. Ten buwo 
apmastyta ir sutarta, kad isz kiekwieno Szuilės Walscziaus butu tei- 
singay Iszreiszkimo Gromata sustatoma, kiek Kudikiū lietuviszkay 
kalbanziū, kiek vokiszkos Giminės yra ir kaip destis su Pamokslų 
motyniszkoj' Kalboj lietuviszkū Kudikiū, Pagal Padawadyjimą mu- 
sū Wyriausybės tur but Kudikei pradėdami Szuilę lankyti. Mokįtojū 
isz Daliės motyniszkoj' Kalboj' pamokinami. Antrame Skyriuje tur 
jau daugiau pamokinami buti motyniszkoj' Kalboj'. Paskutiniame 
Skyriuje, 13, ir.14. Mete, tur Pamokslas puse lietuwiszkoj' Kalboj' 
nudalytas buti ir potam wokiszkay premėginti. Taip skamb Wal- 
dzios Padawadyjimai! Taygi mieli Brolei bey Sesers, žengkite prie 
Tiesos ir nutwerkite Tiesą ir žiurėkit, kur yr' Kliauda ir kur gul 
Bėda! Mėginkit koznas sawo Szuilės Walszczių surinkt Wardū po 
Maldos Gromata, ir raszykit iki Regyrungos bey Ministerio, praszyda- 
mi su teisingu Iszaiszkinimu Wargū ir Bėdos Pagerinimu sziū Pasi- 
laikymū.  Taygi, mylimi Brolei, dabar yr' Czėsas ir Diena Malonės; 
dirbkit, kol dar Diena yra, nėsa ateis Czėsas, kad dirbti nebus ga- 
lima, nėse jey szie tylės, tay Akmenys szauks. Prisiartin tarsi Diena, 
Diena pilna Iszgastiės, Daugybė Zmoniū bus czystyta, nuszweista ir 
perbandyta ir Piktiejie piktay elgsis ir Bėdzei to neatbos, ale Iszma- 
nantieji tai numanys, kad Iszpustyjimo Bjaurybė bus pastatoma. 
Eik, jau Galas ateik, dirbk ir atsilsėsikis, iki prisikelsys sawo Da- 
lyke, Gale Dienū, nat Amžinos Gywatos. K. 


Po šito atsišaukimo redakcija padėjo šitokį prierašą: 

„Mes talpinam szį Įsiuntimą, idant Raszėją neįraudintum, kurs dar 
wis tik, jog per Maldos Gromatas ką atsieksęs. Mes ant wis4 Meldimū 
ney jokio Liukesiės neb' statom, nės Dien isz Dienos pasirodo wis 
aiszkiau, kad mus Waldzia wisus Gywentojus Wokieczeis padaryti 
nor, newien pagal Dumą, bet ir pagal Liežuwį ir kad ji tame Dalyke 
ney jokiomis Maldos Gramatomis persimelsti neleis“, 

"Šitas redakcijos paaiškinimas padarė nemenką įspūdį lietuvių 
visuomenei. Nė vienas nebesiėmė nereikalingo darbo kreiptis į 
valdžią ir prašyti iš jos malonės. Visi suprato, kad valdžios tarnų 
tikslas yra lietuvius suvokietinti. Tai patvirtina ir šis faktas. Į lais- 
vą Klaipėdos apskrities mokyklų inspektoriaus vietą buvo paskirtas 
kunigas Šalnas. Lietuviai džiaugės, nes tikėjo, kad Šalnas, kaip 
žmogus lietuvių kraujo, nebus priešininkas lietuvių kalbai ir lietu- 
viškai mokyti tikybos mažus vaikus. Bet apsiriko. Užėmus jam 


*) 1905 m. 2 Nr. 

naujas valdžios pereigas, tuoj buvo įsakyta, kad ne vyresnieji mo- 
kytojai, kaip pirma buvo, kurie lietuviškai suprato, mažiesiems vai- 
kams dėstytų tikybą, bet jaunieji mokytojai, kurie neturėjo jokio 
lietuviškos kalbos supratimo. O tai buvo daroma su žinia Kara- 
liaučiaus mokyklų valdžios. D-ras Gaigalaitis nėtrukus bet pa- 
reiškė!), kad tą įsakymą ne Šalnas, bet valdžia išleidusi. Šalnas ir 
kiti kunigai rūpinęsi minėtą įsakymą pašalinti. 

Toks buvo valdžios atsakymas į lietuvių peticijų ir deputacijų 
prašymus!! Bet nežiūrint į tai minėtas Kaitinis „Lietuviškųjų kon- 
servativų draugijos“ susirinkime, Klaipėdoj, 1906 m. sausio 13 d. 
vėl sumanė kreiptis į valdžią ir prašyti lietuvių kalbos mokslo. Bet 
šio raštelio rašytojui vėl paaiškinus, kad tai bergždžias darbas, susi- 
rinkusieji sutiko, jog neverta prašyti. Tačiau prie prašymų pripratę 
lietuviai negalėjo nuo to susilaikyti: Netrukus Rokų (Klaipėdos 
apskr.) mokyklos valdyba (Schulvorstand) išsiuntė peticiją į karali- 
jos seimą, prašydama, kad grąžintų lietuvišką tikybos mokslą mo- 
kyklose. Šitą peticiją mokslo komisijoj svarstant, d-ras Gaigalaitis, 
būdamas komisijos nariu, lietuvių mokyklos klausimus tobūlai iš- 
aiškino ir pridūrė, kad jaunieji be supratimo tikybos mokslo dėstymo 
virsta bedieviais ir socialdemokratais. Komisija nutarė (valdžios 
atstovai prieštaravo) paklausti seimą, šią peticiją paduoti karališ- 
kai žemės valdžiai vykdyti ir reikalauti, kad mokyklų valdžia elgtųsi 
sulig įsakymais. 

1907 m. pavasarį Klaipėdos ir Šilokarčiamos apskričių lietuviai 
vėl nutarė peticiją ruošti ir prašyti lietuvišką tikybos mokslą įvesti 
ne vien visose žemininkų mokyklose, bet ir Klaipėdos gimnazijoj, 
preperandijoj ir mokytojų seminarijoj. Kad valdžia lietuviams išleistų 
įsakymų nepildė, aiškiai parodė kun. Redmeris 1907 m. lapkričio 
12 d. Klaipėdos apskrities sinodo susirinkime. Jis nurodė į Klai- 
pėdos apskrities mokytojų konferenciją, kurią vedė apskrities mo- 
kyklų inspektorius Šalnas. Viens mokytojas savo pranešime aiški- 
nęs, kad vaikai galį ir svetima kalba suprasti tikybos mokslą, todėl 
nereikią lietuviškai mokyti... Kun, Redmeris išdėstė, kad tai būtų 
neteisus ir prieškrikščioniškas veikimas ir sumanė valdžios prašyti, 
kad lietuviams išleistieji įsakymai būtų pildomi. [Jo sumanymą pa- 
rėmė kun. Reidys ir vyskupas Olofft Apskrities viršininkas Kranz 
minėtam sumanymui priešinos, aiškindamas, kad įsakymai esą pil- 
domi. D-ras Gaigalaitis išrodė, kad kažin koks mokyklų inspekto- 
rius esąs mokytojams tyčia įsakęs lietuviškai nemokyti ir vienas 
mokytojas esąs, kad perdaug lietuviškai mokinęs, į kitą vietą per- 
keltas. Galiausiai prieš vokiečių balsus buvo kun. Redmerio suma- 
nymas priimtas. 

Nors vokiečiai kiek įmanydami stengėsi lietuvių kalbą mokyk- 
lose nusmerkti, tačiau nepasisekė ją visai išbraukti. Tai rodo 1905 
m. išleistas, žemutinių mokyklų aprašymas, kur apie lietuvius šitaip 
paminėta: „Lietuviai gyvena Klaipėdos, Labguvos, Šilokarčiamos, 
Lankos, Tilžės (mieste ir kaimuose) ir Geldupės apskrityse. Be to 
dar dalis lietuvių yra nukeliavę į apskritis Recklinghausen, Dort- 


') „Pagalba“ 1906 m. 2 Nr. 

mund ir Gelsenkirchen (miestus ir kaimus). Apskritai mokyklų 
statistika 1886 m. rodo, kad grynai lietuviškoji kalba (namie var- 
tojama) yra nykusi, bet ir, kad ji nuo 1896 m. Labguvos, Stalupėnų, 
Geldupės ir Gelsenkirchen apskrityse pamažu yra augusi; bet: tai 
per nykimą abiem kalbom (lietuviškai ir vokiškai) kalbančių skai- 
čius kituose apskrityse pakankamai išsilygina“. ; 
1907 m. gruodžio 12 d. Mikelis Kaitinis ir Jurgis Strėkys atlan- 
kė kulto ministerį Berlyne ir pasikalbėjo dėl lietuvių tikybos mokslo. 
Juodu turėjo ir pavasarį ruoštąją peticiją. Ministeris prižadėjo da- 
boti, kad būtų pildomi išleistieji įstatymų įsakymai lietuviams dėl 
tikybos. Be to ministeris sakė, kad valdžiai stinga lietuvių moky- 
tojų, o tūli mokytojai lietuviai prašosi į kitas šalis perkeliami, .. 


Bet kokiu būdu mokytojai į kitas šalis perkeliami, parodo mo- 
kytojo Everto iš Pomėrų (Heilsbergo apskr.) raštas, kurį jis pra- 
džioj 1907 m. „Lietuwiszkoj Ceitungoj“ patalpino. Jis rašo!): 


„Kaip lietuwiszką Kalbą mokąs Mokytojis asz dwiliką Metū Klai- 
pėdos ir Szilokarcziamos Skyrimo Walscziuje, paskiausei Grėžuse prie 
Priekulės dirbęs esu ir wisados Meilėje sawo Szuilokais bey Kaimynais 
surisztas buwau. Tai Lietuwininkai Rumszuse, Wanaguse ir Grėžuse 
išliudyti galės. Tay patiko ali Ponam, Macės ant to turintiems ir kon- 
zerwatywiszkai Partijai priklausantiems, Meilės Ryszį, kuris manę su 
lietuwiszkaje Gimine suriszo, be jokio Atbojimo supjauti ir manę szi- 
szion nukelti, kur ney jokiū Lietuwiū, ale lietuwiszkai kalbaneziū Mo- 
kytojū duda... Priklausantieji paczios konzerwatywiszkos Partijos 
tada Karalystės Saime weidmainiszku Budu iszaiszkino, kad negana lie- 
tuwiszkai kalbancziū Mokytojų yra, idant lietuwiszkos Szuilės apru- 
pinamos butu... 


Čia aiškiai matoma, dėl kokios priežasties mokytojai lietuviai 
buvo iškeliami į kitas šalis. 1908 m. d-rui Gaigalaičiui su kulto mi- 
nisteriu besikalbant, ministeris paklausė, dėl kokios priežasties lie- 
tuvių kalba iš mokyklų varoma prieš valdžios norą. Gaigalaitis 
atsakė, kad tuo žvilgsniu daugiausiai kalti esą apskrities mokyklų 
inspektoriai, nes jie ne vien įstatymų nedaboją, bet ir mokytojams 
leidžia manyti, kad geriau esą lietuviškai nemokyti, Tada ministeris 
išsitarė, kad mokytojai lietuviai nelabai norį tarp lietuvių pasilikti, 
nes jiems sunku dvejopa kalba mokinti, Gaigalaitis vėl prašė, kad nors 
tie mokytojai, kurie moka lietuvių kalbą galėtų atlikti savo parei- 
gas. Galiausiai ministeris išsitarė, jeigu kokioj mokykloj gimdyto- 
- jai dėl tikybos mokslo nerimastauja, tai reikia, kad jam prisiųstų 
žinių, nes jis norįs rūpintis, kad įstatymai būtų pildomi ir motinos 
kalba būtų vartojama, , 

1909 m. Jurgis Strėkys padavė Šilokarčiamos apskrities sino- 
dui peticiją, prašydamas, kad lietuvių kalba būtų vartojama dėstant 
tikybos mokslą. 1910 m. laikraščiuose buvo pranešta, kad pradžio- 
je 'metų Saugų parapijoj. (Šilokarčiamos apskr.) kunigas mokyklas 
peržiūrėdamas, įsakęs mokytojams vaikus mokyti lietuviškai. Tokį 
pat įsakymą išleido ir apskrities mokyklų inspektorius. Bet tai 
buvo tik debesiai be vandens, . 


2) 10. Nr. 1907 m. 

1910 m. kovo 2 d. lietuvių atstovas d-ras Gaigalaitis ir vokiš- 
kųjų tautiškų liberalų atstovas d-ras Švabachas atlankė kulto mi- 
aisterį von Trott zu Stolz ir pranešė jam Trušelių (Klaipėdos apskr.) 
mokyklos valdybos pasiguodimus, kad jų mokykloje tikyba nedės- 
toma lietuvių kalba. Ministeris atsakė, jeigu įsakymai nepildomi, 
tai turį tėvai valdžiai pranešti, o jeigu ji neatbos, tai jam pranešti, 
Atstovai įrodė, kad valdžia nieko dėl to nedaranti ir prašė, kad 
išleistų ypatingus įsakymus, kuriais būtų įsakyta pildyti prieš tai 
išleistus įsakymus. Ministeris atsakė, kad tokie įsakymai tik tada 
tebūtų galima išleisti, jeigu būtų daugiau pasiguodimų ir paklausė: 
ar išliks lietuvių kalba? Atstovai į paskutinį klausimą atsakė, kad 
negalima tikrai žinoti!) Matyti, abiem stokojo lietuviško jausmo... 
ar stokojo drąsos pripažinti teisybę, kad gyvos tautos kalba negali 
mirti. 

Taip pat 1910 m. Prūsų karalijos seime, svarstant kulto minis- 
terijos etatus vokiškųjų konservatorių atstovas Heckenrot ir minė- 
tasis d-ras Švabach prašė, kad valdžia rūpintųsi, idant būtų pildomi 
išleistieji įsakymai dėl tikybos mokslo lietuviams. Lenkų atstovas 
Korfanty išsitarė, kad vokiškųjų konservatorių ir tautiškų liberalų 
prašymas dėl tikybos mokslo lietuviams, esąs tik politikos tikslu 
paduotas. Abi partijos nenori prapuldyti savo mandatus lietuvių 
krašte. Lenkai nori tiedviem partijom taip pat keletą mandatų 
duoti, jeigu jiedvi imtųsi užstoti ir už lenkišką tikybos mokslą. Lie- 
tuvių atstovas d-ras Gaigalaitis, išreikšdamas savo džiaugsmą, kad 
konservatoriai ir tautiški liberalai užtarė lietuvių prašymus, paaiš- 
kino, jog būtų reikalinga, idant valdžia įsakytų mokyklų inspekto- 
riams žiūrėti, kad įsakymai būtų pildomi. Lietuviai tikrai geidauja, 
kad jų vaikai vokiškai mokytųsi, bet taip pat geidaują, kad jų vaikai 
tikybos dalykų moksle savo gimtąja kalba būtų taip toli nuėję, kad 
vėliau per namų ir bažnyčios pamaldas ir pamokas galėtų sąmo- - 
ningai dalyvauti. 

Šios kalbos neliko be vaisių. Rodos, kulto ministeris bandė 
lietuvių prašymus patenkinti, . Laikraščiai pranešė, kad Klaipėdos 
apskrities mokytojai savo konferencijoj svarstė naująjį kulto mi- 
nisterio įsakymą, kuriuo mokyklose įsakoma mokyti lietuvių kalbą. 
Prieš tai ypač išsireiškė mokytojas Breueris. Buvo nutarta, jog mi- 
nėtam įsakymui reikia pasipriešinti?) Į šitą mokytojų nutarimą atsi- 
liepė „Pulkas prieštaraujančių lietuvių“ šitaip*): 

Rodos nedaug bus tokių mokytojų, kurie pritars tų kelių Klai- 
pėdiškių mokytojų prieštaravimui; mes dabar gana turim tokių vyrų, 
kurie tiek idealo savo krūtinėje tur, kad šią gražią, seniausią Euro- 
pos kalbą geru noru ir meile šelptų... Tie mokytojai, kurie Lietuvoj 
mokytojo darbą dirba, be abejojimo žino, kad čia lietuviai gyvena, 
kuriems yra suteikta teisė, kad jų vaikai tikybos dalykų būtų lietuvių 
kalba pamokinti. Mokytojai būtų turėję įsitikinti, ar jie lietuvių pra- 
šymus ir galės išpildyti... Mes laikysimės mūsų prašymų ir savo tei 
sių neišsižadėsim. Mokytojams yra du keliai atviri: išpildyti mūsų 
prašymus, arba eiti ten, kur vien vokiškai tėra kalbama, 


*) „Pagalba“ 1910 m. 2—3 Nr. 


*) „N. L. Ceit.“ 1910 m. 52 Nr. 
*) „N. L. Ceit.“ 1910 m. 56 Nr. 

Tūli mokytojai, norėdami lietuvių vaikus nuo lietuviško mokslo 
atpratinti, užduodavo vaikams vienam kartui labai daug lietuviškų 
skaitymų ir giesmių atmintinai išmokti. Vaikai nestengdami ūmu 
laiku taip daug išmokti, prašė tėvų pasirūpinti, kad jie neprivalėtų 
tikybos dalykų lietuvių kalba mokytis. Tėvai, nenorėdami savo 
vaikus matyti dvasiškai nukankintus, buvo priversti jų prašymus iš- 
pildyti. Mokytojai tuo pasinaudodami sakė: lietuvių tėvai nenori 
savo vaikams tikybos mokslo gimtąja kalba. 

1910 metų pabaigoj Tilžės apskrities lietuviai siuntė prašymą į 
Konsistoriją, įdant į vietą mirusio Tilžės vyskupo paskirtų lietuviš- 
kai mokantį vyskupą. Tačiau valdžia į šitą lietuvių prašymą dėmesio 
neatkreipė. 

Vėl viskas nurimo. Nusiraminus buvo pamiršti ir lietuviams iš- 
leistieji įsakymai. Todel 1912 m. kovo 22 d. d-ras Gaigalaitis karali- 
jos seime prašė iš naujo, kad kulto ministeris ; paragintų. mokyklų 
inspektorius pildyti valdžios išleistuosius įsakymus dėl lietuviško ti- 
kybos mokslo, nes jie yra pamirštami. Be to prašė, kad tikyba mo- 
kyklose platesnę vietą užimtų. Dabar žemutiniame skyriuje tikybos 
mokoma tik 4 valandas savaitėj; pusdieninėse mokyklose dar ma- 
žiau. D-ras Švabach pranešė, kad dėl lietuviško mokslo nebeturįs 
nieko pasakyti, nes jau gana esąs apie jį kalbėjęs. 

1912 m. gegužės 7 d. lenkams karalijos seime prisiminus apie jų 
kalbos teisių naikinimą, atsakė ūkio ministeris v. Šorlemer: „Jeigu 
lenkai klaustų, kaip jie turi elgtis, idant įtiktų Prūsų valdžiai, tai ga- 
lėčiau statyti jiems paveikslu lietuvius, mozūrus ir vendus. Jie taip 
pat laikosi savo kalbos ir būdų, bet yra ir geri prūsai ir vokiečiai. 
Jie nei dėl tikybos nei dėl kalbos nepersekiojami ir neskriaudžiami, 
nes niekas dėl jų ištikimybės ir patriotizmo neabejoja. Valdžia yra 
tos nuomonės, kad jų kalba daugiau nieko nereiškia, kaip tik prisiri- 
šimą prie tėvynės, giminės ir praeities, todel jų kalba nėra valdžios 
atmetama". Ė 

Keistas ministerio išsitarimas. Jis sako, kad lietuviai del kal- 
bos nepersėkiojami. Lietuvių kalbos išvarymas iš mokyklų, ar tai 
ne persekiojimas? Dar daugiau. Patys valdžios ponai prisidėjo prie 
lietuvių kalbos naikinimo. (Gerbiamas lietuvių poetas Vydūnas pra- 
neša!), jog jis turįs raštą iš pastarųjų metų prieš karą, kuriame vienaš 
jaunas žemininkų mokytojas buvo valdžios patarėjo bauda grasina- 
mas, jeigu jis toliau per pertraukas bandytų lietuvių kalba pasikal- 
bėti su savo mokiniais. Na, ar čia ir ne lietuvių persekiojimas ir jų 
kalbos skriaudimas? Dar keistesni yra lietuvių atstovo d-ro Gaiga- 
laičio šie žodžiai, kuriais jis savo redaguojamoj „Pagalboj“ paminėjo 
ministerio kalbą?): „Tai yra labay iszmintingas liudymas apie Lie- 
tuwius isz Burnos -Laukininkystės Ministerio. Lietuwiū Kalba be- 
rods nepersekinėjama“. Ar tai nepatvirtinami visi kulto ministerių 
išsitarimai, kad lietuvių pasiguodimai be pamato? Jeigu lietuvių 
kalba „nepersekinėjama“, tai dėl ko lietuviai siuntė peticijas su 


> „Lit. Warte“ 1919 m. 13-14 Nr. 107 pusl. 
*) „Pagalba“ 1912 m. 7 ir 8 Nr. 101 pusl. 

tūkstančiais parašų į valdžią, prašydami, kad sugrąžintų iš mokyklų 
išvarytą lietuvių kalbos mokslą? Ar lietuvių kalbos draudimas ir 
laisvomis valandomis vartoti ir priklauso prie „nepersekinėjimo“ 7 
Ar tikrai buvo norima garbingosios kalbos „vakaro pažioro" anot 
d-ro Gaigalaičio ištarimo, sulaukti? 

Bet; nors vokiečių valdžia pasmerkė lietuvių kalbą išžudyti ir 
ją įstatymais iš mokyklų išvarė, tai turim laikyti skaudžiu persekio- 
jimu, tačiau ji vis gyva.ir nė vienas iš jos mirties pranašų jos galo 
nesulauks. Tai įžiūrėjo ir lietuvių atstovas d-ras Gaigalaitis. Jis, 
kurs 1904 m. karalijos seime apie lietuvių kalbos „vakaro pažiorą“ 
kalbėjo, 1913 m. tame pačiame seime turėjo pripažinti, kad lietuvių 
kalba dar tvirtai stovi. Štai lietuvių atstovo Dr. Gaigalaičio kalba: 


Apie Wartojimą lietuwiszkos Kalbos Mokykloje laikytą Karalijos 
Saime prie Apmastymo Kultaus Etato 17. Aprilį 1913 m.; 

Mano Ponai, paskujame Czese esmi atsikartotinai Pasigudimū gir- 
dėti gavęs, o esmi ir persiliudijęs, kad tie Pasigudimai teisingi buvo —, 
kad prie Wieros Mokslo žemose Mokyklose, kurios labjausei lietuwiszkū 
Kudikiū lankomos yra, lietuwiszkoji Kalba ar negana, arba wisai ne- 
wartojama yra. Lietuwiszkuse sziaurinės Rytprusijos Krasztuse ateina 
daugel Kudikiū į Mokyklą, kurie isz Pradzios wisai nei jokio Su- 
pratimo wokiszkos Kalbos netur. Ten ale yra ir daugel Mokytojū, ku- 
rie taipojau nei jokio Iszmanymo lietuwiszkos Kalbos netur. Isz to 
stojasi  didzios Sunkenybės bėi Wargai tarp Mokytojū bei Szuilokū. 
Tuli Mokinei yra Mokykloje sawo motyniszką Kalbą wisai nusiprati- 
nę. Kaip aš pirm Trumpo wieną Szuilę, kurioje apie 80 Procentū 
Mokiniū lietuwiszki yra, atlankiau ir Wieros Pamoksle jus lietuwiszkai 
klausinėti pradėjau, tai Mokinei ėmė juktis, (Deputiertas Dr. Mizers- 
tis: Girdėkit, girdėkit!), kadangi jiems Wartojimas jū motyniszkos Kal- 
bos Mokykloje wisai swetimas buwo pastojęs. Szuiliū Užweizdėto- 
jei ar tikt menkai, ar wisai jokios Priežasties neimas, už Wieros Moks- 
1ą motyniszkoje Kalboje rupinti, ir toktai czia, kur Mokytojei isz 
Tikro lietuwiszka iszmano, 

Dabar tankei sakoma yra, kad Waldžia Lietuwiams berods pri- 
lanki butu; tad ale Lenkai pasigustu ir su Tiesa sakytu: Mat, su ki- 
tomis Giminėmis meilingai apsieinama, su mumis nemeilingai.  (De- 
putiertas Dr. Mizerstis: Tai ir Tiesa!). 

Tam prieszais asz nurodau ant to, kad pagal urėdiszkas Zines su 
Lenkais tankei patogiaus apsieinama, neg su Lietuweis. Mano pa- 
garbintinas Draugas, Pons Majoras Strosser, yra 14 Februarijų Metū 
1908 pagal urėdiszkus Suskaitymus iszrodęs, kad ant Paweikslo Wal- 
džios Becirkije Posen randasi 1392 Mokyklos, kurios labjausei lenkisz- 
kū Szuilokū yra atlankomos; isz szitū Mokyklų yra 822 Szuilėse per 
wisas Klases lenkiszka Kalba Wieros Moksle wartojama, wyriausioje 
ir widutinioje Klasėje 23 Szuilėse, ir žemjausioje Klasėje 188 Szuilėse; 
taigi isz 1392 Szuiliū yra lenkiszkiems Kudikiams Wieros Mokslas 
motiniszkoje Kalboje nudalijamas 1033 Mokyklose. Dėlei to asz turu 
sawo Nusidywyjimą isztarti, kodel prusiszkoji Mokslo Waldzia szime 
Dalyke Lenkams prilankesnė iszsirodo, neng mums Lietuwiams. AsZ 
twirtai zinau, kad mes Lietuvei ėsame wisados kaip tikrai wierni bei 
zokaniszki Zmonės iszsirodę. 

Pirm keliū Metū yra Kultaus Waldzia žemesniemsiems Urėdinin- 
kams Paliepimą iszleidusi, kad anie pažystamieji Oberprezidento Pa- 
dawadyjimai dėl Wartojimo lietuwiszkos Kalbos žemose Mokyklose 
Rytprusijos butu wisiszkai ir pilnintelei prie Pamokinimo žemose 
Szuilėse iszpildomi. Ant to buwo ale, kaip man daugeropai pranesz- 
ta tapė, geras Skaitlius Mokytojū sawo Szuilokams su Sykiu tiek daug 
uždawę lietuwiszkoje Kalboje isz Galwos iszsimokinti, kad Kudikei 

dėlto tiesiog nusigando ir tad sawo Gimdytojū prasze už tai rupinti, 
kad nepriwalytu Wieros Dalykū lietuwiszkoje Kalboje  mokinties. 
Daugeėl Gimdytojū yra todėl lyg priwersti buwę, Geidawimą sawo 
Kudikiū iszpildyti. O dabar sakoma: Lietuwiszki Gimdytojei nenor 
Wieros Mokslo motiniszkoje Kalboje sawo Kudikiams. : 

Pas Kunigą į Pamokslą ateina abelnai nemenkai Kudikiū; ale jie 
yra aplamai didei prastai pritaisyti, taipogi kad sunku yra, Bėgyje wie- 
no Meto juos su Tikėjimo Tiesos Mokslais kaip reikia supažindint. Tuli- 
isz lietuwiszkū Kudikiū, kurie wokiszką Pamokslą lanko, tetur tiek 
menk Supratimo wokiszkos Kalbos, kad be jokio Iszmanymo ir lyg 
Nebylei pasiliekti. Jie tikt dėlto teyra į wokiszką Pamokslą ėję, ka- 
dangi jie bijojosi, jog newaliose kiek reik lietuwiszkai isz Galwos isz- 
simokinti. Asz esmi pirm keliū Metū tokiems wokiszkame Pamoksle 
be Supratimo sėdintiems lietuwiszkiems Pamokslininkams sakęs: 
„Kodėl Jus neeinate geriaus į lietuwiszką Pamokslą? Czia Jus turė- 
tumbite daug daugiaus Naudos ir Zegnonės“. Dėlei szitū Zodziū ta- 
piau asz prie Konsistorijos apskustas, buk asz Pamokslininkus į Lie- 
tuwius werszias, ale ana iszmintingu Budu ant tos Skundos nedabojo. 
Po Ižegnojimo, ar jis lietuwiszkai, ar wokiszkai butu nusidawęs, ateina 
jaunieji Lietuwei weik wisi į lietuwiszką Diewo Szlužmą. Ale jie 
dabar negal gerai Miszę su jos nepaprastais Sakineis suprasti; o isz 
to sekasi, kad Nubažnystė tarp Zmoniū aplamai mažinasi, 

Mes Lietuwei juk norime mielai ir su Dziaugsmu wokiszkai mo- 
kinties; mes toktai ir įstengiame. Ale lengwiausei mes iszmokstame 
wokiszką Kalbą per mūsū motyniszkaję. Todėl reik ją Szuilėse drau- 
ge wartoti. Butu welytina, kad Mokytojei už szitą sawo Procę ypa- 
tiszką Atlyginimą gautu. Jie gauna berods ypatiszką Piningū Dowa- 
ną ale tikt už pasekmingą Pamokinimą wokiszkoje Kalboje. Ant to 
nedabojama, bau Mokytojei ir Kudikiū motyniszkaję Kalbą drauge 
wartoja ir tumi Kudikiams Mokslą palengwina, arba ne. Berods butu 
pagal mano Dumą geriausei, kad wisi Mokytojei, kurie Krasztuse už 
dwejopą Kalbą darbujasi, auksztesnį Atlyginimą gautu. 

Jau pirm Deszimtmecziū yra nurodyta tapus, kad lietuwiszkoji 
Kalba trumpame Czėse wisai isznyksenti. Ale ji neisznyko, ir tikt 
menk pasilpninta dar ir dabar twirtai pastow. Juk isz Tikro ir ne- 
yra nei jokios Priežasties, kad Waldzia lietuwiszkaję Kalbą kaip nors 
nuspaustu. Asz mislyju, Waldzia tur gana Priežasties dėl sawo paczios 
Gero, kad tokią padorią bei wierną Giminę, kaip lietuwiszkaję, kiek 
galint pastiprintu ir padrutintu, 


Mano Ponai, juk žinote, kad pirm 100 Metū Prusijei pasikelus 
Lietuwei pirmieji buwo, kurie linksmai su Drasa bei Syla sawo Turtą 
ir Kraują už didziaję Tėwiszkę apierawoti gatawi buwo. Jie garbingų 
ir szlowingu Paweikslu yra wisiems kitiems popirm ėję. „Esmi girde- 
jęs, kad ant Paweikslo Wendai, sziczion Brandenburgyje gywenan- 
tieji, ypatiszko Užrupinimo nu Waldzios ir ypatiszko Prietėliszkumo 
nu Waldzios ir ypatiszko Prietėliszkumo nu mokytojū Auksztujū pa- 
sidziaugtiės gal. Asz ir žinau, kad Pons Ministeris mums prietelisz- 
kas ir meilingas yra. Jis kartą yra sakęs, jog tai dėl Karalystės ne 
yra didis Swarbumas, kad ten wirszui Rytprususe Pulkas Tukstancziū 
Zmoniū sawo lietuwiszkaję motyniszką Kalbą wartoja ir sawo Kal- 
boje Diewui szlūužyja. 


Wiera ir motyniszka Kalba, tai yra musū wyriausi ir sZzwen- 
cziausi Lobjei; ale abu priklauso podraug: wiens antrame ir wiens 
su Wartojimu kito. Musū Kalba yra wiena isz seniausiujū. Mano 
Ponai, jus juk wisi už tai įstojate, kad noturiszki didi Daržai butu 
įtaisomi, kad senowiszki Gywolei butu iszlaikomi, kodėl tad netu- 
rėtu Giminė, kuri per sawo senowiszką Kalbą, per sawo garbingus 
Budus, kaip kokią ypatiszką iszrodziusi yra (Labai Tiesa!). taipojau 
Waldzios Užrupinimu pasidziaugtis galėti? 


„Todėl praszau, kad auksztoji Waldzia asztriaus, kaip iksziol, už 
tai rupintu, kad Oberprezidento Padawadijimai dėl Wartojimo lietu- 
wiszkos Kalbos Mokyklose ir iszpildomi butu. ; 

(Dabar sekasi Reikalawimas, kad Szilokareziamoje butu auksz- 
tesnė Szuilė įtaisoma. Tada prisikreipė Kalbetojis prie sekanczio 
Praszymo):: * 

Galiausei noriu Ponui Ministeriui pasidėkawoti už tai, kad jis 
Uniwersitėtuse per dwasiszkus Kunigijos Studentū Mokytojus pawa- 
dina Profesorius, kurie ne wien liberaliszki, bet ir tikį yra. Szauki- 
mas, buk teologiszkos Mokslainės po Apekunyste statojios, yra tikrai 
paikas ir neteisus. (Na, na! ant Kairės), Pons Ministeris tur sawo 
Macę patwirtinti kaip twirta Uola abelname dwasiszkū Bangū Ju- 
dėjime. Didžioji Zmoniū Daugybė nezino ką pradėti su be Miero 
esanczieis ir netwirtais, subujanczeis ir swajojanczeis tėologiszkais 
ir tikėjimiszkais Dumojimais ir Jausmais. Ji priwalo dėl sawo wi- 
dujo Nutwirtinimo tikrojo Grunto Evangelijos, ji reikalauja ne war- 
taliojimo Pamatū Tikėjimo. Ministeris tur daboti, kad nebūtų be“ 
Priežasties prie szitū Pamatū bei Twirtybjū mūsų Tikėjimo kaip nors 
draskoma. Ypacz yra reikalinga padaboti ant Wieros Mokslo auksz- 
tose Szuilėse bei Mokytojū Seminarijose. Ar gal ko durnesnio būti, 
kaip kad ant Paweikslo nekurs wyresnis Mokytojis Rytprususe, kaip 

“jis Wieros Pamokslą Gymnazijoje pradėjo, sawo Mokiniams tuj isz 
Pradzios apsakė, kad Bibelėse esanczios Pasakos, (Nepakajus po De- 
szinės), kad Wierą kožnas saw pats galys susitaisyti, (Juksmas po 
Deszinės) ir kad į Bažnyczią nepriwalu eiti? Ypacz swarbus yra 
Užrupinimas Wieros Mokslo Mokytojū Seminarijose. (Labai Tiesa! 
po Deszinės ir tarp Katalikū). Mokytojei juk pastoja Zmoniū Auklen- 
tojeis. O Zmonės geidauja, kad jiems Wiera butu iszlaikoma. O musū 
Mokytojei, kurie musū Kudikius pamokina, yra tie, kurie pirmiau- 
sei Žmoniems Wierą įczėpyti ir suteikti tur. Todėl Auksztaję Waldzią 
isz Szirdies praszau, ypacz ant to padaboti ir už tai rupinti, kad Wie- 
ros Mokslas tikru ir teisiu Budu ant auksztujū Szuiliū ir Seminarijū 
iszlaikomas butu. (Brawo! po Deszinės ir tarp Katalikū!). 


Tuo pat laiku mokytojai buvo pradėję ruošti mokyklose „tėvų 
vakarus“, kuriuose tėvams susirinkus, vaikai vokiškai deklamuo- 
davo, dainuodavo ir t. tt Tuo buvo bandoma visiškai nuslopinti 
lietuvių tautos jausmai ir meilė savo kalbai ir pabaigti lietuvių kovą 
dėl lietuvių kalbos teisių. Bet, laimingu būdu jaunieji lietuviai pra- 
dėjo susiprasti. Apleidę mokyklas arba vokietinimo įstaigas, pra- 
dėjo kurti lietuviškas jaunųjų draugijas ir bandė tą, ką vokiškos mo- 
kyklos pagadino, atitaisyti lietuviškomis draugijomis. Nors 1914 m. 
iškilusi pasaulio karo vėsula sustabdė lietuvių tautinį judėjimą, bet 
negalėjo jo nuslopinti. Pradėjus karo vėsulai rimti, tautinis klau- 
simas ėmė vėl kilti aikštėn. Tūli vokiečiai. pastebėjo, kad nėra ga- 
lima svetimas tautas išnaikinti ir praaėjo kalbėti apie kalbos laisvę. 
1918 m. spalių 24 d. nepriklausomųjų socialdemokratų atstovas Le- 
debour vokiečių valstybės seime pareiškė!), „jog civilizuotose že- 
mėse pamatinis dėsnis turėtų būti, kiekvienai bet kuria kalba kal- 
bančiai tautai suteikti teisę, savo kalba leisti viešame gyvenime da- 
lyvauti ir mokyklose ir bažnyčiose gimtąja kalba lavintis ir moky- 
tis". Paminėdamas rytinius Prūsų pakraščius, jis pasakė: „Visuo- 
se mišria kalba kalbančiuose valsčiuose dauguma neturi turėti tei- 
sės kitaip kalbančią gyventojų mažumą pavergti, bet turi būti vi- 


*) „Tilsiter Zeitung“ 1919 m. 8 Nr. 

siems kitataučiams suteikiama kalbos kultūros autonomija, teisė 
savo mokykloms kurti. Tai turi būti priedermė būsimoms taikos 
sutartims užtikrinti“. 

Bet tokiems sumanymams gvildenti neliko laiko. Vietoj karo 
vėsulos iškilo perversmo audra. „Vokietija tapo respublika. Hohen- 
colleriai, naikindami lietuvius, patys save sunaikino. Išsipildė lie- 
luvių pranašavimai, „jog už ateitį valdžia bus atsakominga“. Ho- 
hencollerių vietoj atsisėdo socialdemokratai, bet jie taip pat maža 
tesirūpino Prūsuose gyvenančiomis nevokiečių tautomis. Mažąją 
Lietuvą jie apšaukė „grynu vokišku kraštu“, ir Hohencollerių pra- 
dėtą darbą tęsia tolyn. 


Lietuvių kalbos teisės Prūsijos 
respublikoj 


Užėmus socialdemokratams valdžią, jie taip pat pradėjo vartoti 
monarchistiškas atžagareiviškas priemones. Mažojoj Lietuvoj tapo 
įvestas apsaugos stovis, lietuviai, (kurie pasidrąsino savo tautbs 
teises pareikšti, buvo kalėjiman metami. Klaipėdoj grąsino kon:lis- 
kuoti lietuvių spaustuvę „Lituania“. Bet 'ietuviai nesidavė baugi- 
nami. Jie, reikalaudami savo tautai prideramos laisvės, iškėlė iš 
naujo ir mokyklų klausimą. Apie tai buvo šitaip rašoma!); 


Kadangi dabar dauguma lietuvių, matydami, kad Vokietijoj jų tau- 
tai išlaikyti jokios garantijos neduodama, savo akis kreipia į Didžią- 
ją Lietuvą, tai jau pradeda tūli valdininkai tyrinėti, kaip galima lie- 
tuvius patenkinti, kad jie mieliau prie Vokietijos pasiliktų. Į tą gali- 
ma atsakyti, kad lietuviai reikalauja, kad jų vaikai būtų išmokinami 
ne tik lietuviškai skaityti, bet ir rašyti (koktai ir Oberprasidial — 
Bestimmungen paliepia); ir kitose mokslo šakose turi būti lietuvių 
kalba pritraukiama dėstymui ir aiškinimui. Vaikas tur išmokti lietu- 
viškai mąstyti. Tikybos mokslas tur ir lietuvių kalba dėstomas būti 
ten, kur daugiau negu 25 nuošimčiai lietuvių vaikų eina mokyklą. 
Seminarijose lietuvių mokiniai turi būti atatinkamai pamokinami savo 
gimtąja kalba, idant jie paskui patys galėtų išmintingai mokinti. Ten 
lietuvių kalba netur būti pajuokiama, kaip tai kartais yra atsitikę. 
Apskričių mokyklų inspektoriai tur daboti, kad įsakymai būtų pildo- 
mi, 0 ne prieš juos einama, kaip tai iki šiol atsitikdavo. Lietuviš- 
kieji tėvai turi turėti (teisę nularti, kaip daug lietuvių kalba jų mo- 
kykloje turi būti mokinama. Vyriausiai ale reikalinga, kad valdžia 
tuojau išleistų lietuviškas pamokslų knygas, vienas mažiesiems, o ki- 
tas didiesiems mokiniams, idant išmoktų gerai skaityti. 


Netrukus, pradėjus steigtis „Prūsų Lietuvių Susivienijimui“, taip 
pat buvo reikalaujama, kad lietuviškoji kalba įgytų mokyklose pilną 
vartojimo teisę. Iš pažangiųjų lietuvių pasigirdo reikalavimas, kad 
mokyklose tik lietuviškas skaitymo ir rašymo mokslas tebūtų mo- 
komas, o tikybos mokymas būtų paliekamas tėvams ir kunigams; be 
to buvo patariama bažnyčią atskirti nuo valdžios?). 


*) „Prūsų Lietuvių Balsas“ 1919 m. 3 Nr. 
Ž *) „Liet. Ceit.“ 1919 m. 55 Nr. 

Vokiečiai sužinoję, kad lietuviai norį skirtis nuo Vokietijos, ka- 
dangi jų teisės lig tol ne bojamos buvo, norėdami lietuvius prie sa- 
vęs palaikyti, pradėjo sakyti, kad lietuvių teisės turį būti paboja- 
mos. Tuo tikslu vokiečiai išsiuntė savo tarnus, suvokietėjusius lie- 
tuvius, tautinius lietuvius suklaidinti. Pavyzdžiui 1919 m. kovo 20 d. 
Kintuose lietuvių susirinkime tenykščios bažnyčios mokytojas Maču- 
lat pasakė, kad lietuviai turi gauti lietuviškas pamokas mokyklose 
ir vienytis!), kitaip sakant — nesiskirti nuo Vokietijos. Kitas vokie- 
čių tarnas, velėnų kraiko fabrikos direktorius Kubilius iš Šilokarčia- 
mos, padavė lietuvių susirinkime, Vyžiuose, kovo 22 d. šitokią rezo- 
liuciją?): „Mes Vyžių bažnyčios parapijos šiandien skaitlingai susi- 
rinkusieji lietuviai prašome mūsų valdžios užstoti už tai, kad mes 
Prūsų lietuviai ir norime pasilikti prie Prūsijos; bet ir mes lietuviai 
reikalaujam tokių įstatymų, kuriais būtų mums leidžiama visiems 
reikalams mūsų kalba vartoti“. Šita rezoliucija tapo išsiųsta Ryt- 
prūsių Oberprezidentui v. Batockiui. Iš jo Kubilius gavo tokį atsa- 
kymą?): „Jūsų vasario 24 d. raštą ir Vyžių parapijos lietuvių rezo- 
liuciją esu gavęs. Jums ir Vyžių parapijos lietuviams tariu aš savo 
ypatingą dėką už aną rezoliucijoj parašytąjį ištikimumo jausmą val- 
džiai. Šitą nutarimą aš padaviau Prūsų Užsienio Reikalų Ministeri- 
jai, kuri tą praneš Vokietijos valdžiai. Aš neabejoju, kad tam ata- 
tinkamos Vokietijos vietos visa jėga pasirūpins, idant jokia šalis ne- 
būtų nuo Vokietijos atskirta. Toliau esu tikras, kad ir lietuvių norai 
Prūsuose bus pilnai atboti“. Tai jau paprasta Vokietijos valdininkų 
giesmelė! Tik lietuvius raminti, žadėti, bet ne ištesėti! 

1919 m. balandžio 11 d. atvažiavo valdiškais reikalais į Klai- 
pėdą Rytprūsų valdžios komisaro Vinnigo pavaduotojas p. Arens, 
Kadangi jis socialdemokratų šulas, tai Klaipėdos socialdemokratų 
vadai pakvietė ir lietuvius—tautininkus pasikalbėti, manydami, jog 
jam pasiseks lietuviai įtikinti, kad socialdemokratai lietuvių teises 
pripažins ir todel nereikalinga norėti skirtis nuo Vokietijos. Į šitą 
pasikalbėjimą atvyko iš lietuvių: M. Žvilius, A. Brakas jaun., A. 
Baltris ir L. Bajoraitytė. Lietuviai tuoj pareikalavo lygių teisių gim- 
tajai kalbai ne vien mokyklose, bet ir valdininkijoj ir bažnyčiose. Del 
mokyklų lietuviai reikalavo*): „Mokyklose lietuvių vaikus mokinti 
lietuvių kalba, mokinant ir vokiečių kalbos. Pereinamasis laikas 
vieni metai. Idant tai pasiekus, reikalinga lietuvių pamokoms skirti 
mokyklų prieveizdais susipratusius mokytojus lietuvius, kurie suge- 
bėtų buvusią vokiškai tautinę pamokų dvasią lietuvių vaikams pa- 
keisti į lietuviškai tautinę, nepakeičiant vokiečių vaikų pamokoms 
jų kalbai ir dvasiai“. Į lietuvių pareiškimą Arens atsakė, jog lietu- 
vių reikalus gerai pažįstąs ir maloniai priėmė lietuvių užrašytuosius 
reikalavimus. Klaipėdos socialdemokratų vadas pasakė ramindamas 
lietuvius, jog sugriuvusioji valdžia lietuvius skriaudusi, dabartinioji 
socialdemokratiškoji valdžia išpildysianti jų reikalavimus. Lietuviai 


) „Prūsų Liet. Balsas“ 1919 m. 14 Nr. 
2 „Liet. Ceit.“ 1919 m. 26 Nr. 
*) „Liet. Ceit.“ 1919 m. 29 Nr. 
*) „Prūsų Liet. Balsas“ 1919 m. 35 Nr. 

atsakė, jog jau esą pažadėjimų atgrįsę ir dabar tik laukią ir reikalaują 
išpildymų. 6 1 

Nekantriai laukė lietuviai, kuo būdu socialdemokratai pradės 
pildyti jų teisingus reikalavimus. O ir sulaukė, būtent pripažinimą 
tik antro skyriaus žmonėmis, o tai dar iš socialdemokratų teisių mi- 
nisterio Heinės, kuris gegužės 20 d. atkeliavo į Klaipėdą agituoti 
dėl pasilikimo prie Vokietijos. Prie tos progos jau minėtasis Kubi- 
lius iš Šilokarčiamos, reikšdamas savo nuomonę, jog didžiausia dalis 
lietuvių nori pasilikti prie Vokietijos, paprašė, kad lietuviškos pamo- 
kos būtų įvestos į mokyklas, nes lietuviai esą labai prisirišę prie savo 
gimtosios kalbos. Į tai Heine atsakė, jog del lietuvių norų jis berods 
negalįs kulto ministerio vardu kalbėti, bet jis galįs tikrinti, jog val- 
džia esanti įsitikinusi, kad pamokos mokykloj turi būti vaikams dės- 
tomos ta kalba, kuri yra vaikų gimtoji kalba. Labiausiai turėtų būti 
lietuviškai mokinama žemutiniuose mokyklos skyriuose. Be to pa- 
minėjo, jog mūsų lietuviai kalba labai gerai abiem kalbom, būtent vo- 
kiškąja ir lietuviškąja. Vokiškai vaikai taip pat turėtų mokytis!). 
Taip tat pasakė socialdemokratų apaštalas apie lietuvių teises! O 
kaip vėliau iš mokytojų susirinkimo Šilokarčiamoj paaiškėjo, tai so- 
cialdemokratų valdžia šelpė ir lietuvių vokietinimą. Būtent ji liepė 
per apskričių mokyklų inspektorius išmokėti mokytojams už vokie- 
tinimą skiriamus priedus?). 

Nors lietuviai matė, kad iš vokiškos valdžios, nors ir socialdemo- 
kratų nieko gero negalima laukti, tai tačiau iš peticijų laikų pažįsta- 
masis Mikelis Kaitinis iš Lūžų, bandė su kunigu Redmeriu ir kunigu 
Reidžiu iš Klaipėdos kartu su keliais savo draugais vėl į vokiečių 
valdžią kreiptis, prašydami, kad sugrąžintų „senovės laikus“. At- 
mindami Vokietijos ciesoriaus Fridricho III. mirimo dienas, jie 1919 
m. birželio 15 d. reikšdami savo vokišką patriotizmą, išspausdino 
laikraščiuose atsišaukimą, kuriame buvo prašoma, kad duotų para- 
šus išlaikyti sujungimui su Berlynu, kad palaikytų senąsias prūsų ir 
vokiečių spalvas bei uždraustų šventadieniais per pamaldas laikyti 
valdžios ir partijų susirinkimus. Toliau buvo prašoma, kad tėvų lie- 
tuvių vaikai taip mieste taip kaimuose visur būtų sulig pamatiniais 
dėsniais mokyklose mokinami, kaip buvo Prūsijoj prieš Falkio minis- 
teriją (t. y. prieš išleidus „Visuotinuosius paliepimus“), kuo visi, taip 
vokiškai, taip lietuviškai gimę prūsai jautėsi patenkinti. Pagaliau dar 
buvo reikalaujama, kad visi liautųsi šmeižę ir išjuokę labai nusipel- 
niusių Hohencollerių namus, ypač kaizerį Vilhelmą II, taip spaudoj 
taip seimuose. Pasirašę po atsišaukimu buvo be minėto Kaitiniaus ir 
paminėtų kunigų, dar Martyn Lumpreiksz iš Dinviečių, J. Pods iš 
Klaipėdos, Gottlieb Kulmegies, Martin Steppans iš Melneragės ir Še- 
pauskienė. 

Kiek po šituo prašymu surinkta parašų netyrėm, bet reikia pa- 
sakyti, jog tai buvo paskutinis lietuvių meldimas, kuriuo prašoma prū- 
sų valdžia, kad sugrąžintų lietuvių kalbos pamokas mokyklose, 


* „Liet. Ceit.“ 1919 m. 61 Nr. 
*) „Prūsų Liet. Balsas“ 1919 m. 176 Nr. 

Lietuvių kalbos teisės Santarvės 
atskirtame Klaipėdos krašte 


„ Pasibaigus pasauliniam karui, 1919 m. gegužės 7 d. Versalės 
mieste tapo paduotos Vokietijos atstovams taikos sąlygos. Šitomis 
sąlygomis Vokietija turėjo išsižadėti Mažosios Lietuvos krašto į šiaurę 
nuo Nemuno. Tas kraštas, kaip Vokietijos atstovams pasiguodus 
Santarvė paaiškino, del to atskiriamas nuo Vokietijos, kad jis visada 
buvęs lietuviškas, o ir dabar gyventojų dauguma esanti lietuvių kilmės 
ir kalbos. Šitas nuo Vokietijos atskirtas kraštas tapo pavadintas Klai- 
pėdos Kraštu ir perduotas Santarvės globai. 1920 m, vasario 15 d. 
krašto valdymas perėjo į prancūzų rankas, kurie buvo Santarvės įga- 
liotiniai. Šio krašto valdžios prišakyj stojos generolas Odry, kuris 
valdžią paėmęs pareiškė, kad jo valdymas tame krašte tik pereina- 
mam laikui, tol, kol jis bus galutinai priskirtas, tam, kuriam jis iš 
tikro priklauso. Netrukus tapo Santarvės atsiųstas dar ir prefektas 
Petisnė, kuris buvo civilės valdžios vedėjas. 1921 m. gegužės 2 d. 
Petisnė liko vienintelis Klaipėdos krašto ponas, nes generolas Odry 
tapo atšauktas į Prancūziją. 

Kraštas buvo valdomas vokiškais įstatymais. Krašto valdymą 
tvarkė Krašto Direktorija, kuri iš pradžių vien tik iš vokiečių susi- 
dėjo. Bet po keturių savaičių pateko į Krašto Direktoriją ir vienas 
lietuvis — Prūsų Lietuvių Susivienijimo Tautos Tarybos generalis 
sekretorius Simonaitis, kuris įėjo į Krašto Direktoriją savo noru be 
Tautos Tarybos atstovų žinios. Taip pat įėjo į Krašto Direktoriją ir 
vienas „bešališkas“ lietuvis, kun. Reidys, kurį įpiršo Tautos Tarybos 
prezidentas A. Brakas ir jau minėtasis Simonaitis. Po metų (1921 m.) 
įėjo į Krašto Direktoriją „lietuvis“ d-ras V. Steputaitis ir 1922 m. Si- 
monaičiui iš Direktorijos pasitraukus, Tautos Tarybos narys J. Bruo- 
žaitis, kuris iš pradžių norėjo Tautos Tarybos nutarimą paboti, bet 
vėliau jo nepaisė. 

Užėmus generolui Odry valdžią, Tautos Tarybos Direktorija, 
įteikdama jam pasveikinimo raštą, reikalavo, kad lietuvių kalba būtų 
pripažinta valdžios ir mokyklose mokoma šalia vokiečių kalbos. Po 
to vėl vasario 26 d. Tautos Taryba kreipės į jį prašydama, kad mo- 
kyklose, kur yra lietuviškai mokančių mokytojų, įvestų lietuvių kal- 
bos pamokas arba, nors tikybą leistų dėstyti lietuviškai. Netrukus 
ir Dovilų parapijos. šaltyšiai prašė lygių teisių lietuvių kalbai. Tų 
prašymų vaisius buvo, jog generolas Odry įsakė Krašto Direktorijai 
iš pradžių balandžio mėn. išleisti paliepimą, kad būtų pildomas Ryt- 
prūsijos prezidento 1873 m. liepos 24 d. paliepimas del lietuvių kal- 
bos. Krašto Direktorija leido šitą paliepimą balandžio 16 d. per ap- 
skričių mokyklų inspektorius mokytojams pranešti. 
| Veikiai praplito šita žinia ir laikraščiuose. „Prūsų Lietuvių Bal- 
sas“ apie tai šiaip pranešė!): „Krašto Direktorija išleido ant paliepimo 
gen. Odry sekantį įsakymą: 1. Lietuviškieji mokiniai tur mokyklose 
apatiniuose skyriuose pirmus tris metus tikybos dalykuose lietuviš- 
koje kalboje pamokinami būti. 2. Viršutiniuose skyriuose turės jie 


*) 1920 m. 86 Nr. 

paskutiniuose mokslo metuose lietuviškai skaityti ir rašyti mokinties. 
Mokiniai, kurie lietuvišką pamokslą bažnyčioje lankys, tur būt pri- 
laikomi dalis (t. y. katechismo) ir vyriausiai giesmes lietuviškai išsi- 
mokinti. Kuriam perdaug bus tikybos dalykus abiejose kalbose pa- 
simokyti, tam bus vokiškas mokslas patrumpintas. Šitas jau seniai 
lauktas prašymas daug džiaugsmo tarp lietuvių padarys. Per jį seni 
prašymai išpildomi. Bet tai tik dar menka dalis tų prašymų“, 

„Tačiau lietuvių tautinio judėjimo priešininkams ir tokio įsakymo 
buvo perdaug. Žinomasis Šilokarčiamos velėnų kraiko fabrikos di- 
rektorius Kubilius apie tai paskaitęs, šiaip atsiliepė'): „Kaip mes p. 
guvernėrą pažįstam, tai jis stengiasi visoms gyventojų kartoms jų tie- 
sas suteikti, todel toks paliepimas visai nebūtų sulig jo tiesos atjau- 
timo...“. Taigi, Kubiliaus nuomone, lietuvius tikybos mokyti gimtąja 
kalba nebūtų tiesos jautimas! 

Šis paliepimas taip pat nepatenkino susipratusių lietuvių. Vienas 
iš tautininkų prisiminęs „Pr. Liet. Balso“ pradžiugimą, šitaip rašė?): 
„„„Tokiam įsakymui atsinaujinant džiaugties gal tik tie, kuriems tik 
tai rūpi lietuvius nuraminti, o kuriuos šiaip mūsų kalbos likimas nei 
šildo nei šaldo. Mes gana gerai žinome, kad mūsų mokykla, ilgas 
dešimtis metų vokietinama, negal vienu kirčiu būti padaroma lietu- 
viška, mes žinome, kad atitaisymas gal įvykti tiktai iš palengvo. Bet 
atnaujinimas šito įsakymo, šita sakyčiau ubago dalis, tai nei joks 
žingsnis pirmyn. Mūsų reikalavime yra ir pasiliks įgijimas pilnos 
teisių lygybės mūsų kalbos su vokiškąja mokyklose...“. 

Šis paliepimas taip pat negalėjo patenkinti Tautos Tarybą. Ji, 
kaip įmanydama, stengės, kad šitas įsakymas būtų pertaisytas. Tuo 
reikalu gegužės 30 d. įteikė gubernatoriui nuodugnų prašymą raštu. 
Tarp kita ko buvo prašoma, kad tikybos pamokos visiems lietuvių 
tėvų vaikams nuo žemutinio iki viršutinio laipsnio vien gimtąja kalba 
būtų dėstomos. Buvo prašoma, kad įvestų rašymo ir skaitymo pa- 
mokas gimtąja kalba visuose skyriuose žemininkų mokyklose. Nors 
gubernatorius Tautos Tarybos prašymą pripažino teisingu, bet jokių 
atmainų nepadarė. 

Nors senas paliepimas buvo atnaujintas, bet mokytojai stengėsi 
jo pildymą aplenkti. Tūli mokytojai, nors ir mokėdami gerai lietuvių 
kalbos, atsakydavo mokyklų valdybai, kad jų mokyklose nesą lie- 
tuvių mokinių"). Vienas mokytojas įprašė vaikus, kad atneštų iš tėvų 
raštelį su parašu, kad nenori savo vaikams lietuviško mokslo. Be 
to pamokė, kad raštelį gali vaikai patys šitaip parašyti: „Ich wiin- 
sche, dass meine Kinder nicht in litauischer Sprache unterrichtet 
werden“. (Aš nenoriu, kad mano vaikai būtų lietuviškai mokinami). 
Ne visiems vaikams raštelius atnešus, mokytojas įgrasė antrą dieną 
atnešti, šiaip turintis antrą sąnarį (tikybos išpažinimo) iš galvos išsi- 
mokyti, o kurs nemokės, bus baudžiamas. Lietuviško pamokslo be- 
reikalavo tada tik du vaikai. Mokytojas tada pasakė: „Kad aš ši- 
tuos raštelius išsiųsiu vyriausybei, tai norėsiu matyt, bau judviem 


„Memelgau-Zeitung“ 1920 m. 92 Nr. 
„Prūsų Lietuwių Balsas“ 1920 m. 88 Nr. 
„Pr. Liet. Balsas“ 1920 m. 99 Nr. 

turėsiu lietuviškai mokyti“. Minėtus raštelius buvo parašę broliai, 
seserys, motinos, be tėvų žinios'). Kitas mokytojas (Stankiškiuose) 
baugino vaikus, kad tas, kurs norės lietuviškai mokytis; turės eiti į 
kaimynę mokyklą ir už tai turėsią tėvai primokėti?). Petreliuose 
(Šilokarčiamos apskr.) mokytojas uždraudė visiems mokiniams per 
pertraukas tarp savęs lietuviškai šnekėti. Tautos Tarybai del to 
pasiskundus, mokytojas tapo išklausinėtas. Nors jis teisinosi, esą 
antrasis mokytojas lietuviškai nesuprantąs, o tai, kad vaikai iš jo ne- 
sityčiotų, reikėjo uždrausti lietuviškai šnekėti per pertraukas. Jis 
buvo dėl to pabartas?). 

Kiti lietuviai, matydami, kad mokytojai nenori lietuvių vaikus 
lietuviškai mokyti, kreipėsi viešai į mokyklų inspektorius. Pavyz- 
džiui, Agloniškis kreipės atviru laišku“) į Klaipėdos apskrities mo- 
kyklų inspektorių, klausdamas, kaip stovi su mokslo dėstymu minė- 
toj mokykloj? Mokytojas jau daugiau kaip aštuonerius metus šita- 
me krašte esąs, bet dar nemoka „Tėve mūsų“ lietuviškai. Netru- 
kus mokyklų inspektorius p. Bitėnas pranešė), jog gubernatoriaus 
paliepimas esąs tik kad tie mokytojai, kurie lietuviškai moka, lietu-. 
viškai kalbančius pradžiamokslius lietuviškai mokytų tikybos moks- 
lo, o vyresnių klasių mokinius pratintų lietuviškai skaityti, rašyti ir 
su tikybos dalykais supažindintų. Tai darą dabar visi mokytojai. 

Pagaliau prabilo ir Krašto Direktorija. Ji paskelbė minėtą pa- 
liepimą „Klaipėdos Krašto „Valdžios Žiniose““), kuris lietuviškame 
vertime taip buvo paduotas: 

Paliepimas 

apie Mokinimą tokiose Liaudies Mokyklose, kurias lanko Lietu- 
wiszkai kalbantis Kudikiai, 

Kadangi apie szitą mūsū per Apskricziū Mokyklū Inspektorius 
ir Ponus Mokytojus iszleistą Paliepimą nuo 15. Aprilio szio Meto 
klaidingū Supratimū tarp Gywentojū randasi, todėliai paskelbiame 
minėtaji Paliepimą sziuomi wisū Žiniai: 

Ponui Guwernėriui 7, szio Mėn. paliepus, įsakome wisiems Lie- 
tuwiū kalbos mokantiems Mokytojams, naujiems Mokyklū Metams pra- 
sidėjus wyriausio Rytprūsijos Prezidento Paliepimą nuo 24. Julijo 
1873 apie Mokinimą tokiose Liaudies Mokyklose Prūsū Provincoj, ku- 
rias lanko lietuwiszkai kalbantis Kudikiai, pildyti. 

Sulig szito turi Wieros Pamokslas ant apatiniojo Mokyklos Laips- 
nio tokiems Waikams, kuriū Motynos Kalba lietuwiszkoji yra jū Mo- 
„tynos Kalboj nudalinamas būti. 

Auksztesniame Mokyklos Laipsnyj turi lietuwiszkieji Waikai lie- 
tuwiszkai skaityti ir raszyti mokinami būti. Isz jū reikia ir reika- 
lauti, Kunigo Pamokoma reikalinguosius Wieros Mokslus sawinties. 
Menk gabiems Kudikiams gali už tai wokiszkosios szito Mokslo Wa- 
landos sutrumpinamos būti. 

Ponams Apskricziū Mokyklū Inspektoriams įsakoma, Rewisionus 
nulaikant nuo Pildymo szito Paliepimo persitikrinti. p 

Klaipėdoj, 6. Juliji 1920. 
Krašto Direktorija. 


?) „Pr. Liet. Balsas“ 1920 m. 102 Nr. 
?) „Pr. Liet. Balsas“ 1920 m. 104 Nr. 
*) „Tarybos Žinios“ 1920 m. 2 Nr. 

*) „Pr. Liet. Balsas“ 1920 m. 118 Nr. 
3). „Pr. Liet. Balsas“ 1920 m. 138 Nr. 
*) 1920 m. Nr. 18 pusl. 168. 

Bet ir šis Krašto Direktorijos viešas paliepimas tūlų mokytojų ne- 
pagerino. Didž. Jakšų (Klaipėdos apskr.) mokytojas Krause bandė 
visokiu būdu lietuvių vaikus nuo jų gimtosios kalbos atpratinti, gra- 
sindamas: ,„H6re ich noch einmal! litauisch kalbeken, dann sollt ihr 
man sehen. (Jeigu aš jus dar kartą girdėsiu lietuviškai kalbant, tai ma- 
tysite). Minėtos mokyklos valdybai pasiskundus del to, buvo užves- 
las tardymas. Tardyme vienas iš vaikų mokytojo išsireiškimą pa- 
tvirtino. Po kurio laiko gavo Didž. Jakšų mokyklos valdyba ir ge- 
nerolo Odry pareiškimą, kad mok. Krause yra Krašto Direktorijos 
„pagraudenimu“ nubaustas'). 

Stučių (Klaipėdos apskr.) mokyklos valdyba kreipės 1920 m. gruo- 
džio 3 d. į Krašto Direktoriją, prašydama, kad lietuvių vaikai, kuriė 
lietuviškai tikybos mokosi, nebūtų verčiami to dar ir vokiečių kalba 
mokytis. Bet jos prašymo nebuvo bojama. Gruodžio 10 d. kun. 
Reidys Krašto Direktorijos vardu atsakė Stučių mokyklos valdybai, 
jog lietuviški kūdikiai turi tikybos mokytis ir vokiečių kalba. Tik 
tiems vaikams, kurie mažiau sugeba gali būti trumpinamos vokiškos 
tikybos pamokos, 

Kad Klaipėdos apskrities vyskupas Gregor teisinos, jog jis kaip 
mokyklų prievaizdas nieko negalėjęs Hohencollerių laikais daryti 
prieš lietuvių vaikų vokietinimą mokyklose, nes, girdi, būdamas val- 
džios valdininkas, jis turėjęs pildyti valdžios įstatymus?), tai juk šitą 
pareiškimą galima pateisinti: Bet, kad kun. Reidys, jau Klaipėdos 
Kraštui esant Santarvės globoje, savo parašu pareiškia, jog lietuvių 
vaikai tur tikybos mokytis ir vokiečių kalba, tai abejojama, ar jis 
kaip kunigas yra įširdęs del Sekminių istorijos, kur pamokslas buvo 
kiekvienam jo gimtąja kalba laikomas, arba, gal jam yra meiliau, kad 
išsižadėtų savo kalbos, nesiskirtų nuo vokiškų papročių ir stengtųsi 
vėl susivienyti su Vokietijos valstybe?! Kaip ten būtų, bet kiek 
yra aišku, kad kun. Reidys nėra išrodęs, jog jis yra „bešališkas“, 

Pagaliau, Tautos Tarybai neatleidžiamai lietuvių kalbai lygių 
teisių prašant, 1921 m. pradžioj gubernatorius pareikalavo iš Tautos 
Tarybos, kad įteiktų jam sumanymą, kokiu būdu lietuvių kalba būtų 
galima įvesti mokyklose?). Tautos Taryba tai gera vilčia padarė, 
teikdama gen, Odry šitokį memorandumą: 


MEMORANDUMAS. 5 


Liaudies mokykloms nauju būdu sutvarkyti Klaipėdos Krašte. 
Visų tautų tikrieji pedagogai yra supratę, kad viso švietimo pama- 
tas vaikams privalo būti dedamas gimtąja kalba. Todėl ir aukštes- 
niosiose vakarų ir vidurio Europos mokyklose, kur viduriniais am- 
žiais senu papročiu dar viešpatavo lotynų kalba, toji palengva buvo 
išbriaujama, ir kaip ypatingas mokyklos skyrius nustumiama į vė- 
lesnius mokslo metus, o jos vietą pirmaisiais metais visur užėmė 
vien gimtoji kalba. O liaudies mokyklose, kur svetimų kalbų pa- 
prastai nemokoma, nuo pradžios ligi galo mokslas dėstomas gimtąja 
kalba. Vadinas ten, kur yra normalė padėtis. 

Ir mūsų Krašte lig pusės praėjusiojo amžiaus visas mokslas buvo 


> „Pr. Liet. Balsas“ 1921 m. 7 Nr. 


*) „Rytojus“ 1921 m. Nr. 10. 146 pusl. 
*) „Tarybos Žinios“ 1921 m. 9 Nr. 

dėstomas lietuviškai. Tiktai iš palengvo buvo įvedama ir keleta vo- 
kiškų pamokų. Lietuviai sutiko. Nes valdančiųjų kalba buvo vo- 
kiška, taigi susisiekimui su valdininkais ir visokiais pramonininkais 
ateiviais vokiečių kalba, kad ir, rasi, ne visai reikalinga, bet vis 
dėlto naudinga buvo. O juk ir be to žmogus, žinąs dvi kalbas, vi- 
suomet yra toliau pažengęs už tą, kurs moka tiktai vieną kalbą. 
Ė „ Tiktai per Visuotinus nustatymus 1872 m. mūsų kalba buvo 
visiškai išbriauta ir iš mūsų liaudies mokyklų ir vienatyja mokymo 
kalba įvesta vokiškoji. Lietuviai smarkiai pasipriešinos; ėmė rei- 
kalauti, kad jų kalba būtų paliekama mokyklose. Turėjo pasisekimo 
tik tiek kad 1873 m. Rytprūsių  Oberprezidentas išleido įsakymą, 
kuriuo žemutiniame skyriuje buvo leidžiama tikybos mokinti gim- 
tąja kalba. Ir aukštutiniame skyriuje galėjo mokintis tikybos lie- 
tuviškai tie mokiniai, kurie norėjo eiti lietuviškąjį pirmkarčių moks+ 
lą. Šalia to tačiau visi turėjo mokintis tą pačią medžiagą ir vo- 
kiškai, o viduriniame skyriuje vien tik vokiškai. Be to berods buvo 
leista aukštutiniame skyriuje mokinti lietuviškai skaityti ir rašyti, 
šitie nustatymai buvo išleisti tiktai lietuviams nuraminti, šiaip aiš- 
kiai jų siekta buvo lietuvių vaikus dar labiau atpratinti nuo gimto- 
sios kalbos. Tad ilgainiui buvo užmirštas ir šitas mažumėlis paliktų 
teisių mūsų kalbai mokyklose. 

šitoks sutvarkymas griežtai priešingas buvo viršuj minėtiems 
auklėjimo dėsniams. Veikiai tas skaudžiai pasireiškė mūsų liaudyje, 
Pirmiausia mokslo atžvilgiu. Ilgus metus ėję mokyklą lietuvių vai- 
kai tik retas kuris įstengė šiek tiek tobulai išmokti vokiečių kalbos, 
6 supažinti su gimtąja kalba tyčia nieko nebuvo daroma, Taip di- 
džiausioji dalis lietuvių vaikų, kurie baigė liaudies mokyklą, nei 
lietuviškai nei vokiškai nemokėjo kaip reikiant manyti, rašyti arba 
šiaip kalbą vartoti. 

Tad buvo gana dažnai lietuvių vaikai verčiami vokiečiais va- 
dintis ir tokiais jaustis. Per tai vaikai buvo vedami prie neteisin- 
gumo. Mokykla dirbo prieš šeimyną. Vaikai išmoko ir įprato pa- 
niekinti ne tiktai savo gimtąją kalbą, bet ir pačius savo gimdytojus. 
Per tai nupuolė dora. Nusikaltimų skaičius augo. O tūla, paveiks- 
lui, teisme prisiekta neteisi priesaika ne kas kita yra, kaip pasekmė 
dėl atžagario ir netikusio auklėjimo arba kalbos nesupratimo, 

Taip tūli lietuviai, nesitikėdami geresnių laikų, ėmė visiškai 
mesti savo tautybę ir pastoti vokiečiais. Atsimindami, kaip patys 
būdavo vaikystės metais kankinami, jie savo vaikams tat norėjo leisti 
išvengti ir jau iš mažens ėmė pratinti prie vokiečių kalbos; O to- 
kiu būdu geras skaičius lietuvių  suvokietėjo. Bet negeistinosios 
prievartos ištautinimo pasekmės dažnai pasižymi dar antroj ir tre- 
čioj padermėje. 

Dabar atėjo kiti laikai. Vis labiau pradeda būti suprantama, 
kad valdžia ir valdininkai, o ir mokyklos yra žmonėms, o ne antraip. 
Taigi, kad ne liaudis prie valdžios ir valdininkų prisitaikintų, bet 
kad šitie prie liaudies. Pradeda daugiau būti bojama ir mažųjų 
tautų ir pasistengiama suteikti joms galimumo tautiškai laisvai ir 
nekliudomai gyventi ir plėtotis. Tautų Sąjunga savo įstatais nu- 
stato savo nariams priedermę užtikrinti, kad su jiems pavestose šalyse 
tegimiais būtų pasielgiama teisingai. Taigi ir mes, Klaipėdos Krašto 
lietuviai, turime reikalauti, kad mūsų tautos teisės būtų atbojamos, 
o ypač kad būtų panaikinama ligšioliška prieš prigimtį nustatyta 
liaudies mokyklų sistema su visoms blogosioms jos pasekmėmis tuo 
labiau, kad mes čia esame pirmykščiai gyventojai ir mūsų yra aiški 
dauguma. Mes turime reikalauti, nebodami kokia iš tikro bus mūsų 
Krašto politinė ateitis, kad mūsų liaudies mokykla kaip ir visų kitų 
normalinėje padėtyje gyvenančių tautų mokykla, būtų pastatoma 
grynai tautiniu ir doros pamatu. 

Atsižvelgdami į šių dienų mūsų krašto gyventojų sudėtį ir tin- 
kamu mokytojų bei mokymo priemonių stoką viršuj minėtąjį siekimą 

galėsime vykdinti tiktai iš palengvo. Toliau reikės pirmyn eiti ši- 
tuo keliu: 

A. Liaudies mokyklos. 1) Nuo šių metų velykų pra- 
dedantieji eiti mokyklą lietuvių vaikai skaityme, rašyme, skaičiavi- 
me, giedojimo ir tikybos pamokas gauna lietuviškai. Tokiu būdu 
žemutiniame skyriuje lietuvių vaikai mokinami vien lietuviškai. 

2) Viduriniame ir aukštutiniame skyriuje visus tikybos dalykus * 
lietuvių vaikai mokinasi vien lietuviškai. Tokiu būdu visuose sky- 
riuose vokiškų tikybos pamokų lietuvių vaikams nebebus. 

3) Kitos mokslo šakos viduriniame ir aukštutiniam skyriuje 
tuo tarpu ir lietuvių vaikams dar dėstomos vokiečių kalba, prisilai- 
kant buvusių vokiškųjų vadovėlių, kur reikalinga tačiau paaiški- 
nant lietuviškai. Naujai privalo būti įvedama visose mokyklose lie- 
tuvių tautos istorija. 

Pastaba: Vadovėlių lietuvių kalba yra jau priruošta: šven- 
tojo rašto nusidavimai žemutiniajam skyriui ir Pradžiamokslis su 
vaizdais. Abi knygos bus išspausdintos lig būsimųjų mokslo metų 
pradžios. 

Kitoms mokslo šakoms vadovėlių galima būtų imti iš Lietuvos 
Valstybės. Tuos berods pirmiau reikės prisitaikint Prūsų Lietuvių 
tarmei ir naujai išspausdinti. Jie gali būti ir naujai sutaisomi. Iš 
vokiškų vadovėlių, kurie istorijos ir geografijos pamokoms toliau 
bus vartojami, reikia pašalinti visas vietas, kurių turinys arba forma 
su šio krašto dabartine padėtimi nesutinka arba galėtų suerzinti gy- 
ventojus vienus su kitais ir tautas su tautomis. Tokioms vietoms 
nurodyti reikia išrinkti komisija iš mokytojų ir šiaip žmonių, kurie 
politiškai stovi ant Versalės taikos sutarties pagrindo. 

4) Palengva sąlygoms bekitėjant, turės būti lietuviška ir visų 
kitų mokslo šakų aiškinamoji kalba lietuvių vaikams. O dėl to, 
kad ir toliau mums reikės greta vokiškai kalbančių kaimynų gy- 
venti, turės būti ir lietuvių vaikams duodama progos vokiečių kal- 
bos pasimokyti tiek, kad gerai išmoktų vokiškai kalbėti, skaityti ir 
rašyti. 

5) Vokiečių vaikų mokymas panašiai turės būti sųorganizuoja- 
mas vokiečių kalba. Dėl skaitmenyje 4 išaiškintos priežasties tur 
būt reikalaujama, kad ir jiems būtų siūloma progos gauti pamokų 
lietuvių kalba tiek, kad gerai išmoktų lietuviškai kalbėti, skaityti 
ir rašyti. 

6) Liaudies mokyklos iš palengvo turės būti skiriamos į grynai 
lietuviškas ir grynai vokiškas. Didesnėse mokyklų nuovadose galės 
būti abi rūši šalia kit kitos kaip paralelės klasės. Mažesniųjų nuo- 
vadų tautinės mažumos vaikai kiek galint turės būti siunčiami į tos 
pačios tautos mokyklas gretimoje nuovadoje. Jei tai negalima, tai 
jie privalo dalyvauti antros tautos vaikų mokyme. Tikybos dalykų 
tačiau turės būti pamokinami savo kalba. 

B. Mokytojai. 1) Pradžiai reikia ištirti, ar yra tiek lietu- 
viškai mokančių mokytojų, kad tokiais galėtų būti apstatomos visos 
vienklasės mokyklos, o mokyklose dviejų ir daugiau klasių būtų 
nors po vieną mokytoją, kuris žinotų lietuvių kalbą. Esant reikalui 
privalo būti mainoma vietomis, kiek galint atbojant pačių mokytojų 
norų ir ūkio interesų. 

2) Visi lietuviškai nemokantieji mokytojai, kurie dar ne per 
toli į metus, privalo per nustatomą laiką išmokti tos kalbos. uo 
tikslu gerai lietuviškai mokantiems mokytojams tur būti įsakoma 
suruošti liet. kalbos kursus aniems savo draugams parapijose arba 
kitaip apibrėžtose nuovadose.  Pagilinti liet. kalbos žinioms tam 
tinkami mokytojai gal būti suvadinami į ypatingus kursus Klaipė- 
doje ir kitur. a 

3) Klaipėdos mokytojų seminarijoje nuo pradžios naujųjų moks- 
lo metų turi būti visiems mokiniams priverstinai įvedama tiek lie- 
tuviškų pamokų — gal 6 per savaitę — kad baigusieji mokyklą 


tobūlai mokėtų lietuviškai kalbėti, skaityti ir „rašyti. Vėliau esant 
užtektinai vadovėlių visi seminaristai visose mokslo šakose privalo 
būti lavinami, taip lietuviškai kaip ir vokiškai, idant galėtų mokinti 
abiejomis kalbomis. 

4) Senesni — gal vyresni kai 45 metų — mokytojai, nemokan- 
tieji lietuvių kalbos, gal toliau savo pareigas eiti grynai vokiškose 
mokyklose.  Skyrelyje 2) nurodytieji mokytojai, kūrie neapsiima 
išsimokinti lietuviškai, gali mainytis su lietuviškai mokančiais mo- 
kytojais Vokietijoje arba turi būti paleidžiami iš Klaipėdos krašto 
tarnybos. 

Ė Tiktai lig paskutinio punkto įvykdžius šituos dėsnius bus gali- 
ma kalbėti apie tikrai lygias tiesas abiem tautom mūsų krašte, ku- 
rios taip pirmiau buvo taip ir dabar yra branduolys mūsų rei- 
kalavimui. 


Bet Tautos Tarybos memorandumo nebuvo pabojama. Genero- 
las Odry ir prefektas Petisnė išleido savaimingą paliepimą šiokio 
turinio!): : 


Klaipėdos Krasztas 
Nr. A. 224. 
Paliepimas 
kaslink Mokinimo, Kūdikių su lietuwiszka Szeimynos Kalba 
lankomose Liaudies Mokyklose. 
Po Welyku Atlaidų Mokyklose Mokinimui prasidėjus, bus Pa- 
mokslas lietuwiszkoj Kalboj sekančiai nudalinamas: 


I. 

Tikybos Pamokslas tur Kūdikiams, kurių Szeimynos (Tėvų) 
Kalba lietuwiszka yra, wien tikt lietuwiszkoj Kalboj nudalinamas 
būti. Lietuwiszkas Skaitymo ir Raszymo Pamokslas prasideda jau 
widuriniame Laipsnyj ir auksztesniame Laipsne toliau wedamas. 


II, 

Lik. I. Aprilio tur wisuose Zemininkų Kiemuose ir Mokyklose 
Walseziuje  Klaipėda-Smeltė 4, Tėwai wisų wokiszkų ir lietuwiszkų 
Mokinių pagal jiems pristatytus Formularus atatinkančiams Szalty- 
sziams Pareiszkimus įteikti, ar jie Kūdikių Dalywawimą lietuwisz- 
kame Tikybos ar Skaitymo ir Raszymo Pamoksle sulig szitu Palie- 
pimu welyja, Ž 


Szaltysziai užpraszomi, szitą Paliepimą paprastu Būdu jų Kie- 
muose pagarsinti ir Tėwus, Pareiszkimų Įteikimui užpraszyti. Įteik- 
tus Pareiszkimus tur Szaltysziai Mokytojams pirm Mokyklos Pa- 
mokslui prasidėjus, įteikti. 


IV. 

Szitas Paliepimas stoja Wieton 6. Juliji 1920 m. pagarsinto, 
Kraszto Direktorijos Paliepimo nuo 15. Aprilio 1920 (Waldžios Ži- 
nios Nr. 18, Pusl. 168). 

Klaipėda, 14 Marcą 1921, 


Generalis Prefektas 
Santarvės Walstybių Atstowas Wedėjas ciwilinios Waldžios 
pas. Odry. pas. Pelisnė. 


Apie šitą „paliepimą“ lietuviai buvo keistos nuomonės. „Tary- 
bos Žinios?) apie tai šitaip prasitaria: . 


* „Klaipėdos Kraszto Waldžios žinios“ 1921 m. 32 Nr. 283 pusl. 
*) 1921 m. 10 Nr., 74 pusl. 


= 


„Yra tai jau seniai laukiamas dalykas, ir galėtų mus didei pra- 
džiuginti. Tiktai žinodami, kas viskas dėlto A ir kiek tik tes 
išėjo, nenorėdami atsimename lietuviškojo priežodžio: Iš didelės 
debesies mažas lytus...“. 

Nurodžius į gubernatoriaus minimus pareiškimus, taip sakoma): 

Guvernėro paliepime yra sakyta, kad visi tėvai turės išrašyti ir 
šaltyšiams atiduoti tam tikrus pareiškimus). Jie yra išspausdinti 
ir šitaip skaitomi: 


(Ort und Datum) „L... Sada Aa ae is aaa ALSA 
1. Ich wiūnsche 

Ich wūnsche nicht (fūr meine(n) Sohn — Sėhne 

fūr meine Tochter — Tėchter .......L4LLL LL ak 


litauischen Religionsunterricht. 
2. Ich wūnsche 
Ich wūnsche nicht (fūr meine(n) Sohn — Sohne 
fūr meine Tochter — Tėchter SLL ka aa i. keel r 
litauischen Lese-und Schreibunterricht. 
Name des Vaters oder gesetzlichen Vertreters. 


Die Erklūrung ist nach Ausfūllung dem Gemeindevorsteher 
(Gutsvorsteher) sofort zurūckzureichen. 


Visus tėvus norėtume į tai nurodyti, kad jiems tereikia tiktai savo 
kūdikių vardus paskirosiose vietose įrašyti ir žodžius „ich wiūnsche 
nicht“ išbraukus, savo pavarde apačioj pasirašyti. Vyriausias skirtu- 
mas prieš senąjį paliepimą yra tame, kad lietuviškas pamokslas da- 
bar visur tur būti, kur tik tėvai to reikalauja. Taigi ne tik čia, 
kur mokytojas lietuviškai moka. Lietuviškai nemokančiųjų mo- 
kytojų pareiga todel bus, tai išsimokinti. Kiek mums teko sužinoti, 
didis mokytojų skaičius moka lietuviškai, o daug tų, kurie ligtol ne- 
mokėjo, dabar jau mokinasi. Taigi daugumoje vietų iš mokytojų pu- 
sės pasipriešinimo nebus. Vis dėlto gal ir tokių atsirasti, kurie truk- 
dys tėvams reikalauti savo kūdikiams lietuviškojo pamokslo. Dėl 
tokių atsitikimų būtinai reikia tuojau vietiniam mokyklų užveizdui 
pasiguosti, o ir Tautos Tarybai pranešti, idant ir mes iš savo pusės 
galėtume pasirūpinti, 

Lietuviai! štai vėl mums grąžinama žiupsnelis mūsų teisių. Pa- 
rodykime, kad mes jomis ir naudotis sugebame! 


„Prūsų Lietuvių Balsas'*) įdėjo dėl šito įvykio du straipsniu. 
Viename: „Linksma Naujena Velykoms!“ sakyta: 


„Mūsų Kudikiai galės dabar Wieros Moksla wien savo motyniszko- 
je Kalboje gauti. To geidavo musų Tėvai, to praszė wisi Krikszcz0- 
niszkumą mylį Lietuwiai, idant jų Kudikiai nepastotu Pagonais. Da- 
bar per musų dabartinę Waldžią iszsipildo, kad musų Geidavimas 
įwyksta“... 

„Antrame straipsnyj su antrašte „Paraginimas“ tarp kito ko sa- 
koma'':., E r : 

Dabar po Swieto Karo Aukszeziausio Waldono Likimas taiko, 
kad mes po kitos Macės Apgynimu statyti, norint mums wiskas dyw- 
niausiai rodos ir daug Daiktu nesuprantama, tačiau tie, prieš kurius 
musiejei kariawo ėmė mus tuom tarpu į sawo Globą ir iszleido Pri- 


y „Tar. Žin.“ 1921 m. 10 Nr., 76—77 pusl. 2 AA 

*) Krašto Direktorija paskelbė „Klaipėdos Kraszto Waldžios Žiniose 
38 Nr., kad šaltyšių surinktus pareiškimo ženklelius su tėvų pareiškimais 
reikia atitinkantiems mokytojams įteikti, ne Krašto Direktorijai, 

*) 1921 m. Nr. 69, 

sakymą, kad tai, ko taip ilgai ir daug nuo buwusios Wokiecziu Wy- 
riausybės meldėm ir praszėm, Peticijonus ir Deputacijonus siuntėm 
o Iszklausimą ne radome, dabar musų Pono Guwernėro praszant, 
ėsame iszklausti ir wisi Lietuwininkų Kudikiai po szių Welykų tur 
pamokslą Motynos Kalboje gauti. Dabar ant mūsų pačių gul, kad Tė- 
wai ant prisiųstojo Ženklo pasiraszo, jog jie reikalauja, kad jų Kudi- 
kiams Szuilėje Motynos Kalboje Wieros Pamokslas nudalijamas butų“... 


Lietuvių poetas ir mokslininkas Vidūnas apie šį klausimą šitaip 
rašė!); 

„Klaipėdos šalyj dabar norima įvesti į mokyklas lietuviškų pa- 
mokų. Bet ypatinga! Į tą žiūrima politikos žvilgiu. Tarsi tai būtų po- 
litikos klausimas. Nori lietuviškomis pamokomis prasidėti nuo vidu- 
rinio laipsnio. Tarsi tuo kažinkas padaryta. O mažiejie bus mokinami 
pirma vokiškai! Koks čia nesusipratimas! O koks dar vis mažųjų 
vaikų varginimas! Gal nustebs nevienas mokytojų matydamas vė- 
liau, kaip vaikai vidurinio laipsnio, pradėdami mokyties lietuviš- 
kai, tarsi naują protą įgyja. Bet tuo tarpu taip dirbs tolyn, kaip lig- 
tol ir manys, atlieką savo pareigą, Tarsi mokytojų pareiga būtų vo- 
kietinti, o ne auginti. Ne kad vaikas Wokiečių arba Lietuwių būtų, 

ra reikalavimas viso auklėjimo, bet kad žmoniškosios jo galios būtų 
kuo geriau išlavintos. O tai tik tegalima ant priimtojo pagrindo“... 


Kitas lietuvių veikėjas, Artojas, pareiškė?) jog ikšiol lietuviai 
per netvirtą ir neatatinkamą mokyklų užauginimą tapdavo išgamo- 
mis ir išdavėjais savo tautai bei savo brangiai tėvynei. Negana to, 
šių laikų mokykla buvo įstaiga, kur tapo su visa kuo kitoki padaryti. 
Delto ne dyvai, kad yra daug tinginių, daug piktadarių, vagių ir 
žmogžudžių, kurie maitinasi vien tamsybės darbais... Idant blogą pa- 
keitus, jis patarė lietuviams savo vaikus leisti mokinti gimtąja kalba, 
nes vienai suprasdami tikruosius jausmus prigimtoje kalboje, gali 
dorais žmonėmis pastoti... 

Bet, gaila, radosi ir tokių lietuvių žmonelių, kurie nenorėjo, kad 
būtų įvestos lietuvių pamokos. Ypač tuo pasižymėjo tūli vokiškai 
lietuviškos tėvynės draugijos (Deutsch - Litauischer Heimatbund) 
nariai, kurie visais būdais agitavo?), idant lietuvius tėvus suturėjus 
nuo pasirašimo mokytojui paduodamų laiškelių lietuvių tikybos pa- 
mokoms įvesti. Taip pat mokytojai ir valdininkai įkalbinėjo tėvus, 
kad vaikams neteiktų mokslo gimtąja kalba. Kur jiems nesisekė tė- 
vus perkalbėti, bandė jie mokyklose vaikus nuo mokinimo atgrasinti*). 

O ir vokiečių socialdemokratai pasireiškė esą lietuvių kalbos 
priešai. Jie išleido prisidengę socialdemokratiška „Klaipėdos Krašto 
Žemės Darbininkų Sąjunga“ vokiečių kalba šitokio turinio atsišau- 
kimą : i 

ži Darbininkams Tėvams, Klaipėdos Krašte! 

Lig balandžio 1 d. 1921 m. turit jūs pareikšti, ar jūsų vaikai tur 
mokyklose lietuviškos tikybos, skaitymo ir rašymo mokslo mokintis 
ar ne. 

Darbininkai! Tėvai! Daug priklauso nuo to pareiškimo. Jūs kal- 
bate namie lietuviškai. Jūsų vaikai mokinasi tėvų namuose tą kalbą, 
taip, jog įvesti lietuviškojo mokslo mokykloje yra nereikalinga. 


' „Rytojus“, 1921 m. 13 Nr. 194 pusl. * 
*) Liet. Čeit.“ 1921 m. 39 Nr. ir „Prūsų Liet. Balsas“ 7 5Nr. 
*) „Prūsų Liet. Balsas“ 1921 m. 74, 7 šir 80 Nr. 

* „Prūsų Liet. Balsas“ 1921 m. 92 ir 93 Nr. 

Darbininkai! Tėwai! Atsiminkit, kaip sunku tiems bus savo inte- 
resus ginti, kurie negalės vokiškai skaityti, rašyti ir kalbėti. Susižino- 
ti su vyriausybe yra vokiškoji kalba ir raštas reikalingas. Jeigu jūsų 
vaikai turės lietuviškai mokintis, tai nukentės jų išsilavinimas vokiš- 
ku mokslu. Ar norite, kad jums vėl taip būtų pasunkyta savo intere- 
sus ginti? 

Ne ir niekados ne! 
Nesileiskit suvadžiojami! . 

Nepasirašykite jums prisiųstus blankus ir, kurie jau būtų pasira- 
šę, tai teatšaukia jį. 

Pakilti visai darbininkų klasei, pagerėti visą ūkio stovį tėra gali- 
ma tik tada, jeigu jūsų vaikai geru išsilavinimu mokykloje daugiau 
žinojimo ir mokslo įgis. 

Delto siųskit jūsų vaikus ne į darbą, bet leiskit juos mokyklą eiti. 

Nebetur būt sakoma: „Du jaučiu pirma ir vienas paskui žagrę? 
Bet: „Žinojimas yra galybė! o kurio galybė to ir teisybė!“ 

Žemės Darbininkų Sąjunga 
Klaipėdos Krašte. 


Toks socialdemokratų veikimas iššaukė lietuvių protestą. Ypa- 
čiai socialdemokratų netikusį darbą tikroj šviesoj pastatė Lietuvis 
Proletaras!) ir Brolis?) Lietuvių protesto atbalsiai pasiekė ir Klai- 
pėdos Krašto Santarvės Valstybių Atstovybę. Ir ji patyrė, kaip vo- 
kiečiai prieš lietuvių kalbą siaučia. Minėtos socialdemokratiškos są- 
jungos pirmininkui Randeliui buvo uždrausta prieš Santarvės Vals- 
tybių Atstovybės paliepimą kiršinti ir daugiau nieko. Krašto Direk- 
torija paskelbė tada lietuviškų pamokų reikalu „Klaipėdos Krašto 
Waldžios Žiniose'*) šiokį paskelbimą: 

Paskelbimas kaslink Tėwų Pareiszkimų Pakeitimo dėl Kūdikių 
Dalywawimo lietuviszkame Pamoksle. 
Altsikartotinai praszė Tėwai Mokyojus, sawo pareiszkimus dėl 

Kūdikių Dalywawimo lietuviszkame Pamoksle pakeisti galėti. Tokius 

Praszymus reikia Szaltysziams į Protokolą paduoti, Szaltysziai tur 

Protokolus Mokytojams įteikti. 

Klaipėda, 25. Aprilį 1921 
Kraszto Direktorija“. 

Šitas paskelbimas lietuviškų pamokų klausimui maža įtakos te- 
turėjo. Mokytojai, o ir šaltyšiai savo būdu stengės tėvus ir vaikus 
nuo lietuviškų pamokų prašymo atgrasinti, tas jiems ir pavyko. 

Šai keli pavyzdžiai, kokiu būdu vokiški „kultūrtrėgeriai“ vokiš- 
ką „kultūros“ darbą tarp lietuvių dirbo“). Precentoris Pohlmann Kre- 
tingalėj nuėjo asmeniškai pas iėvus, kurie geidė, kad jų vaikus mo- 
kytų lietuviškai rašyti ir skaityti ir juos nuo to atkalbinėjo. Mok. 
Theising iš Priekulės (Klaipėdos apskr.) bandė vaikus nuo lietuviškų 
pamokų atgrasinti, šmeiždamas juos negirdėtu būdu. Tarp kita ko 
pravardžiavo jis juos polakais, būlfeliais ir t. t. Precentoris Simann 
iš Dovilų bandė nesistematišku mokymo būdu atbaidyti vaikus nuo 
lietuviškų pamokų. Vaikai turėjo iš vokiškų skaitymo knygų vokiš- 
ką tekstą lietuviškai išversti. Tas savaime suprantama, be mokyto- 
jaus pamokinimo yra negalima. Taip jis norėjo vaikams pamokas jų 

1) „Prūsų Liet. Balsas“ 1921 m. 95 Nr. 

*) „Prūsų Liet. Balsas“ 107 Nr. 


*) 1921 m. 49 Nr. 414:pušl. 
*) 1921 m. 219 Nr., pusl. 414. 

gimtaja kalba pasunkinti ir juos nuo jų atpratinti. Mok. v. Vronski 
iš Paleičių pareiškė Paleičiuose Tautos Tarybos sušauktame susi- 
rinkime del lietuviškos kalbos pamokų įvedimo mokyklose: „Kam 
mums lietuvių kalba reikalinga ir kaip toli su ja nueisim — tik iki 
Nemuno. Mes esam prūsai ir norim prūsais likti“. Mok. Šimkatis iš 
Robkojų atsisakė vaikus lietuviškai mokyti, kadangi pats lietuviškai 
nemokąs. Mok. Valpuskis iš Užpelkių (Pagėgių apskr.) atkartotinai 
pareiškęs, kad jis lazda vaikus nuo lietuviškų pamokų atpratinsiąs. 

Tūli šaltyšiai „laiko neturėdami“, pamiršo išdalyti pareiškimo 
ženklus, o tūlas tuo visai nesirūpino. Vienas lietuvis iš Smalininkų 
krašto „Prūsų Lietuwių Balsui“) apie tai taip rašė: 


„Skaitydamas Balsą“ radau, kad valdžia yra liepusi ir lietuviš- 
kąjį mokslą į mokyklas įvesti ir tie tėvai, kurie lietuviško mokslo rei- 
kalaus, gaus laiškelius, kuriais turės lig I. Aprilio savo norą pareikšti. 
šiandien jau yra 22 Meijis, o laiškelių dar nei vienas žmogus negavo. 

„ Aš meldžiu man pyveles prisiųsti, idant savo kūdikius nors namie 
lietuviškai pamokinti galėčiau“! 


„Kitas mokytojas Klaipėdos apskrityj, kaip pareiškė Tautos Ta- 
rybos laikinas generalis sekretorius ponas Režulaitis Pėžaičiuose 
Prūsų Lietuvių Susivienyjimo susirinkime?), dar toliau, ėjo. Tūli tė- 
vai (Aglonėnuose) reikalavę, kad jų vaikus lietuviškai mokytų, ir 
kaip reikiant išrašė ženklus. Bet mokytojas nemokėdamas lietuviškai 
žinojo kaip gudriai atsipalaiduoti nuo mokinimo pareigų. Jis tiems 
vaikams, kurie prisirašė prie lietuviškų pamokų, atidavė mokykloj 
ženklus atgal, sakydamas, kad tėvai panaikintų savo duotą pareiški- 
mą. Tūli ir paklausė. Šaltyšius, nežiūrint į paliepimą, tapo visiškai ap- 
lenktas. Ūkininkas Kl. betgi neatsitraukė nuo savo pirma duoto žo- 
džio. Bet vaikai nebuvo lietuviškai mokinami. Statistikoj nėra pa- 
minėta nė vieno mokinio lietuvio toj mokykloj. Traksėdžiuose (Ši- 
lokarčiamos apskr.) lietuviai „Prūsų Lietuwių Susiwienyjimo“ susi- 
rinkime taip pat pareiškė“), kad nubalsavimas del lietuviškų pamo- 
kų mokyklose nėra tikru būdu atliktas. Tėvai netapo visiškai at- 
klausti, nebuvę padalyta ženklų išrašyti. 

Komentaro nebereikia. Visiems juk suprantama, kad visokiais 
būdais dirbant prieš lietuviškų pamokų įvedimą mokyklose, negali- 
ma buvo daug ko tikėtis, : 

Sulig mokytojų surinktomis žiniomis“) šilokarčiamos apskrityj bu- 
vo 3790 mokinių su vokiečių, 2411 su lietuvių ir 9 su latvių gimtąja 
kalba. Iš tų 312 mokinių reikalavo lietuviškų tikybos pamokų ir 78 lie- 
tuviškų skaitymo ir rašymo pamokų. Taigi tikybos pamokų reikala- 
vo tik 5 nuošimčiai, o skaitymo ir rašymo pamokų 2,4 nuošimčiai 
visų mokinių. Pagėgių apskrityj buvo?) 4634 mokiniai su vokiečių ir 
1331 su lietuvių gimtąja kalba. Iš tų 162 mokinių reikalavo lietuviš- 
kų tikybos pamokų ir 55 lietuviškų skaitymo ir rašymo pamokų. Ar- 


') „Prūsų Liet. Balsas“ 1921 m. 120 Nr. 
*) „Prūsų Liet. Balsas“ 1921 m. 136 Nr. 
*) „Prūsų Liet. Balsas“ 1921 m. 104 Nr. 
*) „Mem. Dampfboot“, 1921 m. 115 Nr. 
5) „Mem. Dampfboot“, 1921 m. 155 Nr. 

ba tikybos reikalavo 2,7 nuošimčiai, skaitymo ir rašymo pamokų 0,9 
nuošimčio visų mokinių. Klaipėdos žemininkų apskrityj buvo!) 1788 
mokiniai su vokiečių ir 2907 su lietuvių gimtąja kalba. Iš tų reikalavo 
1418 mokinių lietuviškų tikybos ir 232 lietuviškų skaitymo ir rašy- 
mo pamokų. Arba 30,2 nuošimčių tikybos ir 4,9 nuošimčio skaitymo 
ir rašymo pamokų. Klaipėdos miesto Smeltės IV mokykloj bu- 
vo?) 30 mokinių su lietuvių ir 10 su vokiečių gimtąja kalba. Iš tų tik 
2 mokinių reikalavo lietuviškų tikybos pamokų, o lietuviškų skaity- 
mo ir rašymo pamokų nė vienas. 


Čia paduodam visų apskričių tėvų atsakymo rezultatą?). 


Visų mokinių skaičius Mokiniai 


Apskritys Žemuti- | Viduri- | Viršuti- || | Namų kalba 
niame niame niame Šieo 
skyriuje | skyriuje | skyriuje Vokiška Lietuviška 
Klaipėdos: “771 1-5 2 2541 1311 843 | 4695 | 1788 | 2907 
Smeltės IV mok“) „|. |. 17 9 14 | 40 | + 10 30 
Šilokarčiamos a aa 2980 1751 1479 6210 3790 2411 


Pagėgių Pa os ia Sa 1397 | 5965 | 4634 | 1331 
Iš viso | 8325 | 4852 | 3733 | 16910 | 10222'| 66797 
Lietuviškų tikybos Iie ukio sagų 
pamokų norima AS EPS 
Apskritys * i angis i „| Iš viso [7 Ž 
y. Žemuti Viduri- | Viršuti visose |Viduri- |viršu: | 14 
niame niame niame | mokyk- |niame | tin. r 
skyriuje | skyriuje | skyriuje lose skyr. | skyr. B 
Klaipėdos 47. 474 1418 | 144 | 88 | 232 
Smeltės IV mok“) . | 2 0 0 
šilokarčiamos r 312 | 46 
Pagėgių ELT 39 


Mokytojai žinias surinko, ir Klaipėdos Krašto Direktorija jas vie- 
šai paskelbė. Manyti, jų tikslas buvo parodyti, kad Klaipėdos Kraš- 
tas vokiškas ir, kad lietuviai nenori skirtis nuo „vokiškos“ kultūros. 


Bet, ar tos mokytojų surinktos žinios teisingos? Atsakymą į tai 
duoda pranešimas iš Priekulės krašto, kurį čia žodis į žodį paduo- 
dam"); 


* „Mem. Dampfboot“, 1921 m. 121 Nr. 

*) „Mem. Dampiboot“, 1921 m. 123 Nr. 

*) „Mem. Dampifboot“, 1921 m. 123 Nr. 

*) Iš Klaipėdos miesto čia įeina tik Smeltės IV mokykla, nes šiaip vi- 
same mieste atsiklausimas nebuvo darytas. 

5) „Prūsų Lietuwių Balsas“, 1921 m. 130 Nr. 

„Labai nustebau „Dampfboot'o“ Statistiką del Szeimyniszkos Kal- 
bos (Familiensprache) beskaitydamas. Isz Lankupių Mokyklos 65 
Mokinių te esą tik 8 su lietuwiszka szeimyniszka Kalba. Nesuprantu, 
kaip tai atsieina, juk tas Krasztas grynai lietuviszkas ir nuo Priekulės 
lig Lankupių gali Wokieczius ant Pirštų suskaityti. Mislyjau wienaip 
ir antraip, rasi yra Laikrasztis Skaitlines sukeitęs, butent Wietoj 57 
Wokieczių turėtų tiek  Lietuwių būti, o 8 pripuola  Wokiecziams. 
Ejau pasiteirauti, kiek wokiszkų Mokinių Mokyklą lanko. Asz wisur 
wieną Atsiliepimą gavau, kad tai kokie 5 buti gal. Tokiu Budu negal 
tai sutikti ir aš meilycziau patirti, kas tokią Statistiką padawę, ar tai 
tycziomis arba isz Persižiūrėjimo -nusidawę yra“. Tai trumpa isztrau- 
ka isz pirmojo Prieraszo. 

Panaszus Prieraszas parėjo nuo Dėglių Galo. Butent Statistikos 
Nurodymu nėra ten nei wiens Skaitymo bei Raszymo Mokslo reika- 
lavęs, o Pons Mokytojus Stach yra pats pasakęs, kad wiens Tėwas 
pareikalavęs savo Kudikiams tik wien lietuwiszko Mokslo, išsimano 
taigo ir Skaitymo bei Raszymo Mokslo. Ir toliau mums raszoma: 
„Tie Laiszkai (Atsiklausimo Ženklai) yra ir per mano Rankas ėję ir 
asz žinau, kad isz Dėglių jau keletas buwo, kurie welyjos lietuwisz- 
kai skaityti ir raszyti. 


Po to dar perėjo pasiguodimas!) ir iš Virkučių (Klaipėdos apskr.) 
mokyklos. Ten sąraše yra minėta, kad dešimts vaikų reikalauja lie- 
tuviškų tikybos pamokų, o rašymo ir skaitymo nė vienas, Į tai vie- 
nas ūkininkas iš ano krašto pranešė, kad tai neteisinga, Visi dešimts, 
kurie tikybos pamokų reikalavo, prašė taip pat rašymo ir skaitymo 
mokslo, o laikraščiuose paskelbtame sąraše to trūksta. 

Iš šito pranešimo matyti, kad mokytojai savo būdu vokiečių 
skaičių didino, o lietuvių mažino. Aišku, jog jiems nemalonu leisti 
įsigyventi lietuvių kalbai mokyklose. Apie tai pareiškė ir Klaipėdos 
Krašto Valstybės Taryboj tarybos narys Bruožaitis?), jog mokytojai 
ryškiai priešinas lietuvių kalbos įvedimo įsakymui. Jis paklausė, ar 
nebūtų galima tiems mokytojams, kurie dėsto lietuviškas pamokas, 
suteikti mažą atlyginimą iš ,„nenumatomų išlaidų“? Į tai krašto direk- 
torius Reidys atsakė, jog tas klausimas jau dažnai buvo gvildenamas. 
Jis dėl šito reikalo leido svarstyti jau Šilokarčiamoj visuotinoje mo- 
kytojų konferencijoje, kurioje buvo susirinkę viso krašto mokytojai. 
Beveik visi mokytojai vienu balsu atsakė, kad tų priedėlių nenori. 
Mes, — jie sakė, — pirma tokių priedėlių gavom. Dėl šito apmokė- 
jimo buvom mes germanizatoriais pravardžiuojami, Mes norim dary- 
ti, ką mes galim, bet atsisakom imti už tai ypatingo atlyginimo. Aš 
pradžiugau, kad jie nuo tokių priedėlių atsisako. 

Taigi, faktas, jog mokytojai nenori lietuviškai mokyti nė už ypa- 
tingą atlyginimą. Džiaugias dėl to ir krašto direktorius kun. Reidys. 
Kažin ar verkė tuokart kun. Reidys, kai mokytojai ėmė priedėlį už 
lietuvių sugermanizavimą, kaip patys mokytojai pripažino? ž 

Smelkant mokyklose lietuvių kalbą, lietuviuose didėjo nepasi- 
tikėjimas laikinąja valdžia. Buvusiame Lietuvių Tautos Tarybos po- 
sėdyj Klaipėdoj 1921 m. gruodžio 17 d. iš tūlų kalbėtojų pasigirdo 
nepasitenkinimo, ypačiai dėl nepripažinimo mums teisėtų lygių tei- 
sių kaip ir didėjančio germanizavmo mūsų vaikų mokykloje, Po ilgo 


* „Prūsų Liet. Balsas“, 1921 m. 147 Nr. | 1 

pasitarimo tapo šitokia rezoliucija viso susirinkimo vienu balsu pri- 
imta!): ' 
: Mes griežtai protestuojame prieš nesiliaujantį ir vis didėjantį 
germanizavimą mūsų kūdikių mokyklose ir reikalaujame taip iš 
Apstatymo valdžios kaip ir iš Krašto direktorijos į mūsų mokyk- 
las tokią tvarką įvesti, kad lieuviškųjų gimdytojų kūdikiai būtų sa- 
vo motyniškoje kalboje pamokinami ir neatsvetinami savo tau- 
tai ir kalbai, koktai yra didžiausias nusidėjimas prieš doros įsta- 
tymus. Taipojau mes reikalaujame vėl įvedimo lietuviškos kalbos 
kaip bakultuvių pamokų Klaipėdos gimnazijoje ir daugiau lietu- 
viškųjų pamokų mokytojų seminarijoj Klaipėdoje. Toliau mes rei- 
kalaujame, kad laukininkiškose tolyn pasimokinimo mokyklose bei 
moteriškuose namų ūkio kursuose būtų lietuviškos kilties mokiniai 
lietuviškai pamokinami. 


Bet šitų teisingų lietuvių reikalavimų laikinoji Klaipėdos Kraš- 
to valdžia mažai tepaisė. Visa kas liko, kaip buvo. Mokinama bu- 
vo: toki pat mokslai ir tokioj pat dvasioj, kaip Hohencollerių laikais. 
Tai jautė ne vien lietuviai, bet ir teisingi vokiečiai. Vsur buvo 
reiškiama nepasitenkinimo. Čia paduodam ištrauką iš Prūsų Lie- 
tuvių Susivienyjimo Tautos Tarybai rašyto vieno vokiečio laiško, 
kuris yra šitokio turinio?). 


Mane spaudžia wiens Dalykas, kurį norėtumėt man iszriszti pa- 
gelbėti, kadangi Jus artesnį Susisiekimą su Wyriausybe turite. Daly- 
kas yra sekasis: Mūsų, Užpelkių mokykloj, mokinamas smarkiai pru- 
siszkasis Nusidavimas. Mano Duktė dar Wakare aštuntoj Walandoj 
mokinasi, bet guodžiasi, kad negal iszmokti, kadangi yra per daug. 
O žinoma antrą Dieną nemokant yra Kūdikiai plėgiami. Tokiu Būdu 
yra Kūdikiai sziczion Klaipėdos Krašzte kankinami dėl prusiszkojo 
Nusidawimo, koktai asz wisai suprasti negaliu. Asz ne esu wiens, 
kursai guodžiasi, bet skundžiasi daugel delto paties Dalyko. Asz Po- 
ną Mokytoją Walpuski dėlto įspėjau, bet jis atsiliepė:  „Asz gaunu 
mano Mokinimo Planą isz Pono Apskričio Szulroto, kursai Apstatymo 
Wyriausybės ir Kraszto Direktorijos kontroliuojamas. Yra wiskas Da- 
wadė“. 


Tokį Atsakymą gavęs gali eiti. Norint asz ir už wokiszkają Kul- 
tūrą įstoju, bet sulyg mano Pažiura nebepriklauso tai Mokyklose kaip 
ant Paweikslo: „Und wenn der grosse Friedrich kommt und kloptt 
nur auf die Hosen, so lūuft die ganze Reichsarmee, Panduren und 
Franzosen“, Kas mums rūp, ką Growas Yorkis arba Brandenburgio 
Kurfirsztas tuokart darė. Toks mokslas apnuodyja tik Kūdikių Szir- 
dis. Delto praszau pasirūpinti isztirti, ar ir isz tikro toks Mokinimo 
Planas įwestas. Mes turim tik daug naudingesnių Dalykų, kurių mūsų 
Kūdikiai pasimokįti- priwalytų, o ne Laiką su netikusioms ir nesvei- 
koms Metodoms praleisti. 


Iš šito matyti, kad santarvės atstovas visai nesirūpino, kas 
-mokinama Klaipėdos krašto mokyklose. O Krašto Direktorijai tur 
būt nieks daugiau nerūpėjo, kaip tik palikti po senovės. Berods 
Krašto Direktorija manė keliose mokyklose „pabandyti“ platesniu 
lietuvišku mokslu. Dėl to krašto direktorius kun. Reidys buvo 
pasikvietęs mokytojus lietuvius pasikalbėti. Bet šitie pasikalbė- 
jimai neprivedė prie jokių nutarimų. Tik artinantis naujiems moks- 


'7 „Prūsų Lietuvių Balsas“ 1921 m. 301 Nr. 

lo metams, Krašto Direktorija vėl atkartojo pernykštį įsakymą dėl 
mos pamokų žemininkų mokyklose, kurį žodis į žodį paduo- 
am!); 
Paskelbimas 


kasl. Tėwų Pareiszkimo dėl Dalywawimo lietuwiszkame Pamoksle 
Liaudies Mokyklose. 

Sulig Paliepimu nuo 14 Merco 1921  (Waldžios Žinios Puslapis 
283) reikia Tikybos pamokslą tiems Kūdikiams, kurių Szeimynos 
Kalba lietuviszka, tik toje Kalboje suteikti. Lietuviszkas Skaitymo ir 
Raszymo Pamokslas prasideda jau widutinioj Klasėj ir auksztesnioj 
Klašėj toliau wedamas. z E 

Wokiszkam Kalbos, skaitymo ir Raszymo Pamokslui turi ir tie 
Kūdikiai Pareigą prisidėti, kurie lietuviszkame. Skaitymo ir Raszy- 
mo pamoksle dalywauja. 

Lik. 15 Aprilio sz. Mt. tur tų trijų Žem. Apskričių bei Mokyklos 
Walsčių Klaipėda — Smeltė 4 — wisų, Welykoms Mokyklą lankyti 
turinčių Kūdikių Tėwai, pagal jiems pristatytus Formularus, atatin- 
kantiems Szaltysziams apie tai, ar jie savo Kūdikiams lietuviszko Ti- 
kybos Pamokslo welyja, sawo Pareiszkimą įeikti: Lygiu Būdu tur 
tų Mokinių Tėwai, kurie isz žemesnies Klasės Dalywawimą lietuwisz- 
kame Skaitymo ir Raszymo Pamoksle welyja. Mokytojai tur per- 
keltųjų Kūdikių Wardus Kaimo (Dwarų) Pirmininkams praneszti. 

ėwai, kurie sawo. pereituose Metuose atiduotus Pareiszkimus 
pakeisti norėtų, tur prie Szaltyszių naujus Formularus iszraszyti. 

Szaltysziams prirodoma, szitą Įsakymą savo Kaimuose paprastu 
Būdu paskelbti ir Tėwų Pareiszkimų Atidawimą wykinti, 

Atiduotus Pareiszkimus tur šaltysziai pirm Mokyklos Pamokslo 
Pradžios, Mokytojams įeikti:  Formularai Pareiszkimams taps isz 
Landrotijų padalinami. > 

Klaipėda, 22. Mercą 1922, 
Kraszto Direktorija. 


Šitas Krašto Direktorijos „paskelbimas“ nerado tarp lietuvių 
laukiamo pritarimo. Pavyzdžiui, vienas lietuvis parašė dėl šito pa- 
skelbimo: straipsnį „Kaip isz musu Waldzios lygios Teises wykina- 
mos“, kur tarp kita ko šitaip rašoma?): 


Kad mes tame ir jokios Nuodėmės nematome ir tiesiog pačių 
Wėlyjimas yra, abiedwi Kalbe lygiai iszmokinti — žinoma pirmoj 
Eilėj Motinos Kalbą — tai tačiau negalime niekumet sutikti tokiu 
Mokinimo Būdu. Szia reikia žinoti, kad toks Mokinimo Būdas tur 
tycza Kūdikius atgrasinti lietuwiszkojo Mokslo. Mat jis mokinasi lie- 
tuwiszkai skaityti ir raszyti. Bet szale to uždedama jam dar ypacziai 
Pareiga wokiszkai taipojau wiską iszsimokinti „ Tokiu Būdu iszeina 
kad lietuviszkiems Kudikiems atsieina dwilinkai  mokinties, norint 
wokiszkieji to nepriwalo. Prie to prieina dar, koksai Mokytojas toj 
Mokykloj wieszpatauja. Nedywai todel, kad Kudikis spiriasi lietu- 
wiszkam Mokslui, kadangi jis dwilinkai mokindamosi negal kitais 
drauge paeiti arba tur jau tai labai gabus Kudikis buti. Dėlto toks 
Padawadyjimas neatsiekia sawo Tikslo. Lietuwiszkos Kalbos pasi- 
mokinancziam Kudikiui priwalytų wokiszkasis Mokslas ant tiek su- 
trumpinamas buti, kiek jis lietuwiszkojo pasimokina, pakol ne abie- 
dwi Kalbe lygiai mokinamos. 

Norint jau paties lietuwiszkojo Raszymo ir Skaitymo Mokslo 
Pradžia netikusi, kadangi ji priwalytų ne nuo widutinios Klasos pra- 
sidėti, bet jau nuo pat Pradžios, kaip tik Kūdikis pradeda mokinties, 


') „Klaipėdos Kraszto Waldžios Žinios“ 1922 m. 36 Nr. 281 pusl. 
*) „Prūsų Lietuwių Balsas“ 1922 m. 75 Nr. 


tai norima pernai Meto Nubalsawimą atkartoti, tarsi tur buti Pasauliui 
isž naujo parodoma, kiek Lietuwių sziczion tėra. Be isz tikro Lie- 
tuwiai iszpažįsta, kad tokia Metoda netikusi ir todel jie atsilaiko tam 
dalywauti. Delto Lietuwiai isz naujo pakelkite sawo Balsą ir. reika- 
laukite, wisuose Susirinkimuose ir prie kiekwienos Progos sawo 
Prietelius ir Kaimynus į tai paakindami, sawo prigimtųjų Teisių Gra- 
žinimo. Nėsa aiszkiai matotė taip isz pačzių Patyrimo kaip ir daugel 
kitų Pawyzdžių kitose Walstijose, kad sawo neatgaudamas esi pri- 
werstas, ją iszsiwerszti. Todėl wisų Lietuwių tur tik wiens Praszy- 
mas buti butent: “|| 

1. Pripažinimas lietuwiszkosios Kalbos kaip waldiszkos. 

2. Lietuwiszku Mokslu Mokyklose jau isz pat Pradžios pradėti. 

3. Lietuwiszkaji Mokslą lygiai su wokiszkuoju mokinti, 

Tokiu Praszymų Dwasė turėtų wisus Lietuwius užlieti ir ji ne- 
turėtų pirmiau paliauti weikusi, pakol ne mūsų teisėti Reikalawimai 
iszpildyti bus. Mes norim Teisės wisoj Ramybėj iszsikowoti. Bet wis 
ir wis mus antraciliniais įwertinant, tai tur kiecziausiai Kantrybė 
kartą sawo-Galą rasti. D. Politikas. 


Kitas rašytojas, Brolis įrodo'), kad Krašto Direktorijos įsaky- 


mas pats su savimi nesutaria, nes: 


žodžiais: 


90 


Pirma pasakyta, kad Lietuwių Waikams Tikybos Pamokslas tur 
būt lietuwiszkas, paskui vėl: bus. pamokinami lietuwiszkai tiktai 
tie Waikai, kurių Tėvai to pareikalavo. 


Tada jis išveda, jog toks atsiklausimas netikęs, nes, sulig jo 


Seniau Prūsų. Waldžios Istatymai tokio Atsiklausimo nereikalau- 
dawo. Buvo įsakyta ypacz mažuosius Kūdikius Tikybos mokyti gim- 
toje Kalboje. O Mokytojai ir mokydavo. Buwo, žinoma, ir tokių At- 
sitikimų kad nemokino, bet tai jau buwo aiszkus prasižengimas priesz 
Įstatymą. Tėwų Atsiklausimo tuokart nereikėjo. Bet tuokart wisi tu- 
rėjo Tikybos mokytis drauge ir wokiszkai. 

Parėjo tuomet naujas Paliepimas, kad Tėvai Waikus Rasztu gal 
paliuosuoti nuo lietuwiszkojo Pomokslo. Taip tegul būna daroma ir 
sziandien: Stojancius į Mokyklą Lietuwių Kūdikius wisus tegul mo- 
kina Tikybos lietuwiszkai, o tiktai Tėwams reikalaujant — wokisz- 
kai. 

Mūsų nuomone, kožnas Kunigas tur tuomi sutikti, kad stojan- 
czius į Mokyklą. 6 Metų Lietuwių Kūdikius reikėtų pamokyti lietu- 
wiszkai Maldeles ir Dievo Žodį jiems aiszkinti suprantamoj lietu- 
wiszkoje Kalboje. Jei taip iszmintingai ir tuomi laikomosi Diewo ir 
Prigimties papraseziausių Istatymų, tai kodel nedrįsta iszmintinga 
mūsų Waldžia to ir reikalauti? 

Nedrįsta todel, kad Wokiecziai to nenor, kurie mūsų  Krasztą 
waldo... - 

Waldžia, mūsų Supratimu, nieko neprasikalstu, jei iszleistų į 
Žmonės Paaiszkinimo Rasztą, kur ir būtų nurodoma, kad doras Tė- 
was tur sawo Kūdikiams reikalauti Pamokslo gimtoje Kalboje, kad 
ypacz Tikyba ir Diewo Žodis giliau smenga Szirdyje, jei teikiama 
ir prie Szirdies dedama gimtoje Kalboje. . 

Juk dar mums sziam nuo Wokietijos atskirtame  Kraszte nebe 
Wokietystės Platinimas rūpi. Tewirp lietuwiszki Balseliai! Tos se- 
nos, gražios, taip wisai sawotiszkos Kalbos Iszlaikymas jums ar ne- 
rūpi? Toki senowiszką Skarbą, Žmonijos Kultūros nepawaduojamą 
Turtą ir-ramia Szirdžia galite matyti nykstant? Briedžių (Elch) Iszlai- 
kymu ir kas tam lygu rupinaties, bet Lietuwių senosios Kalbos ir 
Lietuwystės Iszlaikymu — ne; prieszingai, szitą Žmonijos: Turtą dar 
įmanytute patys padėti isznaikinti. 


*) „Prūsų Liet. Balsas“ 1922 m. 80 Nr. 


Todel labai ir suprantama, kadel tokiuose lietuwiszkuose Kai- 
muose, kaip antai Wentėje ir Szturmuose pernai nieks nereikalawo 
lietuwiszko Pamokslo. Juk ten Žmonės didei mylėdawo Lietuwystę. 
Mat Žmonės supranta, kad toks Nubalsawimas jokios Reiksmės netur 
ir todel juomi wisai neinteresuojasi“. 


Lietuviams prieš tokį netikusį atsiklausimo metodą protestuo- 
jant ir lygių teisių reikalaujant, tūli mokytojai visomis priemonė- 
mis stengėsi lietuvių vaikus sulaikyti nuo lietuvių pamokų. Tautos 
Tarybai buvo iš Pagėgių apskrities pranešta:!) Viens ten esantys 
mokytojas pasakęs, kad nuo balandžio 1 d. pradedą eiti mokyklą 
lietuvių vaikai turi visi mokėti vokiškai, o kurie nemokėsią, tad 
įsikalsiąs jis lazdoje vinių ir kirsiąs, kad mėsos stukiai lakiosią... 
Kits mokytojas pasakė, jog lietuvių vaikams būsiant vienoje kryž- 
kelėje pastatyta šėtra, kur visi lietuvių vaikai būsią suvaromi... 


Tautos Tarybai pranešus apie tai Krašto Direktorijai, Pagėgių 
apskrities mokyklų inspektorius Naujoks, laikė tardymą ir pareiš- 
kė Krašto Direktorijai, kad prieš mokytojus iškelti kaltinimai esą 
be pamato. Tik mokytojas Unruh esąs vaikams girdint sakęs vie- 
nam mokiniui „juokuodamas“, įeigu jis vokiškai nemoka, galįs eiti 
į Pakamonų mokyklą, Stūmbragiriuose gausiąs jis kasdien: tris kar- 
tus plėgos. Dėl tokio išsireiškimo minėtas esąs reikiamai papeik- 
tas. Krašto Direktorija pranešdama apie tai Tautos Tarybai, ne- 
vien paminėjo, kad mokytojas Unruh esąs dėl savo „juokingų“, ta- 
čiau nepritinkamų išsireiškimų papeiktas, bet jam ir įsakyta esą su- 
sitūrėti nuo visokių išsireiškimų, kuriais lietuvių vaikai ir tėvai ga- 
lėtų jaustis įžeisti. Netrukus Tautos Taryba vėl galėjo Krašto Di- 
rektorijai pranešti, jog jai tapo pareikšta, kad vaikai bijojo kitiems 
girdint tiesą pasakyti. Tėvams jie tai pasakę su ašaromis. Vienas 
tėvas susigraudinęs dukterėlės ašaromis sutiko, kad ji atsisakytų 
nuo lietuvių kalbos pamokų. Tai, mat, ko pasiekė mokytojaia „juo- 
kuodami''?! 


Bet ne visados mokytojai su lietuvių vaikais „juokavo“. Kar- 
tais mokėjo ir „pedagogiškai“ pabausti. Viens toj mokykloj pirma 
buvęs mokytojas buvo kirtęs vienam vaikui per žandą, jog kraujas 
pro nosį pasipylė ir vaikas kruvinas ėjo namo. Kits vaikas gavęs per 
žandą, palikęs mokykloj kepurę ir knygas bėgo namo. Žandas buvo 
kelias dienas išputęs, vaikas gavo galvos skaudėjimą ir negalėjo aš- 
tuonias dienas eiti į mokyklą. Viena mergaitė buvusi mušimo taip 
įbauginta, jog jai apie mokyklą priminus, ji vis verkti pradėdavusi. 
Šita mergaitė negalėjusi 14 dienų eiti į mokyklą. O ir mokytojas Un- 
ruh, vieną vaiką, kuriam buvo pataręs eiti į kitą mokyklą dėl to, kad 
nemokėjo vokiškai skaityti, taip pabaudė, jog žymės porą dienų bu- 
vo matomos prie krumplių. Tokiomis tai „štukomis“ varė vokiečių 
mokytojai germanizacijos darbą tarp lietuvių vaikų! 

Jeigu tėvai kur ir prašė savo vaikams lietuvių kalbos pamokų, 
bet nevisi mokytojai to paisė. Pavyzdžiui, Tautos Tarybos posė- 
džiui 1922 m. rugsėjo 30 d. pranešė Klaipėdos Žemės parapijos Ta- 

rybos pirmininkas Šudnagis'), kad daugelis esą prašę vaikams lie- 
tuvių kalbos pamokų, bet mokytojai nemokiną. Kitur iš pradžios 
dar ir mokinę, bet dabar jau nebesą jokių lietuvių kalbos pamokų... 
O Klaipėdos Krašte rados ir tokių mokytojų, kurie mokytojo parei- 
gas laikė pašaliniu dalyku. Kartą pranešė?) Klaipėdos Krašto Ta- 
rybos narys Randel (soc.), Tarybos posėdyj, jog apskrityj esąs viens 
mokytojas, kuris verčiasi arklių ir laukų prekyba, o uždavęs savo 
mokiniams kai kurį dalyką skaityti, darbuojasi savo prekybos rei- 
kalais. Krašto direktorius kun. Reidys į tai atsakė, kad mokytojui 
esą grasinta 500 markių baudos ir perkelti antrojo mokytojo vie- 
ton. Jis tada kiek pasitaisęs, bet tačiau nepakankamai. Visame ap- 
skrityj esančios 2 ar:3 mokyklos, kurių padėtis  nepatenkinanti... 
Taigi 2 ar 3 mokyklų mokytojai nėjo kaip reikiant pasiimtų par- 
eigų! Bet nieks nesuskaitė tų mokyklų, kurių mokytojai lietuvių 
reikalavimų nepaisė. Deja, vietose mokytojai rado savo vyresniųjų 
pritarimo. O vietose mokyklų prievaizdas davė dar' pavyzdį lietu- 
vių kalbos paniekinimui. Būtent, iš Mackykių (Klaipėdos apskr.) 
buvo pranešta“): Ten tapo įstatytas naujas mokytojas, kurs moka 
gerai lietuviškai, o ir apylinkės gyventojai esą visi lietuviai. Moky- 
toją įstatė apskrities mokyklų patarėjas Kalvaitis, bet jis atsisakė 
įvado kalbą lietuviškai laikyti, norint tai buvo iš jo reikalaujama, 
kadangi taip tūli vaikai, taip ir seni žmonės vokiškai visai nesu- 
pranta, p. Kalvaitis atsakė: „Kodėl tai tave tėvas vokiškai nepa- 
mokino“? Rašytojas tą žinią paduodamas pridūrė: Kad mokyklų 
patarėjas atsisako nuo neutralumo, kursai turėtų mokytojams būti 
pavyzdys, ką begali tad jau iš mokytojų bereikalauti? Redakcija 
padėjo pastabą, jog dedanti šią žinią laikraštyj, tikėdamos, jog p. 
mokyklų patarėjas Kalvaitis dėl to pasiteisins. Bet p. Kalvaitis ne- 
siteisino. Matyt, jis gimęs lietuvis, lietuvių kalbą mokėdamas, no- 
rėjo suteikti lygių jai teisių? 

Arčiau prisižiūrėję į mokyklų stovį Klaipėdos krašte galime 
sakyti, jog kova dėl lietuvių kalbos teisės mokyklose dar neiško- 
vota. Lietuviams tenka kovoti nevien su mokytojais ir mokyklų 
patarėjais, kurie nori išnaikinti lietuvių kalbą, bet ir su privatiniais 
germanizacijos pionieriais. Iki pasaulio karo žemininkų mokyklose 
veikė žemės ūkio tolimesnio lavinimo kursai, kuriuos galėjo savo 
noru lankyti mokiniai išėję mokyklą. Mokinama buvo vokiečių kal- 
ba, o ir mokyklų knygynuose buvo laikomos vien vokiškos knygos. 
Vesdama Klaipėdos krašto reikalus Krašto Direktorija sumanė, su- 
sitarus su ūkio rūmų valdyba Klaipėdos krašte, atnaujinti ir pato- 
būlinti žemininkų tolimesnio lavinimo kursus. Tam tikslui ji pada- 
vė Klaipėdos Krašto Tarybai 1922 m. tokį sumanymą?): 

Wisi wyriszkieji Jauniejie, kurie jau yra atleisti iš Mokyklos ir 
dar neetur 17 Metų Amžiaus, ant kiek jie nėra Mokiniai kokios Pra- 
monės arba Kupezystės Toliaulawinimo Mokyklos, tur Pareigą lan- 
kyti laukininkiszkąją Pawadinimo Mokyklą nustatytomis „Dienomis 


') „Prūsų Liet. Balsas“ 1922 m. 246. Nr. 
*) „Prūsų Liet. Balsas“ 1922 m. 235. Nr. 
*) „Prūsų Liet. Balsas“ 1922 m. 135. Nr. 
*) „Prūsų Liet. Balsas“ 1922 m. Nr. 235. 

ir dalyvauti Pamokose. Senesni Mokiniai gal būti kaip Svecziai 
prileidžiami. Apie jų Prileidimą nusprendžia Mokyklos Wedėjas. 

„Nuo Pawadinimo Mokyklos Pareigos gal tokie Mokiniai būti 
paliuosuojami, nuo kurių sulyg Gabumu Liaudies Mokykloje twirtai 
spręsti galima, kad jie del trukstanczio Gabumo nepasieks Pawadi- 
nimo Mokyklos Mierio. 

Pawadinimo Mokyklų Žemininkuose reikia wisur czia įtaisyti, 
kur yra mažiausiai 12 Mokinių. Tam Tikslui gal keletas Mokyklų 
Walsezių wisiszkai arba dalinai suglausti būti. Kelias į Mokyklą bet 
netur būti ilgesnis kaip 4 Kilometerius, 

Įtaisymo ir Iszlaikymo Kasztas laukininkiszkų Pawadinimo Mo- 
kyklų nesza Walstybės Kasė. Mokyklų Sąjungos tepriwalo  neszti 
Kasztas už Apszwietimą, Apszildymą ir Walymą. 

Tarnybos Ponai, Tėwai ir Apiekūnai nepriwalo Mokyklą lan- 
kyti Pareigą Turinceziuosius nuo to atlaikyti. Atlaidų Praszymai rei- 
kia Laiku Mokyklos Wedėjui įteikti ir apie Susirgimus praneszti. 


Krašto Taryboj besvarštant!) šituos kursus arba tiesiog tariant, 
ūkio tolimesnio lavinimo mokyklą, lietuvių atstovas Reisgys pa- 
klausė, kas bus toje mokykloje mokoma ir kuria kalba? Jam at- 
sakė Krašto Direktorius kun. Reidys, jog būsią visi pradžios mokslo 
skyriai ir teoretiškai dėstoma apie atskiras ūkio šakas, Mokinimo 
kalba bus ta pati, kaip ir paprastose mokyklose. Tiems mokiniams. 
kurių tėvai nori, pamokos gal būti dėstomos ir lietuvių kalba, Vo- 
kiečių atstovams šis pareiškimas labai netiko. Jie stojo prieš lie- 
luvių kalbos teises. Ypač tuo pasižymėjo socialdemokratų atstovai 
Kislaitis ir Randel. Bet lietuvių atstovai stojo už savo kalbos teises 
ir parodė netikusį vokiečių elgimasi. Čion paduodam ištrauką iš 
kalbų, kurios buvo atstovų laikytos dėl to reikalo?), 

Atst. Reisgys: Yra Klausimas, kursai Mokytojas yra toje Padė- 
tyje duoti teorėtiszzko Pamokinimo apie Laukininkystės  Dalykus. 
Jeigu ir lietuwiszkai mokinama būti tur, tai yra būtinai reikalinga, 
kad Lietuwių Kudikiams wien lietuwiškai Pamokslas tur teikiamas 
būti. Lietuwių Kalba tur juk lygias Teises su Wokieczių ir yra rei- 
kalinga kad Lietuwių Kudikiai mokintuosi nors lietuwiszkai raszyti 
ir skaityti. Taipojau tur būti jie supažindinami ir su sawo Tėwynės 
Istorija, 0 ne su Wokieczių arba kieno kito. Asz tiktai tegaliu pritarti, 
jeigu Paliepime aiszkiai bus pasakyta, kad Pamokos bus nudali- 
namos Motinos Kalboje. Wokiszkai yra Kūdikiai aštuonis Metus 
ilgai mokinti. š 

Atst. Kislath yra priesz tai, kad Tarnybos Ponai gal reikalauti, 
kokioje Kalboje tur Mokinys būti pamokinamas. Pagal jo Nuomonę 
tiktai Tėwai teturėtų apie tai spręsti. 

Atst. Birszkus: Mums Lietuwiams yra labai nemalonu, jeigu tu- 
rime kreipties priesz tą Sumanymą. Mes nenorime aplenkti Toliau- 
lawinimo Mokyklos ir jos Naudą pripažinstame. Jeigu bet Mokyklos 
nebus kiekwiename Mokyklos Walscziuje, bet tiktai dwiem ar trims 
Walscziams bendrai, tai pasidarys tolimi Keliai į Mokyklą, kas ypacz 
bus nemalonu esant blogam Orui. Mes Prisibijome, kad szita pri- 
werstina Mokykla bus Lietuwių Kūdikiai dar daugiaus sawo Tė- 
wams atswetinami. Lietuwiszkas Mokslo  Nudalinimas „Liaudies 
Mokyklose yra ant Popierio. Įwairųs Mokytojai yra jau juomi palio- 
we. Jis užmano pridėti prie $ 1 Priedą, kad Pamokos tur būti lie- 
tuwiszkai ir wokiszkai lygiai nudalinamos. : 

Kyla dabar Ginczas isz Įwairių Kalbėtojų Pusės, kurie yra 
priėsz Lietuwių Kalbos Wartojimą Pamokų Nudalinime. Tarp tų al- 


') „Prūsų Liet. Balsas“ 1922 m. Nr. 235. 
*) „Prūsų Liet. Balsas“ 1922 m. Nr. 236. 


sižymi Atstowas Randelis, kursai prikaiszioja Lietuwiams, kaip toli 
jie su Lietuwių Kalba nueisią. Tuokart wykintasis Tėwų Atsiklausi-' 
ns būk parodęs kiek tėra norima Lietuwių Kalboje Pamokslo Mo- 
kyklose. 

Kraszto Direktorius Brožaitis: Man yra nesmagu į szitą Diskusi- 
ją įtwerti, bet kaip Lietuwis Tautininkas turiu tai daryti. Ponas 
Reidys pareiszkė, kad trūksią Mokytojų. Idant sugawus 12 Mokinių 
reiksią mažiausiai tris Mokyklų Walsezius suglausti į wieną. Trijuo- 
se Mokyklos Walseziuose yra isztikro wienas lietuwiszkai kalbantis 
arba gimęs Lietuwis Mokytojas, bet kiekwienas Mokytojas tam ne- 
bus tinkamas. Wokietis Mokytojas man yra mieliaus negu Lietu- 
wis, kursai Mokiniams Mokinimosi pasunkina taip kad jie nuo to 
atsitraukia. Taip, kaip dabar kad Liaudies Mokyklose eina, nebegal 
toliaus beeiti. Mes turėsime prie Mokytojų wartoti sziokios tokios 
Priewartos. Jis kreipiasi tada priesz Atstową Randel, kursai wisą 
Pasitarimą paasztrinęs. Mūsų Motin Kalba yra mums  taipojau 
miela, kaip Jums wokiszkoji. Mes rodosi kitoje Wietoje stosime dar 
asztriaus priesz wienas kitą. Priesz mus tur būti wartojama Prie- 
warta. Nekursai Prūsų Karalius sakė: „Kožnam kas jo“, 0 daugiaus 
mes ir nereikalaujame. Jis taipojau įstojo už Atst. Birszkaus Užma- 
nymą. 

Atstowas Randel tada teisinasi, būk jis sawo Kalba neužsipuo- 
lęs Lietuwiszkumą. 

Kraszto Direkt. Brožaitis: Mokytojai:  prieszinosi lietuwiszkam 
Pamokslui, asz galėcziau Wardais juos minėti. Lietuwių Kūdikiams 
uždawe jie dwigubai tiek mokinties, negu Wokieczių Kūdikiams, 
iki Kūdikių Tėwai galiausiai praszė, kad jų Kūdikių  nebemokintų 
lietuwiszkai. Tuomi yra Lietuwių Kudikių didžiausi Dalis nuo lie- 
tuwiszko Pamokslo atskirta. Jis patsai esąs buwęs kankinamas, 
kadangi jo Tėwas reikalawo jam lietuwiszko Tikybos Pamokslo, 

At. Birszkus: Ponas Randel kalbėjo kaip Wiswokietis ir Tėwy- 
nės Partijininkas. Jus stumiate mus Lietuwius taip į Opoziciją, kad 
mes apswarstysime, ar ne naudojimes ir Kraszto Taryboje Lietuwių 
Kalbos. Kudikiai yra jau taip toli suwokiecziuoti, kad su Tėwais ne- 
bekalba lietuwiszkai. Mes norime, kad nuo dabar Lietuwių Kudikiai 
butų Mokykloje lietuwiszkai mokinami, o daugiaus nieko. Priimkite, 
ką norite, Jūs rasite, jeigu mūsų Užmanymui nepritarsite, mus Opo- 
zicijoje. 

Atst. Reisgys: Koks Tėwų Atsiklausimas buwo pirm 30 Metų, ka- 
da Lietuwių Kalba buwo isz Mokyklų iszbraunama. Kalba, kurią lai- 
„kė Ponas Randel, yra žiurėta Wiswokieczių Liežuwiu kalbėta. Jeigu 
mano Užmanymas nepriimamas, yra tai geriausias  Liudymas, kad 
Lietuwiai yra dar daugiaus germanizuojami, negu pirm Kraszto At- 
skyrimo. Ikisziol tebuwo jie tiktai iki 14 Amžiaus Metų germani- 
zuojami. 

Kalbėjus dar keliems Kalbėtojams Kraszto Prezidentas Dr. Ste- 
putaitis pranesza, kad atsižwelgiant į Prieszžingumus, kurie czia pasi- 
rodę, Kraszto Dirėkorija nutarusi, Sumanymą attraukti, idant isz- 
dirbus naują Sumanymą. 


Taip tai, lietuviams nenusileidžiant, Krašto Direktorija turėjo 
atsiimti savo paduotąjį sumanymą. Matyt, ji darė tai, ne iš meilės 
lietuviams, bet pasibijodama, kad lietuvių atstovai neužgautų vo- 
kiečių atstovų, nestotų viešai į opoziciją ir nesužadintų visus lietu- 
vius į kovą dėl savo kalbos teisių. Nors kuriais būdais ir būtų ban- 
doma vokiečių kalbos teises praplėsti, tačiau lietuviams vis labiau 
susiprantant, galima sakyti, jog nebetoli valanda, kurioj lietuviai 
įgis lygias teises savo kalbai mokyklose. 


04 


Svarbiūusioji Literatūra apie 
Mažąją Lietuvą 


1. Vincas Vileišis: Tautiniai santykiai Maž, Lietuvoje ligi didžiojo 
karo istorijos ir statistikos šviesoje. Su trimis žemėlapiais; XVI 
4272 pusl. Politinių kr Socialinių Mokslų Instituto leidinys, 

Kaunas, 1935. Sukrauta Spaudos Fonde. Įrišta, kaina 6 Lt. 


Šis veikalas kritikos labai aukštai vertinamas. „Lietuvos 
Aidas“ 1935.VII 15 d. apie jį rašo: „Ne tuščiais žodžiais, bel is- 
torinių ir lingvistinių dokumentų pilnu įvertinimu, kiekvieno 
neigimo ar teigimo plačiu argumentavimu ir logingais sampro- 
tavimais autorius sugriauna vokiškos „kompanijos teorijas, pa- 
remlas, kaip autorius sako, vieno reiškinio vertės nepaprastu iš- 
putimu, o kilo reiškinio visišku nutylėjimu. Vincas Vileišis al- 
liko didelį ir kruopštų darbą. Tokio veikalo senai laukėm ir juo 
galime džiaugtis. Jis parodė vokiečių mokslo neobjektyvumą ir 
jame paslėptas polilines tendencijas ir įrodė tą istorinę tikre- 
nybę, kuri nemaloni vokiečiams ir jų mokslui. Su V. Vileišio vei- 
kalu visi turime susipažinti ir juo pasinaudoti“. Panašiai alsi- 
liepia ir kiti laikraščiai. 


2. Vydūnas: Sieben Hundert Jahre deutsch - litauischer Bezie- 
hungen. Kulturhistorische Darlegungen unter Beigabe von zwei 
Karten und 50 Bildern in Schwarz — und Farbendruck. 480 pusl. 
Rūta — Verlag Tilsit, 1932, 


3 R. Valsonokas: Klaipėdos problema. XVI--426 pusl. „Ryto“ 
B-vė, Klaipėda, 1932. 


4. F. C.v. Karp'.: Beitrūge zur altesten Geschichte des Memellan- 
des und Preussisch - Litauens, Eine kritische Betrachtung der 
neuesten deutschen Forschungs — Resultate. 132 pusl. ir vienas 
žemėlapis. Ostsee — Verlag. Klaipėda. 


5, Prof. Dr. J. Žilinskas: Serologinis Mažosios Lietuvos gyventojų 
(ir kitų baltų rasės tautų) giminiškumas. 80 pusl. Atspauda iš 
„Vytauto Didž. Universiteto Medicinos Fakulteto Darbai“ II to- 
mo 3 knygos. Kaunas, 1935, 


„6 Pov. Pakarklis: Mažoji Lietuva vokiečių mokslo šviesoje. 76 
pusl. Socialinių ir Politinių Mokslų Institutas. Kaunas, 1935, 


7. M. Urbšienė: Klaipėdos krašto istorijos neraštėjų : 80 pusl. „Sa- 
kalo“ B-vė, Kaunas, 1934, 


8. O. Prusaitė: Prusų Lietuwa ir jos Suwokietinimas. 64 pusl, Pru- 
sų Lietuwininkų knygynėlis Nr. 13, Verlag u. Buchdruckerei „Li- 
tuania“ Hohe Strasse 78. Tilsit, 1932, 


9. J. T. Jonaitis: Vokietijos propaganda prieš Lietuvą. 48 pusl. 
Didž. ir Maž. Lietuvos Kultūr. Bendradarbiavimo S-gos leidinys. 
Kaunas, 1935. 


